
Sarcini de învăţare: Prin parcurgerea acestei unităţi de studiu, studentul va fi capabil să 


e definească noţiunile de resurse economice şi nevoi umane 
e enumere caracteristicile fundamentale ale nevoilor 

e enumere tipurile de resurse 

e explice legătura dintre raritate şi alegere 


Nevoile umane și resursele economice. Raritatea şi alegerea 


Ştiinţa economică reprezintă o componentă deosebit de important a sistemului de 
ştiinţe contemporane. Orice activitate economic presupune calcule economice ştiinţifice, o 
anumită tehnică de gândire economică, un anumit comportament în gestionarea resurselor 
şi în adoptarea deciziilor, promovarea criteriului de raționalitate etc. 


Definirea ştiinţei economice şi a rolului ei în pregătirea profesională are drept punct 
de plecare studierea nevoilor (trebuinţelor) şi resurselor, a activităţii economice, a 
fenomenelor şi proceselor economice. Impulsul şi motivaţia oricărei activităţi umane sunt 
reprezentate de nevoi sau trebuinţe. 


Nevoile umane. Definire. Clasificare 

În sens economic, nevoile umane reprezintă cerinţe materiale şi spirituale, de 
bunuri şi servicii, de mediu ecologic etc. ale vieţii şi activităţii oamenilor. Satisfacerea lor 
înseamnă consum de bunuri şi servicii şi asigură existenţa şi dezvoltarea purtătorilor 
acestor nevoi — indivizi, grupuri sociale, naţiuni, societatea în ansamblul ei. În sens 
general, este vorba de: nevoi de consum ale populaţiei (alimente, îmbrăcăminte, 
încălţăminte, locuinţă, transport, instruire, cultură etc.); nevoi de producţie, prin a căror 
acoperire se asigură producerea bunurilor şi serviciilor respective necesare oamenilor. 


În clasificarea nevoilor umane pot fi luate în considerare diferite criterii. Ţinând 
seama de caracterul tridimensional al omului, şi anume: fiinţă biologică, produs al societăţii 
şi fiinţă raţională, nevoile pot fi grupate în: 


a) nevoi naturale sau fiziologice; 


b) nevoi sociale, care izvorăsc din convieţuirea oamenilor în societate, din relaţiile 
dintre ei în activitatea pe care o desfăşoară, de comunicare, nevoi resimţite de aceştia ca 
membri ai diferitelor sociogrupuri; 


c) nevoi raționale, care decurg din necesitatea unui nivel ridicat de instruire şi 
gândire, menit să asigure un comportament superior, raționalitate, eficienţă în cadrul 
oricărei activităţi umane. 

Din punct de vedere al rolului lor în existenţa şi dezvoltarea oamenilor, nevoile se 
clasifică astfel: 


a) primare (fundamentale sau de bază): alimente, îmbrăcăminte, încălţăminte, 
locuinţă, odihnă, sănătate etc.; 


b) nevoi superioare (complexe sau elevate): cunoştinţe ştiinţifice, educaţie, cultură, 
artă, informaţie etc., a căror satisfacere duce la pregătirea şi perfecţionarea profesională a 
oamenilor, la o calitate umană superioară, cu efecte pozitive asupra nivelului de dezvoltare 
a societăţii. 


Caracteristici ale nevoilor 

a) Nevoile au caracter dinamic, în sensul că, de la o perioadă la alta a progresului 
societăţii, apar noi nevoi sau trebuinţe, au loc modificări în structura şi nivelul calitativ al 
cerinţelor de consum; se dezvoltă totodată mijloacele materiale de satisfacere a 
trebuinţelor. Astfel, în structura trebuinţelor, de astăzi, ale oamenilor se includ, pe lângă 
alimente, îmbrăcăminte, încălţăminte, locuinţă, sănătate, şi numeroase alte nevoi privind 
transportul, comunicațiile, comerţul, turismul, instrucţia, educaţia, cultura, arta, protecţia 
mediului, informaţia, organizarea socială, protecţia socială, sau nevoi de turism, de 
televizor, de calculator electronic etc. Se remarcă tendinţa de creştere a ponderii serviciilor 
sau a bunurilor „superioare”, cum sunt acestea denumite, uneori. 


Totodată, nivelul de satisfacere a nevoilor trebuie să fie mereu mai înalt; calitatea 
hranei, modul de hrănire, calitatea îmbrăcămintei, gradul de confort personal, calitatea 
serviciilor etc. se află în dinamică o dată cu dezvoltarea economică şi socială din fiecare 
ţară. 


De asemenea, aceeaşi nevoie este satisfăcută, astăzi, cu alte mijloace, cu alte 
instrumente: spre exemplu, nevoia de comunicare la distanţă se poate satisface prin 
telefon mobil; consumul de spectacole de muzică sau de teatru se poate satisface şi prin 
intermediul televiziunii; scrierea de texte se face din ce în ce mai mult cu ajutorul 
calculatorului electronic; nevoia de calcul matematic (diferite operaţiuni) se efectuează, 
rapid şi în orice loc, cu ajutorul minicalculatorului electronic etc. 


Nevoile sau trebuinţele umane trebuie privite ca sistem, adică în interrelaţie, ţinând 
seama de locul şi importanţa fiecăreia, de legăturile şi influenţele reciproce; satisfacerea 
corespunzătoare sau nonsatisfacerea unora se reflectă, direct sau indirect, în calitatea şi 
comportamentul factorului uman, în randamentul muncii, în desfăşurarea activităţii 
economice. În ansamblul acestora, pe primul loc se află trebuinţele de bază sau 
fundamentale (hrană, îmbrăcăminte, locuinţă), care sunt legate de funcţiile vitale ale 
organismului şi prin a căror satisfacere se asigură menţinerea individului în condiţii 
normale de forţă fizică şi intelectuală, de sănătate etc. Înainte de a se ocupa de ştiinţă, 
cultură, artă, politică, religie, oamenii trebuie să se hrănească, să se îmbrace şi să se 
încalţe, să aibă locuinţă. 


Structura nevoilor, ca şi modul concret de satisfacere a lor diferă de la un individ 
la altul, în funcţie de voinţa şi dorinţa sa, de gusturi, de obiceiuri, de vârstă şi sex, de 
profesie, de nivelul de instruire şi educaţie etc. 

Nivelul de instruire şi cultură se reflectă în structura nevoilor oamenilor; la 
categoriile sociale cu un nivel ridicat de pregătire, educaţie şi cultură, structura nevoilor 
este mai diversificată, cuprinzând în pondere mare nevoi mai elevate — de literatură de 
specialitate, cultură, spectacole, muzică, turism etc.; dimpotrivă, la categoriile sociale cu 
grad scăzut de instruire şi cultură, predomină masiv trebuinţele primare. „În general, cu cât 
nivelul inteligenţei şi al educaţiei indivizilor este mai elevat, cu atât sunt mai diferenţiate 
gusturile şi opiniile lor ... În zonele cu standarde intelectuale şi morale mai scăzute, unde 
instinctele şi gusturile primare «comune» predomină..., găsim un grad mai ridicat de 
uniformitate şi similaritate în viziuni”. 


b) Nevoile sunt regenerabile sau reproductibile, în sensul că starea în care o 
nevoie sau alta este satisfăcută durează numai un anumit timp, după care se manifestă 
din nou, adică se reproduce; corespunzător acesteia, producţia de bunuri materiale şi 
servicii trebuie să fie continuă, să aibă, deci, loc reluarea procesului de producţie, a 
activităţii economice. 


c) Nevoile au caracter complementar, deoarece satisfacerea uneia generează o 
alta; de exemplu, nevoia de autoturism, odată satisfăcută, dă naştere la nevoia de 
benzină, de ulei, de loc de parcare sau de garaj etc.; un alt exemplu: dacă o universitate 
îşi înfiinţează o tipografie proprie, o dată cu aceasta iau naştere, pentru ea, şi alte nevoi 
(pe care înainte nu le avea), privind spaţiul corespunzător, personalul salariat, 
echipamente, hârtie şi alte materiale, depozite etc. 


d) Nevoile sunt concurente, în sensul că unele se extind, iar altele se restrâng, 
având loc şi substituirea unora prin altele: de pildă, nevoia de transport cu autobuzul se 
poate restrânge prin apelarea la metrou; nevoia de informare prin citirea unui ziar poate fi 
restrânsă sau înlocuită prin nevoia de televizor sau radio etc. Nevoile oamenilor devenite 
mobiluri ale acestora reprezintă interese economice, care pot fi: personale sau individuale; 
de grup, ce se manifestă la nivel de socio-grup (familie, firmă, domeniu de activitate); 
generale, ale ţării, ale economiei naţionale respective etc. 


Cunoaşterea interesului oamenilor permite stabilirea mijloacelor sau instrumentelor 
economice de punere în mişcare, de stimulare a comportamentului raţional în activitate, de 
cointeresare materială. 


Nevoile efective sunt acelea a căror satisfacere, la un moment dat, este necesară, 
adică se statorniceşte în conştiinţa, viaţa şi activitatea oamenilor, în obiceiurile şi tradiţiile 
lor de consum. Există, însă, şi simple dorinţe sau aspirații ale oamenilor pentru a căror 
satisfacere nu sunt create, în momentul respectiv, condiţiile necesare (de exemplu, dorinţa 
de a călători în Cosmos). 


Resursele economice: definire, clasificare 

Resursele economice reprezintă totalitatea elementelor care pot fi utilizate pentru 
producerea de bunuri materiale şi servicii destinate satisfacerii nevoilor. Ele cuprind două 
mari componente, şi anume: 

a) resursele umane — potenţialul de muncă, de creaţie ştiinţifică şi tehnică existent: 
populaţia aptă de muncă, structura ei de calificare, nivelul de pregătire profesională, 
cultură şi educaţie; 


b) resursele materiale — resursele naturale: aerul, apa, solul, bogăţiile subsolului, 
fondul forestier şi cinegetic; resursele derivate (obţinute prin activitatea oamenilor), cum 
sunt: mijloacele de producţie sau factorul de producţie capital, adică maşini, utilaje, 
instalaţii, materii prime, materiale etc. Resursele constituie suportul producţiei şi 
consumului, deoarece, prin cantitatea, structura şi nivelul lor calitativ, condiţionează 
activitatea economică. În sens mai larg, resursele include în sfera lor de cuprindere şi 
potențialul financiar şi informaţional existent, care mijloceşte desfăşurarea activităţii, 
fluxurile economice ce au loc. 


La rândul lor, resursele naturale pot fi clasificate în mai multe feluri. Astfel, din punct 
de vedere al duratei folosirii sau al rezervelor disponibile, resursele naturale se împart în: 
a) neregenerabile sau epuizabile (zăcăminte de combustibili fosili, minereurile metalifere şi 
minereurile nemetalifere); b) regenerabile (fondul funciar, forestier, cinegetic, apă, aer — ca 
factori de mediu pentru viaţa şi activitatea oamenilor). 


Din punct de vedere al posibilităţilor de recuperare sau de reutilizare în procesele 
de producţie şi de consum, resursele natural pot fi grupate în: recuperabile, parţial 
recuperabile, nerecuperabile. 


Resursele economice trebuie înţelese în dublu sens: ca stoc sau potenţial existent, 
la un moment dat; ca flux, adică atrase şi utilizate în circuitul economic (factori de 
producţie). Ele influenţează asupra economiei nu numai prin cantitatea, structura şi 
calitatea, ci şi prin eficienţa utilizării lor. 


Resursele naturale trebuie abordate în dinamica lor. În acest sens, progresul 
ştiinţifico-tehnic duce la: 


a) lărgirea limitelor geografice ale cunoaşterii şi exploatării resurselor naturale (de 
exemplu, atragerea în circuitul economic a unor zăcăminte de ţiţei în platforme 
continentale ale mărilor şi oceanelor, folosirea energiei solare, eoliene, geotermale şi a 
valurilor etc.); 


b) extinderea limitelor economice ale exploatării resurselor naturale, făcând 
rentabilă exploatarea şi a unor zăcăminte aflate la mari adâncimi sau/şi cu un conţinut mai 
redus în substanţă utilă; 


c) sporirea eficienței, a randamentului utilizării resurselor. Ca urmare, are loc 
creşterea stocului exploatării de resurse naturale şi a suportului material al producţiei. 


Raritatea şi alegerea 

Resursele de care dispune o ţară sau alta sunt limitate, la un moment dat, fapt care 
acţionează restrictiv asupra activităţii economice; astfel, caracterul dinamic şi nelimitat al 
nevoilor se loveşte de limitele fizice ale resurselor. De aceea, capătă o însemnătate 
deosebită utilizarea raţională a resurselor, adică obţinerea de rezultate maxime pe fiecare 
unitate de cheltuială. Cu alte cuvinte, mărirea cantităţii de bunuri materiale şi servicii, 
corespunzător trebuinţelor, trebuie să apeleze preponderent nu la sporirea volumului de 

resurse, ci la creşterea randamentului folosirii lor. Rezultatul utilizării resurselor îl 
reprezintă bunurile economice, care se compun din bunuri materiale, ce au o existenţă 
fizică, şi servicii, al căror consum are loc concomitent cu producerea lor. 


Raritatea resurselor exprimă limitele resurselor, insuficienţa lor în raport cu 
nevoile. Deşi, în timp, se măresc ca volum şi cunosc îmbunătăţiri de structură şi calitate, 
resursele sunt rare, în comparaţie cu nevoile. De aceea, este necesară alegerea celei mai 
bune variante de alocare şi utilizare a resurselor. Răspunsul la întrebările: Ce produci? Cât 
produci? Cum produci?, Pentru cine produci? are o mare importanţă în alocarea 
resurselor. 


Este de înţeles faptul că în condiţiile în care resursele sunt limitate, sunt date, într-o 
perioadă sau alta, mărirea cantităţii resurselor destinate unui anumit scop nu este posibilă 
decât micşorând partea prevăzută pentru alte destinaţii. Orice alegere înseamnă, în 
acelaşi timp, renunțarea la alte şanse potenţiale sau sacrificarea acestora. De exemplu, 
dacă o persoană sau o familie alocă mai mult (din resursele disponibile) pentru alimente, 
atunci îi rămâne mai puţin pentru îmbrăcăminte sau pentru instruire, educaţie etc. 


Raritatea impune costuri. Necesitatea de a alege alternative de folosire a 
resurselor disponibile presupune costuri. Orice activitate antrenează un sacrificiu, adică 
renunţarea la alte alternative. În teoria economică, se consideră că orice activitate are un 
„cost de oportunitate”. 


Costul de oportunitate al unei alegeri reprezintă preţul (estimarea) celei mai bune 
alternative sacrificate (la care se renunţă), atunci când se face o alegere între mai multe 
variante posibile, în alocarea resurselor. Dacă un agricultor, pe baza resurselor de care 
dispune, poate să producă 1000 de tone de grâu şi 500 de tone de secară, atunci mărirea 
cu 10 tone a cantităţii de grâu înseamnă totodată renunţarea la a produce 5 tone de 
secară ce reprezintă costul renunţării sau costul de oportunitate; dacă, însă, el preferă să 
mărească producţia la 5 tone, atunci costul renunţării va fi de 10 tone de grâu. 


În studierea alternativelor de a produce se foloseşte curba (frontiera) 
posibilităţilor de producţie; aceasta exprimă combinările posibile de producere a două 
bunuri prin folosirea integrală şi eficientă a resurselor disponibile la un moment dat. 


Exerciţii - teste grilă 
1. În funcţie de caracterul tridimensional al fiinţei umane, nevoile pot fi clasificate: 


a) nevoi primare, sociale, secundare; 

b) nevoi fiziologice, sociale, raţionale; 

c) nevoi fiziologice, sociale, secundare; 

d) nevoi primare, sociale, complexe. 

2. Nevoia de calculator şi nevoia de imprimantă sunt considerate nevoi: 
a) complementare; 


b) concurente; 

c) dinamice; 
d) regenerabile. 


3. Potenţialul de creaţie ştiinţifică şi tehnică existent într-o ţară, la un moment dat, 
face parte din categoria: 


a) resurselor umane; 
b) resurselor materiale; 
c) resurselor naturale; 
d) resurselor epuizabile. 
4. Fondul funciar, forestier, cinegetic, apa şi aerul sunt resurse naturale: 
a) neregenerabile; 
b) regenerabile; 
c) epuizabile; 
d) recuperabile. 
5. Prin „raritatea resurselor” se înţelege că: 
a) resursele sunt neregenerabile; 
) resursele sunt insuficiente în raport cu nevoile nelimitate; 
c) resursele scad permanent; 
) resursele sunt epuizabile. 
6. Costul de oportunitate reprezintă: 


a) costul celei mai bune alternative la care se renunţă, atunci când se face o 
alegere dintre mai multe variante posibile, în alocarea resurselor; 


b) costul tuturor alternativelor la care se renunţă, atunci când se face o alegere între 
mai multe variante posibile, în alocarea resurselor; 


c) suma tuturor cheltuielilor de producţie necesare pentru obţinerea unui bun 
economic. 


Exerciţii - referat 


Elaboraţi un referat cu tema “Impactul progresului tehnic asupra limitelor 
resurselor”. 


Rezolvări - Teste grilă 
1. Răspuns corect (b) - deoarece nevoile pot fi clasificate funcţie de caracterul 
tridimensional al fiinţei umane în nevoi fiziologice, sociale şi raţionale 


2. Răspuns corect (a) — deoarece prin satisfacerea nevoi de calculator generează nevoia 
de imprimantă fiind considerate nevoi complementare 

3. Răspuns corect (a) — pentru că potenţialul de creaţie ştiinţifică şi tehnică existent într-o 
ţară, la un moment dat fac parte din categoria resurselor umane, conceptul de creaţie fiind 
atribuit omului 


4. Răspuns corect (b,c) — deoarece fondul funciar, forestier, cinegetic, apa şi aerul sunt 
resurse naturale regenerabile (în sensul că starea în care o nevoie sau alta este 
satisfăcută durează numai un anumit timp, după care se manifestă din nou) dar în acelaşi 
timp sunt epuizabile. 


5. Răspuns corect (b) — deoarece „raritatea resurselor” se defineşte prin insuficienţa 
resurselor în raport cu nevoile nelimitate 


6. Răspuns corect (a) — deoarece este definiţia costului de oportunitate din suportul de 
curs de mai sus 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea eseului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- ce înseamnă progresul tehnic pentru activitatea economică 
- relaţia dintre raritatea resurselor şi progresul tehnic 


- care credeţi că va fi locul şi rolul progresului tehnic în viitor 

Sarcini de învăţare: Prin parcurgerea acestei unităţi de studiu, studentul va fi capabil să 


e definească termeni precum activitatea economică, producţia, consumul 
e explice relaţia dintre nevoi şi activitatea economică 

e enumere şi descrie agenţii economici 

e definească şi explice structurile existente în activitatea economică 


Activitatea economică și structurile ei 


Definire 

Activitatea economică este o componentă fundamentală a acţiunii umane, în 
cadrul căreia, prin alocarea şi folosirea resurselor economice, au loc procese de producţie, 
de circulaţie, de distribuţie şi consum de bunuri materiale şi servicii, în vederea satisfacerii 
trebuinţelor. Ea presupune procese economice, comportament al oamenilor, obiective şi 
decizii economice, măsuri şi acţiuni, motivații economice, criteriul de eficienţă în alocarea 
şi utilizarea resurselor, relaţii, interdependente economice etc. 


Structura activităţii economice cuprinde următoarele component sau acte 
fundamentale: producţie, circulaţie, distribuţie şi consum. 


Producţia constituie momentul iniţial al mişcării economice; în cadrul ei, prin 
combinarea factorilor, oamenii produc bunuri material şi servicii — însuşi obiectul 
satisfacerii nevoilor; practic, este vorba de utilizarea cunoştinţelor ştiinţifice şi tehnice, a 
maşinilor, utilajelor, a solului, a energiei, a tehnologiilor de fabricaţie etc. în industrie, 
agricultură, silvicultură, construcţii, transport, comunicaţii, comerţ, învăţământ, ştiinţă, 
cultură, sănătate etc., prin care se produc bunuri şi servicii. Producţia constituie punctul de 
plecare al activităţii economice, fiind denumită motorul economiei: fără producţie nu pot 
exista bunurile economice necesare, nu pot exista nici circulaţia, nici repartiţia şi nici 
consumul. 


Circulaţia sau schimbul asigură trecerea bunurilor economice de la producător la 
consumator prin vânzare-cumpărare, la piaţă, având loc totodată distribuţia bunurilor şi 
serviciilor pe destinațiile lor — satisfacerea nevoilor de consum sau de producţie. 


Consumul, ca moment final al mişcării economice, înseamnă folosirea bunurilor şi 
serviciilor pentru satisfacerea nevoilor. 


Relaţia dintre nevoi şi activitatea economică. Nevoile umane constituie punctul 
de pornire, impulsul activităţii economice; prin volumul, structura şi nivelul lor calitativ, 
nevoile determină activitatea economică, prin care trebuie să se producă bunurile şi 
serviciile solicitate. Înnoirile care au loc în sistemul trebuinţelor, dinamica acestora impun 
perfecţionări şi continuitatea activităţii economice. La rândul ei, activitatea economică 
generează nevoi; prin bunurile noi, create şi oferite pe piaţă, se influenţează dorinţele, 

preferinţele consumatorilor, făcându-şi loc elementele de noutate şi performanţă. Astfel, 
iau naştere noi trebuinţe, care se statornicesc în viaţa şi munca oamenilor. Spre exemplu, 
nevoia de telefon mobil, de calculator electronic sau de televizor a apărut, s-a impus ca 
cerinţă atunci când creaţia ştiinţifică-tehnică, activitatea economică au produs asemenea 
bunuri şi le-au oferit pe piaţă. 


Populaţie Nevoi Resurse Activitatea 
apria: e economice economică economice 
număr, şi servicii 
— structură, (volum, 
— nivel de structură, 
instruire nivel) 
şi cultură) 


Distribuţie 


Fig. 1 Schemă simplificată: relaţii şi acte economice fundamentale 


Structuri ale activităţii economice 


Acestea pot fi abordate din diverse unghiuri de vedere: 


— Structuri verticale: a) microeconomia — activitatea economic la nivelul unităţii 
economice, firmei sau întreprinderii; b) mezoeconomia — activitatea la nivel de ramură 
economică şi zonă economică; c) macroeconomia — activitatea economică la nivelul 
economiei naţionale; ansamblul formelor de economie din cadrul unei ţări, aflate în unitate 
şi interdependenţă între întreprinderi, ramuri, zone teritoriale; d) mondoeconomia sau 
economia mondială — ansamblul economiilor naţionale în interdependenta lor. 


— Structura tehnologică a economiei naţionale pune în relief nivelul tehnic al 
activităţii economice, tehnologiile de fabricaţie etc. 


— Structura de ramură a economiei naţionale (industrie, agricultură, construcţii, 
transporturi, telecomunicaţii, comerţ, învăţământ, sănătate etc.). In funcţie de aceasta, 
diferitele ţări pot fi grupate în: agrare, agrar-industriale, industriale, terțiare etc. 


Precizare: există o strânsă legătură între structura economică a unei ţări şi 
nivelul ei de dezvoltare economică. Astfel, ţările în a căror economie predomină 
agricultura — prin aportul ei la crearea PIB şi prin ponderea dominantă în populaţia ocupată 
— sunt slab dezvoltate. Dimpotrivă, ţările în care predomină industria se caracterizează 
printr-un nivel superior de dezvoltare. 


— Structura pe sectoare de activitate economică: primar (agricultura, silvicultura, 
industria extractivă); secundar (industria prelucrătoare, construcţiile): terțiar (restul 

activităţilor — sfera serviciilor). Se susţine şi existenţa unui sector cuaternar, reprezentat 
prin informatică. 


— Structura teritorială a economiei naţionale — pe zone teritorial-administrative, în 
interdependenta lor. În desfăşurarea sa, activitatea economică implică şi fenomenul risc 
economic. În esenţă, acesta reprezintă probabilitatea unor rezultate nedorite, care se 
concretizează în pierdere sau pagubă într-o activitate, operaţiune sau acţiune economică. 
În afara situaţiilor de risc legate de calamităţi naturale — secetă, inundaţii, fenomene 
seismic etc. — ce pot să aibă loc, probabilitatea mai mare sau mai restrânsă a unor 
consecințe economice nedorite este dependentă de calitatea activităţii economice. În 
acelaşi timp, gradul de cunoaştere (nu numai pe termen scurt, ci şi pe termen mediu şi 
lung) a condiţiilor economice şi sociale, capacitatea de analiză, de previziune şi decizie la 
nivel microeconomic, macroeconomic şi mondoeconomic stau la baza evaluării, limitării şi 
chiar a evitării riscului. 


Agenţii economici 

Activitatea economică în societate se desfăşoară de către oameni, organizaţi în 
cadrul unor unităţi economice, profitabile şi specializate pe domenii distincte (producere de 
bunuri, prestări de servicii, distribuţie, comercializare, finanţare, consum etc.). Ea se 
defineşte prin diversitatea acţiunilor efectuate de toţi participanţii la proces, denumiti agenţi 
economici. 


Agenţii economici sunt indivizi sau grupuri de indivizi care participă la viaţa 
economică a societăţii, îndeplinind, în acest sens, anumite roluri şi având anumite 
comportamente economice. Ei pot fi persoane fizice sau juridice. Un criteriu important al 
definirii agenţilor economici este cel instituţional. Din acest punct de vedere, un agent 
economic este o unitate instituţională care „dispune de autonomie de decizie în 
executarea funcţiei sale principale (a produce, a finanța, a asigura, a consuma etc.), 
acţionând într-un cadru care îi este propriu asupra utilizării resurselor sale curente, de 
capital şi financiare”. 


Agenţii economici se grupează pe sectoare, pe baza funcţiei lor principale în 
economie. Ţinând seama de această funcţie, în rândurile agenţilor economici includem: 
întreprinderile, gospodăriile familial sau menajele, administraţiile publice şi private, 
instituţiile de credit şi asigurări, străinătatea, adică agenţii economici din alte ţări. 


Întreprinderile sunt unităţi economice care, indiferent de felul cum sunt organizate şi 
de forma de proprietate, au drept funcţie principală producerea de bunuri şi prestarea de 
servicii (nonfinanciare) 


în vederea vânzării acestora, cu scopul de a obţine profit. 


Gospodăriile (menajele) sunt agenţi economici care îndeplinesc în principal funcţia 
de consumatori de bunuri şi servicii. Ele cuprind familiile, celibatari, diferite comunităţi 
consumatoare, care nu se delimitează de gospodăriile în cadrul cărora se constituie. 
Veniturile menajelor se formează în cea mai mare parte pe seama salariilor, titlurilor de 
proprietate şi din transferurile efectuate din celelalte sectoare etc. 

Administraţiile publice includ acele instituţii care exercită în principal funcţii de 
redistribuire a veniturilor pe baza prestării unor servicii nonmarfare. Ele obţin veniturile în 
special din vărsăminte obligatorii, impozite şi taxe. Din această categorie de agenţi 
economici fac parte administratiile centrale şi locale de stat, învăţământul public, sistemul 
protecţiei sociale, justiţiei, asistenţa sanitară publică etc. 


Administraţiile private sunt organizaţii private fără scop lucrativ, care prestează 
servicii nonmarfare, sau sunt diverse asociaţii, fundaţii, ale căror venituri se realizează din 
contribuţii voluntare, cotizaţii, venituri pe proprietate etc. 


Instituțiile de credit şi companiile de asigurări sunt unităţi instituţionale, care pot fi 
publice, private sau mixte şi care îndeplinesc funcţia de intermediar financiar între ceilalţi 
agenţi economici. Ele colectează, transformă şi redistribuie disponibilităţile financiare şi 
transformă riscurile individuale în riscuri colective. Veniturile acestor agenţi economici se 
constituie din economiile temporare existente în societate, care se concentrează în cadrul 
lor în scopul redistribuirii între agenţii economici ce au nevoie de resurse financiare. 


Exerciţii - teste grilă 
1. Care dintre următoarele caracteristici nu aparţin activităţii economice? 


a) este principala formă de activitate practică; 

b) este guvernată de principiul raţionalităţii; 

c) este o activitate eminamente practică, transformatoare; 
d) este independentă de mediul natural; 

e) este o acţiune cu finalitate. 

2. Una din următoarele activităţi nu are caracter comercial: 
a) furnizarea serviciilor de apărare naţională; 

b) transferul unor sume de bani între două conturi bancare; 
c) vânzarea de bunuri de consum final; 

d) vânzarea de bunuri de consum intermediar; 

e) acordarea unui credit unui client bancar. 

3. Un producător deţine un avantaj absolut într-o activitate atunci când: 


a) obţine o cantitate dată de bunuri cu mai puţine resurse, în raport cu oricare alt 
producător; 


b) obţine cea mai mare cantitate de bunuri, în raport cu oricare alt producător; 


c) obţine o cantitate dată de bunuri cu cel mai mare volum de resurse, în raport cu 
oricare alt producător. 


4. Agenţii economici pot fi: 


a) persoane fizice şi juridice; 

b) numai persoane fizice; 


c) numai persoane juridice. 


Exerciţii - referat 
Elaboraţi un referat cu tema “Imperativul respectării principiilor ecologice în 
activitatea economică”. 


Rezolvări - Teste grilă 

1. Răspuns corect (d) - deoarece caracteristicile enumerate în enunţul grilei care aparţin 
activităţii economice sunt următoarele: este principala formă de activitate practică, este 
guvernată de principiul raţionalităţii, este o activitate eminamente practică, transformatoare 
şi este o acţiune cu finalitate 


2. Răspuns corect (a) — deoarece activitatea care nu are caracter comercial este 
furnizarea de servicii de apărare naţională acesta fiind un bun public 


3. Răspuns corect (a) — pentru că este definiţia avantajului absolut. 
4. Răspuns corect (a) — deoarece agenţii economici pot fi atât persoane fizice (în calitate 
ce cumpărător) cât şi persoane juridice (în calitate ce vânzător). 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea eseului nu va depăşi una pagină A4 şi va urmări formularea unor opinii 
personale, coerente şi fundamentate cu referire la următoarele repere: 


- ce înseamnă principiile ecologice 
- relaţia dintre principiile ecologice şi activitatea economică 


- care credeţi că va fi locul şi rolul protecţiei mediului în viitor 

Sarcini de învăţare: Prin parcurgerea acestei unităţi de studiu, studentul va fi capabil să 


e definească riscul şi incertitudinea în activitatea economică 

e descrie formelor de risc la nivel microeconomic, macroeconomic şi mondoeconomic 
e definească şi explice conceptul şi trăsăturile economiei de piaţă 

e enumere tipurile economiei de piaţă contemporană 


Riscul și incertitudinea în activitatea economică 


Activitatea economică implică atât riscul cât şi incertitudinea în proporţii diferite. 


Riscul se caracterizează prin posibilitatea apariţiei unui eveniment care poate fi 
cuantificat cu ajutorul unei legi de probabilitate, lege care poate fi cunoscută de agenţii 


economici. 


În funcţie de nivelurile de structurare a economiei riscurile se clasifică în formele 


prezentate în tabelul de mai jos: 


Microeconomic 


NIVEL FORME CARACTERIZARE 
A RISCULUI 
Riscul pur eeste accidental, neintenţionabil şi asigurabil 
eagenţii economici se pot asigura fiind susceptibil de a 
aduce profit. 
Riscul eagentii economici au posibilitatea de a pierde sau de a 
speculativ | câştiga 


ese asigură cu multe greutăţi 


Riscul de e se impune existenţa unui profit mare care să acopere 
neplată riscul de faliment 

Riscul «în cazul introducerii în activitatea economică a unei 
inovaţional inovaţii răsplătind reuşita inovaţională. 

Risc social | eeste provocat de evenimente sociale majore 


Macroeconomic | Risc politic 


«determinat de evenimente politice majore cum sunt 
războaiele. 

Risc edeterminat de dezechilibre macroeconomice mai 
economic importante. 


Riscul de | eare în vedere situaţia când o ţară nu poate restitui 
Mondoeconomic | ţară creditele primite de regulă de la organisme bancaro — 
financiare internaţionale. 


Economia contemporană 

Economia politică este ştiinţa care „studiază modul în care societatea foloseşte 
resursele limitate pentru a produce bunuri de valoare şi a le distribui membrilor săi”. (P.A. 
Samuelson, W.D. Nordhaus, Economie politică, Editura Teora 2003, p. 22) 


Economia de schimb, din punct de vedere metodologic poate fi delimitată în două 
modele teoretice : modelul teoretic al economiei de piaţă, respectiv modelul teoretic al 
economiei de comandă. 


Modelul teoretic al economiei de piaţă se fundamentează pe filozofia 
liberalismului clasic şi a proprietăţii private şi are următoarele caracteristici: 


1. Individul este o fiinţă inteligentă şi raţională ghidat de interesul personal şi 
principiul hedonist (maximizarea satisfactiei), liber în acţiuni, suprema sa libertate fiind 
aceea de a fi subiect al proprietăţii şi din acest motiv dreptul de proprietate este 
generalizat şi apărat pentru fiecare individ prin lege; 


2. Egalitatea în drepturi, obligaţii şi tratament a fiecărui individ, a tuturor categoriilor 
de agenţi economici este asigurată prin supremaţia legii, elaborată şi aplicată de către 
statul democratic; 


3. Toate deciziile economice sunt adoptate de către agenţii economici fără 
intervenţia autorităţilor publice; 


4. Modelul asigură maximizarea satisfacţiei agenţilor economici producători şi 
consumatori şi permite stimularea creativităţii şi iniţiativei asigurând cea mai înaltă 
eficienţă economică. 


Ca o reacţie la unele disfuncţionalităţi ale economiei de comandă, a apărut modelul 
economiei de comandă. 


Modelul teoretic al economiei de comandă are următoarele caracteristici: 


1. Orientarea acţiunii agenţilor economici se face în mod centralizat şi obligatoriu 
folosindu-se în acest sens aparatul de stat; 


2. Principalele decizii economice sunt concentrate într-un centru unic ca expresie a 
unei organizări economice şi politice de tip centralizat; 


3. Sinteza deciziilor o reprezintă planul naţional unic; prevederile acestuia sunt o 
normă de conduită pentru agenţii economici; aprecierea agenţilor economici se face după 
modul de realizare a indicatorilor obligatorii pe care-i conţine. 


Acest model este construit pe următoarele premise: 

- proprietatea publică generalizată; 


- principiul primordialităţii intereselor generale şi colective; de realizarea 
acestora depinde satisfacerea intereselor individuale şi personale 


Aplicarea modelului teoretic al economiei de piaţă a condus la valorificarea maximă 
a resurselor rare existente pentru satisfacerea nevoilor nelimitate ale oamenilor. 


La pasivul funcţionării ei însă pot fi trecute de efecte negative: 
- favorizează pe cei puternici şi îi penalizează pe cei slabi; 


- orientează spre minimizarea costurilor de producţie deci şi a celor 
salariale; 


- unii producători puternici au tendinţa de a sacrifica interesele 
consumatorilor; 


- generează fenomene social — economice cum sunt inflaţia şi şomajul. 


Ca o reacţie ideologică la unele disfuncţionalităţi ivite în funcţionarea reală a 
economiei de piaţă a apărut modelul economiei de comandă. 


Acesta a condus la început la unele rezultate pozitive prin concentrarea eforturilor 
pentru dezvoltare („dictatura dezvoltării”) dar în evoluţia sa ulterioară, a înăbuşit spiritul 
antreprenorial fapt care a condus la repudierea acestuia. 


Din acest motiv, din interferența dintre elementele pozitive ale celor două modele s- 
a născut conceptul de economie de piaţă modernă căruia îi sunt proprii următoarele 
caracteristici: 


1. Indiferent de coloratura politică a diferitelor guverne, de mentalități şi trăsături de 
ordin cultural ale naţiunilor, liberalismul economic şi proprietatea privată sunt prezente 
în economie cu grade diferite de manifestare de la ţară la ţară; 


2. Economia de piaţă este o economie de tip concurential în care piaţa este 
principala modalitate de reglare a activităţii economice, autorităţile publice intervenind prin 
indirect dar şi direct prin politici adecvate, în reglarea raporturilor cerere-ofertă având 
însă ca restricţii, reglementările juridice existente; 


3. Este extinsă mai ales la nivelul microeconomiei având ca actori în spaţiul 
economic al pieţei respective, în special firme mici şi mijlocii; această realitate, nu exclude 
însă existenţa unor întreprinderi mari şi puternice cu capital privat, public sau mixt, care au 
importanţă strategică pentru economia naţională şi asigură un avantaj comparativ. 


4. Este o economie de profit în cadrul ei urmărindu-se maximizarea satisfactiei 
de către agenţii economici producători şi consumatori. 


Obţinerea unui profit cât mai mare (obiectiv urmărit de agenţii economici 
producători) creează premisele ridicării nivelului de asistenţă socială, cultură, instruire prin 
redistribuirea acestuia la nivelul întregii societăţi; 


5. Comportamentul agenţilor economici atât producători cât şi consumatori este 
determinat de calcule de eficienţă economică. 

Din studiul literaturii de specialitate rezultă că economia de piaţă se manifestă într-o 
mare diversitate de forme. 


Fără a intra prea mult în detalii ne propunem să prezentăm câteva tipuri de 
economie de piaţă reprezentative: 


e Economia de piaţă clasică în care libertatea economică este practic nelimitată, 
întreaga economie funcţionând după regulile cererii şi ofertei şi economia de piață 
neoclasică când sub presiunea unor probleme sociale se ajunge la intervenţia statului în 
reglarea mecanismelor acesteia. 


«Economia de piaţă dirijistă în care se manifestă un grad relativ mare de libertate, 
dar statul intervine în cazul existenţei unei crize de supraproducţie, prin creşterea cererii 
solvabilă în scopul echilibrării raportului cerere-ofertă (Keynesismul şi neokeynesismul). 


Alte teorii au conturat în lumea contemporană două modele performante: 
neoamerican şi cel renan; ambele sunt o emanaţie a sistemului capitalist şi a 
liberalismului dar au la bază sisteme de valori opuse referitoare la : 


- poziția persoanei în cadrul instituţiei; 
- locul pieţei în societate; 
- rolul pe care trebuie să-l joace ordinea legală în economie. 


Cele două modele corespund de fapt celor două mari grupuri de civilizaţie: nord 
americană şi a Europei Occidentale (Michel Albert) ; 


Literatura de specialitate mai distinge următoarele tipuri de economie de piaţă (Niţă 
Dobrotă): 


- anglo-saxon, considerată a fi cea mai liberală economie cuprinzând Canada, 
SUA, Marea Britanie Australia şi Noua Zeelandă; 


- vest — european, considerată a avea puternice elemente cu tentă dirijistă; 
- paternalistă - specifică Japoniei având puternice elemente de natură culturală; 
- nordic aparţinând ariei scandinave şi baltice cu o puternică tentă socială; 


- modelul “tigrilor din Extremul Orient' care presupune un autoritarism statal, 
contract social în varianta asiatică între parteneri economici şi virtuţi ale pieţei 
libere. 


Economia bazată pe ofertă (“supply side economics”) respectiv economia bazată 
pe cerere (“demande side economics ”). 


Modelul chinez care îmbină elemente ale unui sistem politic repudiat în Europa şi 
virtuţi ale pieţei libere. 


Un model de referinţă pentru economia de piaţă modernă este cel al S.U.A. Deşi 
tradiţional această ţară a fost campioana promovării proprietăţii private şi a spiritului de 
întreprinzător în prezent “ economia S.U.A. se bazează pe principiile capitaliste, însă cel 
mai bine este caracterizată ca o economie mixtă sau ca un amestec de sectoare private şi 
publice”. Acesta este în opinia unor specialişti, secretul relativei stabilităţi economice a 

S.U.A. în raport cu majoritatea celorlalte ţări. În ţările Europei Occidentale se manifestă o 
tendinţă spre intervenţia statului în economie în scopul rezolvării problemelor sociale fără 
însă a se deregla virtuțile mecanismelor pieţei libere. 


Exerciţii - teste grilă 
1. Economia politică este o ştiinţă economică: 


a) fundamentală; 

b) teoretico-aplicativă; 

c) funcţională; 

d) de graniţă. 

2. Economia de piaţă este: 
a) o economie de schimb; 

b) o economie concurenţială; 
c) o economie monetară; 

d) o economie naturală. 


3. Economia de piaţă condusă administrativ, care pune accentul pe o competiţie 
superioară în vederea cuceririi a tot mai multe pieţe externe, susţinută prin măsuri statale, 
este caracteristică pentru: 


a) SUA; 
b) Germania; 
c) Franţa; 

d) Japonia. 


4. Modelul economiei sociale de piaţă, caracterizată prin atenţia deosebită acordată 
protecţiei mediului, dezvoltării adecvate a educaţiei, ocrotirii sănătăţii, asigurării locurilor de 
muncă şi înfăptuirii unor programe guvernamentale de protecţie socială, este caracteristic 
pentru: 


a) ţărilor nordice; 
b) Italia; 
c) Germania; 
d) SUA. 


Exerciţii - referat 
Elaborati un referat cu tema “Statutul contemporan al ştiinţei economice”. 

Rezolvări - Teste grilă 

1. Răspuns corect (a) - deoarece economia politică este o ştiinţă economică care studiază 
modul în care societatea foloseşte resursele limitate pentru a produce bunuri de valoare şi 
a le distribui membrilor săi. 


2. Răspuns corect (a,b,c) — deoarece definiţia economiei de piaţă se referă la faptul că 
este o economie de schimb, concurenţială şi unde moneda are un rol primordial. 


3. Răspuns corect (d) — pentru că economia de piaţă condusă administrativ, care pune 
accentul pe o competiţie superioară în vederea cuceririi a tot mai multe pieţe externe, 
susţinută prin măsuri statale, este caracteristică pentru Japonia dintre statele enumerate în 
enunţul testului grilă. 


4. Răspuns corect (a,c) — deoarece modelul economiei sociale de piaţă, caracterizată prin 
atenţia deosebită acordată protecţiei mediului, dezvoltării adecvate a educaţiei, ocrotirii 
sănătăţii, asigurării locurilor de muncă şi înfăptuirii unor programe guvernamentale de 
protecţie socială, este caracteristic pentru Germania şi ţările nordice. 


Rezolvări - Referat 
Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea eseului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 

- ce înseamnă ştiinţa economică şi istoria ei 

- punerea în evidenţă a celor mai cunoscute curente a economiei de piaţă din 

perioada contemporană 


- care credeţi că va fi locul şi rolul ştiinţei economice în viitor 

Sarcini de învăţare: Prin parcurgerea acestei unităţi de studiu, studentul va fi capabil să 


e definească utilitatea economică, utilitatea totală şi marginală 

e enumere factorii endogeni şi exogeni care influenţează modelul de comportament al 
consumatorului 

e definească rata marginală de substituție, curba de indiferenţă 

e descrie modul cum se realizează echilibrul consumatorului 


Conceptul de bun și clasificarea bunurilor 

După cum se ştie, existenţa umană este condiţionată de consumul unor elemente 
din natură transformate sau nu. Aceste elemente sunt numite bunuri datorită contribuţiei 
lor pozitive la asigurarea existenţei umane. Dinamismul tot mai accelerat al nevoilor 
umane a făcut să apară o multitudine de bunuri. În aceste împrejurări, studiul ştiinţific al 
mulţimii bunurilor necesită o clasificare după anumite criterii. 


Un prim criteriu folosit este acela al provenienţei, respectiv al modului de acces la 
aceste bunuri. In acest sens, se disting două mari categorii: 


a) Bunurile libere, adică acele elemente care provin direct din natură, iar accesul 
la ele (posibilitatea de procurare) este liber; spre exemplu, aerul, apa, fructele din păduri, 
energia şi lumina solară, energia eoliană etc. 


b) Bunurile economice, adică acele elemente care sunt produse prin efortul 
omului, necesitând o prelucrare mai mult sau mai puţin elaborată; obţinerea lor are la bază 
desfăşurarea unei activităţi economice. Bunurile economice au un caracter limitat, sunt 
rare, ele existând doar în măsura în care sunt produse prin activitatea umană. În 
consecinţă, accesul la bunurile economice are la bază schimbul1 (plata sau 
contraprestaţia). În legătură cu bunurile, se mai fac diferențieri asupra modului în care 
acestea intră în circuitul de consum. Majoritatea acestor bunuri intră în consum prin 
intermediul schimbului (vânzare-cumpărare), fiind denumite mărfuri. O mică parte a 
bunurilor economice servesc autoconsumului, acestea aparţinând economiei naturale. 
Important este faptul că aceste bunuri pot intra oricând în circuitul de schimb sub formă de 
mărfuri. 


O caracteristică mult mai importantă a bunurilor economice este 
materialitatea/imaterialitatea acestora. Se poate constata că nu toate rezultatele activităţii 
umane, care contribuie la bunăstarea oamenilor, au un caracter palpabil. De exemplu, 
vizionarea unui spectacol de teatru nu produce efecte palpabile, sub formă materializată, 
putând produce doar impresii, atitudini, ori starea de purificare sufletească numită de către 
Platon katharsis. Din acest motiv, ştiinţa economic utilizează diferenţierea bunuri/servicii, 

ultimele elemente indicând tocmai acele bunuri intangibile. Acest tip de diferenţiere este 
usual doar în domeniul unor ştiinţe economice aplicative, teoria economic neinsistând prea 
mult asupra acestor aspecte. Prin bun economic înţelegem atât bunurile materiale, cât şi 
serviciile. 


O clasificare mult mai importantă a bunurilor economice este în funcţie de destinaţia 
acestora. Acele bunuri destinate consumului indivizilor sunt denumite bunuri de consum 
(satisfactori). În acest caz, consumul este abordat cu precădere ca act individual. Bunurile 
folosite pentru a se produce alte bunuri sunt numite bunuri de producţie (prodfactori). 
Aria problematică abordată în cadrul prezentei teme va avea în vedere doar bunurile de 
consum. 


Teoria utilității cardinal și ordinale 

Numele acestei teorii provine de la conceptul matematic de cardinal al unei mulţimi, 
respectiv de număr ataşat unei mulţimi, indicând numărul de elemente al mulţimii 
respective6. Se semnalează, astfel, că mulţimea bunurilor de consum este numărabilă şi 
că acestei mulţimi i se poate ataşa o mulţime numerică ce descrie utilitatea generată de 
consumul unor cantităţi din orice bun. lpotezele de bază ale acestei teorii sunt: 


a) consumatorul este capabil să măsoare utilitatea printr-un număr, 


b) utilităţile individuale rezultate din consumul unor cantităţi consecutive dintr-un 
bun nu sunt constante; 


c) consumatorul poate alege între bunuri, în functie de utilităţile acestora. 


O astfel de direcţie de cercetare era tentantă datorită sprijinirii pe un domeniu al 
matematicii bine pus la punct, cel al funcţiilor definite în mulţimea numerelor reale. Dintre 
rezultatele cele mai notabile ale acestei teorii care a pus bazele abordărilor moderne ale 
comportamentului consumatorului pot fi amintite: 


- legea lui Gossen (a utilității marginale descrescătoare): suplimentul de utilitate 
furnizat de cantități crescânde dintr-un bun se va diminua până la a deveni nul în punctul 
de satietate; 


- formalizarea consistentă a comportamentului consumatorului, pe baza căreia se 
va dezvolta cea mai mare parte a teoriei deciziei; 


- fundamentarea construcţiei curbei cererei; 


- respectarea principiului simetriei dintre comportamentul producătorului şi cel al 
consumatorului; 


- modelele stochastice privind atitudinea fată de risc. 


Practic, foarte multe aplicaţii econometrice care descriu comportamentul individual 
au la bază, implicit sau explicit, principiul utilității cardinale. Cu toate acestea, fundamentul 
logic al noii abordări nu era tocmai consistent. Cel care observă că există o inconsistenţă 
logică în ipotezele teoriei utilității cardinale este Vilfredo Pareto. El spune că ideea de 
măsură cardinală a utilității poate avea consecinţe absurde. A spune că utilitatea unei 

cantităţi dintr-un bun este 4, iar aceea a altei cantităţi din alt bun 8, este ca şi cum ai spune 
că dacă mănânci o felie de pepene simţi o satisfacţie de două ori mai mare decât dacă 
mănânci un măr, ceea ce este, evident, absurd. În plus, alte obstacole apar în calea 
acestui mod de a aborda utilitatea, şi anume: 


- utilitatea monedei, 
- inconsistența spațiului vectorial; 
- probleme econometrice în estimarea efectivă a unor funcții de utilitate. 


Problemele privind utilitatea monedei sunt legate de propunerea lui Alfred Marshall 
referitoare la deducerea curbei cererii pentru un bun din alternativa bun/monedă. În acest 
model se presupune utilitatea monedei ca fiind constantă. Mai târziu, John Maynard 
Keynes va demonstra că moneda este cerută şi pentru ea însăşi, având propria piaţă ca şi 
un alt bun. Dar, conform principiilor stabilite de economiştii neoclasici, utilitatea unui bun 
(în acest caz, moneda) nu este constantă. Dacă un etalon nu este constant, problema 
măsurării devine foarte complicată. 


Teoria utilității ordinale, la ora actuală, s-a impus ca mod de tratare a 
comportamentului consumatorului. 


Totuşi, există semnale privind apariţia unor noi obstacole, legate în principal de: 
- discontinuitatea funcțiilor de utilitate; 


- interdependenta bunurilor în consum, care împiedică obţinerea de ierarhii 
consistente de bunuri (conform paradoxului lui Condorcet şi teoremei lui Arrow). De aici 
rezultă anumite tentative de depăşire a abordării bazate pe utilitatea ordinală (Gary 
S.Becker, Nicolae Georgescu-Roegen, Kelvin Lancaster ş.a.). 


Optimul consumatorului. Curba de indiferenţă 

Orice consumator normal va dori să obţină maximum de satisfacţie posibil din 
consumul unor bunuri economice. Indiferent de nevoile şi dorinţele avute în vedere în actul 
de consum, consumatorul va folosi o combinaţie de bunuri pentru atingerea scopului 
urmărit. 


Optimul consumatorului propune o asemenea combinare de bunuri şi servicii în 
consum care, la nivelul venitului de care dispune şi al preţurilor existente, să-i asigure 
maximum de satisfacţie. Exemplul preparatelor culinare este cel mai edificator în acest 
sens; nevoia de hrană îl determină pe individ să caute diferite bunuri alimentare. În funcţie 
de gusturile, obiceiurile culinare şi starea fiziologică şi psihică, el va dori să mănânce un 
anumit fel de mâncare. Raportându-se la posibilităţile de procurare a alimentelor, individul 
în cauză va încerca să combine diferite cantităţi de alimente, pe care le va supune unor 
transformări pentru a obţine felul de mâncare dorit. Prin îmbunătăţiri succesive, el va 
ajunge la acea reţetă (combinaţie de alimente + tehnologie de prelucrare) care exprimă cel 
mai bine gusturile sale. În momentul în care individul se consideră mulţumit, el va opri 
căutările pentru reţeta culinară, memorând combinaţia realizată şi introducând-o în baza 
sa de date privind retetele culinare. El va putea spune că a găsit cea mai bună combinaţie 

de alimente pentru a realiza felul de mâncare X. Altfel spus, el a găsit combinaţia optimă 
(în latină, optimum — cel mai bun). 


Acest tip de comportament poate fi folosit şi în cazul altor bunuri: în mod obişnuit, 
consumul unui individ cuprinde o mulţime de bunuri. Pentru a descrie de o manieră 
abstractă aceste bunuri, se apelează la formalizarea matematică. Astfel, se defineşte o 
funcţie de utilitate ordinală în spaţiul produselor U: X—lcRn, U=U(x1, x2, ... xn), unde | 
reprezintă o submulțime a mulţimii numerelor reale de dimensiunea n. Din considerente 
legate de uşurinţa modului de calcul, se va lucra cu varianta restrânsă U=U(xy). O astfel 
de funcţie de utilitate poate fi reprezentată în spaţiul tridimensional (fig.1). După cum se 
poate observa, funcţia atinge un maxim, după care scade. 


U 


A UGy) 


X 
Fig.1 Funcţia de utilitate U(x,y) Fig.2 Curbe de indiferență 


În figura 1, U1 şi U2 măsoară două niveluri ale funcţiei de utilitate. La aceste 
niveluri se va intersecta graficul funcției de utilitate cu două plane paralele cu planul bazei 
(al bunurilor de consum). Proiecţiile (în planul bazei) intersecţiilor suprafeţei funcţiei de 
utilitate cu aceste plane vor forma curbele U1 şi U2 (fig.2). Întrucât acestea au fost 
construite la înălțimile U1 şi U2 (precum nişte curbe de nivel în topografie), ele vor avea 
acelaşi nivel de utilitate (isoutilitate). 


Denumirea care s-a impus ulterior este cea de curbă de indiferenţă: aceasta 
exprimă ansamblul combinărilor posibile în consumul a două bunuri, astfel încât nivelul 
satisfacţiei consumatorului să fie acelaşi. Indiferent în ce punct de pe curbă s-ar situa 
opţiunea consumatorului, nivelul utilității resimţite de consumator este acelaşi fie că el 
consumă mai mult din bunul y (yA) şi mai puţin din x (xA), ori mai mult din bunul x (*B) şi 
mai puţin din y (yB). Dar, situaţia nu mai este similară în cazul punctelor simetrice M, M*; 
deşi utilitatea este aceeaşi, consumurile corespunzătoare sunt mult mai mari în cazul 
punctului M*. Din acest motiv, analiza optimului consumatorului se efectuează pe 
jumătatea dinspre origine a curbelor de indiferenţă. În aceste condiţii, alternativele de 
abordare a optimului consumatorului sunt: 


|. Maximizarea satisfactiei la un buget dat; în acest caz, consumatorul îşi propune 
să cheltuiască tot bugetul, dar să atingă maximum de satisfacţie. 


II. Minimizarea bugetului, care furnizează o anumită utilitate. De această dată, 
consumatorul ştie precis ce doreşte, dar caută să minimizeze bugetul cu care poate obţine 
obiectivul fixat. 

Se demonstrează că cele două abordări sunt echivalente, după cum se poate 
observa şi în figura 3. Dreapta din figură se numeşte /inia (dreapta) bugetului, deoarece 
descrie combinaţiile liniare ale cantităților şi preţurilor celor două bunuri conform relaţiei: B 
= XPX + ypy, unde x şi y sunt cantităţile din cele două bunuri, iar px şi py sunt preţurile 
acestora. 


Fig.3 Alternative de abordare a problemei optimului consumatorului 


Ecuația dreptei bugetului (2) se obține prin separarea lui y din 
restricția bugetară (1) 


B = X*pPxt y*py (1) 
B 


Relația (1) se numeşte restricție bugetară, întrucât arată limitele băneşti ale 
abordării situaţiei de consum. Zona haşurată (fig.4), cuprinsă între dreapta bugetului şi 
axele de coordonate, se numeşte domeniul alegerilor posibile ale consumatorului. 
Orice punct din interiorul acestei zone arată că există rezerve bugetare. În raport cu 
această zonă, orice punct exterior descrie o combinaţie de consum care nu poate fi 
realizată cu bugetul disponibil. Întrucât graficul funcţiei de utilitate U(x,y) poate fi 
intersectat cu o infinitate de plane paralele cu planul bazei, rezultă că în planul bunurilor 
de consum pot fi construite o infinitate de curbe de indiferenţă. 


În fig.4, singura soluţie convenabilă este descrisă de curba de indiferenţă U2, 
tangentă la dreapta bugetului în punctul M. 


Domeniul alegerilor admisibile ale consumatorului 

y U U U 


Fig. 4 Optimul consumatorului 


Utilitatea marginală (Um) reprezintă sporul de utilitate totală furnizat de 
consumul unei unități suplimentare dintr-un bun. 


Relaţiile de calcul ale utilității marginale sunt următoarele: 


U „a, = AU/A x pentru cazul discret; U p, = dU / d x = U'x pentru cazul continuu. 


mx 


U =AU/A y pentru cazul discret; Us- dU /d y=U'y pentru cazul continuu. 


my 


Pentru a determina soluţiile analitice ale optimizării retetei de consum se va 
presupune că punctul de start al procesului de optimizare este A (fig.5). 


Xa B /px X: 


Fig.5 Determinarea sol.analitice a optimului consumatorului 


În fig. 5, consumul subiectului este dat de combinaţia (reţeta) (xA yA). Încercând să 
ajungă în punctul M, subiectul va modifica reţeta sa de consum, înlocuind cantităţi 
succesive din bunul y cu cantităţi din bunul x; prin urmare, drumul de la A la M va fi format 
dintr-un şir de reţele de consum (xi/yi). 


Rata marginală de substituție (RMSy/x) a produsului y cu x = cantitatea din 
produsul x care este necesară pentru a înlocui o unitate din produsul y, astfel încât 
utilitatea totală să fie constantă. 


"x | Ay Umx | 
RMS, = —— (caz continuu): RMS, =- == (caz discret). 
i y i AX Umy 


A determina punctul de optim este sinonim cu a găsi o rată marginală de substitutie 
care să conducă la punctul de tangenţă M. 

Pentru aceasta trebuie găsită mai întâi o relaţie între RMS şi funcţia de utilitate. Fie 
U(x,y) funcţia de utilitate a consumatorului. Se consideră că un spor foarte mic al utilității 
totale este rezultatul contribuţiei la consum a ambelor produse: 
dU =U dr +U dy (3); 
aceasta este diferenţiala funcţiei de utilitate. 
Condiţii de optim 
Pentru ca subiectul să aibă o utilitate constantă (traseul de optimizare să fie pe 
aceeaşi curbă de indiferenţă) este necesară condiţia: 
dU=0 (4) 
De aici rezultă: — dy /dx=U'x/Uy = RMS,,, (5) 


În aceste condiţii, ecuaţia RMS optime trebuie pusă în legătură cu ecuaţia dreptei 
bugetului. Este uşor de remarcat că derivata dreptei bugetului în raport cu x este: 


dy/dx = -Px/Py (6) 
De unde rezultă că în punctul de optim (şi numai acolo) 
RMS,, x E Px / P, = U, IU, (7) 


Adică, în punctul de optim, raportul utilităţilor marginale este egal cu raportul 
prețurilor celor două bunuri. 


Modificări în condițiile optim 

A. Modificări în volumul resurselor 

Creşterea bugetului consumatorului antrenează o deplasare a dreptei bugetului 
spre dreapta (fig.6), pe când o reducere a bugetului implică o deplasare a dreptei 
bugetului în sens invers (spre stânga). Locul geometric al punctelor de optim rezultate din 


deplasarea spre dreapta a restricției bugetare se numeşte calea de expansiune a 
consumului. 


Calea de expansiune 
a consurnului 


Fig.6 Calea de expansiune a consumului 


B. Modificarea preturilor produselor de consum 

leftinirea unui produs în raport cu celălalt atrage după sine substituirea produsului 
devenit mai scump cu cel mai ieftin. Grafic, această situaţie duce la deplasarea punctelor 
de intersecţie cu axele dreptei bugetului, astfel: 


- spre dreapta (respectiv, în sus, pentru bunul Y) în caz de ieftinire; 

- spre stânga (respectiv, în jos) în caz de scumpire. 

Presupunând ieftinirea produsului x, se va observa apariţia a două efecte (fig.7): 
- un efect de substituire: m1-m*; 


- un efect de venit: m*-m2 


mmm B/px B/p^z Xx 
Fig.7 Efectul de substitutie şi efectul de venit 


Se observă că ieftinirea bunului X atrage după sine deplasarea spre dreapta a 
punctului de intersecție a dreptei bugetului cu axa Ox (de la B/px la B/p^x), deoarece 
scăderea prețului provoacă o creştere a raportului B/px. Se duce o paralelă la noua 
dreaptă a bugetului, care să fie tangentă la vechea curbă de indiferență (U*). Fie m* 
punctul de pe abscisă corespunzător punctului de tangenţă. Se mai observă că noua 
dreaptă a bugetului poate atinge o curbă de indiferenţă de nivel superior (US). Fie m2, 
abscisa corespunzătoare punctului de tangenţă dintre noua dreaptă a bugetului şi curba 
de indiferenţă US. În aceste condiţii, distanţa m1m* va măsura efectul de substituție, 
deoarece în acea zonă ne aflăm încă pe curba de indiferenţă U*, iar ieftinirea va modifica, 
prin noul raport al preţurilor, coordonatele punctului de optim. Astfel, se va continua 
substituirea bunului Y cu bunul X. După punctul m* substituirea nu mai este favorabilă, 
deoarece ar însemna îndepărtarea de punctul optim. Din acest motiv se poate trece la o 
nouă curbă de indiferenţă, care este similară unei creşteri a bugetului, de unde denumirea 
distanţei m*m2, efect de venit. 


Exerciţii - Probleme 

1. În tabelul următor sunt prezentate date ce evidenţiază relaţia dintre cantitatea 
consumată din bunul X (Qx) şi utilitatea totală (Utx) resimţită de o persoană care consumă 
acest bun pe parcursul unei zile. 


a) Completaţi tabelul cu datele privind utilitatea marginală (Umx); 


b) Precizaţi nivelul consumului de saturație; argumentaţi răspunsul. 


Qx 0 1 2 3 4 5 6 7 8 9 

Utx O 7 13 18 22 25 27 28 28 27 


Umx 


2. Completaţi datele din tabelul următor (unde Qx reprezintă cantitatea consumată din 
bunul x,Utx reprezintă utilitatea totală, Umx reprezintă utilitatea marginală): 


Qx 1 2 3 4 5 6 7 8 9 10 
Utx 30 65 83 91 94 
Umx |30 20 10 5 1,9 1 


3. Ştiind că utilitatea marginală a ultimei unităţi consumate din bunul x este de trei ori mai 
mare față de cea a ultimei unități consumate din bunul y, să se stabilească relația dintre 
preţurile celor două bunuri, astfel încât consumatorul să-şi asigure starea de echilibru 
(optim). 


Exerciţii - referat 


Elaborati un referat cu tema “Analiza modelului actual de consum al populaţiei în 
România”. 


Rezolvări - Probleme 
1. a) 


Qx 0 1 2 3 4 5 6 7 8 9 
Utx O 7 13 18 22 25 27 28 28 27 
Umx |- 7 6 5 4 3 2 1 O -1 


Utilitatea marginală s-a calculat folosind formula: Umx = AUtx/AQx 
e pentru Qx = 0, Umx nu se poate calcula; 

e pentru Qx = 1, Umx = (7-0)/(1-0) = 7; 

e pentru Qx = 2, Umx = (13-7)/(2-1) = 6; 

e pentru Qx = 3, Umx = (18-13)/(3-2) = 5 etc. 


b) Nivelul consumului de saturație este Qs = 8, deoarece la acest nivel utilitatea totală este 
maximă (28), după care începe să scadă, iar utilitatea marginală este egală cu 0. 

Qx 1 2 3 4 5 6 7 8 9 10 
Utx 30 50 65 75 83 88 91 92,9 |94 95 
Umx |30 20 15 10 8 5 3 1,9 1,1 1 


Datele s-au completat folosind formula utilității marginale: Umx = AUtx/AQx 

* pentru Qx = 2, 20= (Ut2 — 30)/(2-1)— Ut2 = 50 

e pentru Qx = 3, Um3 = (65-50)/(3-2) = 15 

e pentru Qx = 4, 10 = (Ut4 — 65)/(4-3)— Ut4 = 75 

* pentru Qx = 5, Um5 = (83-75)/(5-4) = 8 etc. 

3. Deoarece condiţia de optim este Umx/Umy = px/py — 3Umy/Umy = px/py — 3 = px/py 
—>pX = 3py 


Deciziile Umx/px şi Umy/py Qx Qy Cheltuieli 
consumatorului 

1 10/10000 > 8/10000 1 - 10000 

2 8/10000 = 8/10000 1 1 20000 

3 6/10000 < 7/10000 - 1 10000 

4 6/10000 = 6/10000 1 1 20000 

5 4/10000< 5/10000 - 1 10000 
Total 3 4 70000 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea eseului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- ce înseamnă şi cât de important este modelul de consum pentru activitatea 
economică 


- cum sunt repartizaţi agenţii economici funcţie de consum 


- care credeţi că va fi locul şi rolul consumului în viitor 

Sarcini de învăţare: Prin parcurgerea acestei unităţi de studiu, studentul va fi capabil să 


e definească factorii de producţie 

e analizeze combinarea factorilor de producţie pentru maximizarea profitului 
e enumere tipurile de substituire a factorilor de producţie 

e analizeze comportamentul producătorului pe termen lung 

e analizeze economiile şi dezeconomiile de scară 


Sistemul factorilor de producţie 

Factorii de producţie reprezintă totalitatea elementelor de intrare în procesul de 
producţie, ceea ce se reflectă şi în denumirea atribuită în limba engleză de “input”. Se 
impune o delimitare conceptuală între noţiunile de “factor de producţie” şi “resurse”. În 
opinia unor autori din punct de vedere practic termenii sunt sinonimi. În opinia altor autori, 
resursele prin simpla lor existenţă, au în raport cu procesul de producţie caracterul unui 
potenţial productiv. Factorii de producţie sunt resurse umane sau materiale atrase şi 
utilizate efectiv într-o activitate economică în vederea producerii de noi bunuri 


economice. 


Literatura de specialitate distinge factorii de producţie tradiţionali şi neofactorii de 
producţie. 


Factorii de producţie tradiţionali 

Literatura de specialitate a reţinut în analiza activităţii, mai întâi existenţa a doi 
factori de producţie consideraţi originari: munca şi natura iar ulterior capitalul. Aceste 
categorii sunt cunoscute în literatura de specialitate ca factori de producţie tradiționali 
(munca, natura, capitalul). 


Munca ca factor de producţie originar, reprezintă activitatea fizică sau intelectuală 
prin care oamenii utilizând unelte şi instrumente adecvate, îşi valorifică aptitudinile, 
cunoştinţele şi experienţa pe care le posedă în vederea obţinerii de noi bunuri necesare 
satisfacerii trebuinţelor lor. 


Natura ca factor de producţie originar reprezintă un ansamblu de elemente naturale 
la care omul face apel pentru a produce şi pe care le influenţează prin muncă. Din rândul 
elementelor naturale se desprinde ca importanţă pământul care este un factor de 
producţie natural şi primar al producţiei, cadrul general de desfăşurare a tuturor activităţilor 
umane, arsenalul primitiv al tuturor uneltelor şi instrumentelor de muncă, depozitul originar 
al resurselor de materii prime şi energetic. 


Capitalul ca factor de producţie reprezintă totalitatea resurselor materiale acumulate 
şi reproductibile care prin asocierea cu ceilalţi factori de producţie participă la producerea 
de noi bunuri economice în scopul obţinerii unui anumit profit. 

După criteriul modului în care participă la activitatea economică, cum se consumă şi 
cum se înlocuiesc elementele capitalului distingem: 


- capitalul fix; 
- capitalul circulant. 
Capitalul fix reprezintă acea parte a capitalului format din bunuri materiale utilizate 
în mai multe cicluri de producţie care se consumă treptat fiind înlocuite după o anumită 


perioadă de timp. Ca exemplu putem enumera: clădiri, utilaje, instalaţii, maşini unelte, 
calculatoare de proces. 


Capitalul circulant reprezintă acea parte a capitalului format din resurse materiale 
care se consumă în întregime într-un ciclu de producţie şi sunt înlocuite după fiecare 
circuit. Ca exemple putem enumera: materii prime, materiale de bază şi auxiliare, energia, 
combustibilii, apa, resursele băneşti etc. 


Consumarea treptată a capitalului fix îşi găseşte expresia în uzură; aceasta se 
prezintă sub două forme: 


a) Uzura fizică 
b) Uzura morală (involuntară) 


Uzura fizică constă în deprecierea treptată a caracteristicilor fundamentale ale 
capitalului fix ca urmare folosirii şi acţiunii agenţilor naturali. 


Uzura morală apare sub incidența progresului tehnic şi a condiţiilor pieței care 
asigură noi tehnologii mai ieftine decât cele în funcţiune sau cu performanțe tehnico- 
economice superioare 


Expresia bănească a uzurii fizice este amortizarea. 


Amortizarea reprezintă o sumă de bani ce trebuie recuperată pentru a se 
achiziţiona noi tehnologii la sfârşitul perioadei de funcţionare a celor vechi. Această sumă 
se transferă eşalonat în costul bunurilor produse cu acele tehnologii. 


Neofactorii de producţie 

Schimbările impuse de amplificarea şi diversificarea nevoii sociale, au determinat 
intensificarea preocupării oamenilor de a găsi noi resurse economice şi a extinde utilizarea 
lor. Acest proces a condus la depistarea şi altor factori denumiți neofactori care prin 
caracteristicile lor calitative contribuie la: 


- sporirea randamentului factorilor de producţie tradiţionali; 
- creşterea dimensiunilor producţiei; 
- ridicarea calităţii activităţii economice. 


Cei mai relevanţi neofactori de producţie sunt consideraţi astăzi tehnologiile, 
progresul ştiinţific şi tehnic, informaţia, abilitatea întreprinzătorului, managementul, 
marketingul, statul, întreprinderea etc. 


Tehnologiile pot fi definite drept procedee de combinare şi transformare a factorilor 
de producţie în rezultate ale producţiei prin aplicarea unor reguli riguros definite 

Ele reprezintă da fapt, cunoaştere aplicabilă aşa numitele “soft-uri”. Tehnologiile 


disponibile ca resurse potenţial utilizabile reprezintă “stocul de tehnologii ” care se 
concretizează în brevete de invenţie, licenţe atestând dreptul de proprietate industrială. 


Progresul ştiinţific şi tehnic reprezintă totalitatea realizărilor din domeniul ştiinţelor 
fundamentale (matematică, fizică, chimie, biologie etc.) tehnologice şi umaniste ce se 
concretizează în invenţii, inovaţii ce conduc la mărirea eficienţei unei economii, firme, 
activităţi economico-sociale în general . 


Progresul ştiinţific se concretizează într-o mare diversitate de invenţii şi inovaţii: 


Invenţia reprezintă o creaţie tehnico-ştiinţifică aplicabilă în domeniile vieţii 
economico-sociale care are caracter de noutate tehnică, tehnologică sau economică şi 
care nu a fost brevetată sau făcută publică până în acel moment în ţară sau străinătate. 


Inovația este o realizare tehnică, tehnologică sau organizatorică pentru firmă care 
asigură perfecţionarea procesului de muncă prin folosirea unor mijloace tehnice, modalităţi 
tehnologice ori principii de organizare şi conducere economică. 


Utilizarea şi valorificarea resurselor cercetării ştiinţifice, ale inovației în activitatea 
practică reprezintă progresul tehnic. 


Pe baza progresului tehnic se asigură: 
- accentuarea laturilor calitative ale factorilor de producţie; 
- schimbările în conţinutul , structura şi calitatea acestora; 
- perfecţionarea tehnologiilor de fabricaţie; 
- înnoirea , modernizarea şi diversificarea producţiei şi consumului; 
- perfecţionarea organizării şi activităţii manageriale. 


Acest neofactor de producţie are profunde implicaţii în stabilirea strategiilor 
activităţilor marilor firme conducând şi la participarea statului ca principal finanţator al 
activităţilor de cercetare ştiinţifică. 


Informaţia reprezintă acele date care aduc beneficiarului ei un spor de cunoaştere 
privind realitatea economico-socială care îi conferă acestuia elemente de noutate 
necesare îndeplinirii obiectivelor propuse. 


Se impun următoarele clarificări : 


- Data este o componentă a sistemului informaţional care poate fi definită ca 
descrierea cifrică sau letrică a unor acţiuni, fapte , procese. 


- Informaţia este un semnal ce rezultă din reprezentarea realităţii; pentru a fi 
denumită ca atare trebuie ca atât emitentul cât şi receptorul să asocieze semnalului 
aceiaşi semnificaţie. 


- Informaţia face parte din categoria activelor intangibile ale firmelor şi se 
concretizează în documentaţie stocată pe suporţi materiali (hârtie, film, calculatoare etc.). 

- Informaţiile mai sunt denumite bunuri informaţionale când sunt furnizate de 
sectorul economic al informaţiei (cuaternar) care este caracteristic economiilor moderne 
orientate spre informatizare. 


- Trecerea de la societate industrială la cea informaţională presupune 
recunoaşterea informaţiei ca suport al raţionalităţii superioare a acţiunii umane (John 
Naisbitt). 


Abilitatea întreprinzătorului reprezintă capacitatea resursei umane de a se adapta 
rapid la cerințele pieţei initiind noi afaceri sau efectuând unele schimbări în cadrul 
afacerilor în derulare. 


Acest neofactor de producţie este propriu sistemelor economice bazate pe 
concurentă şi liberă inițiativă. În economia contemporană întreprinzătorul este definit ca “o 
persoană care creează o întreprindere nouă” (Jean Marie Toulouse). Referindu-se la 
economia japoneză economistul american Michael Porter arată că unul din secretele 
eficienţei acesteia îl reprezintă faptul că întreprinzătorii din această ţară conduc efectiv 
firmele spre deosebire de americani unde firmele sunt conduse de manageri. 


Managementul reprezintă ansamblul activităţilor prin care se combină resurse 
umane, materiale, financiare, informaţionale într-o manieră eficientă care să conducă la 
îndeplinirea obiectivelor agentului economic. 


Aşa după cum exprimă Michael Porter, managementul, explică de ce o ţară este 
mai bogată în raport cu alta, el putând fi considerat o alternativă viabilă şi mai ieftină în 
raport cu cea a retehnologizării care se dovedeşte pe termen scurt ca fiind foarte scumpă. 
Studiile de management stau la baza formării şi perfecţionării profesiei de manager. 


Managerul este un specialist de înaltă pregătire care pe baza hotărârilor consiliului 
de administraţie şi în interesul firmei, ia decizii privind activitatea economică a firmei 
folosind în acest scop metodele şi tehnicile de management. 


Marketingul reprezintă ansamblul activităţilor practice, metodelor, tehnicilor de 
investigare şi instrumentarului de analiză adecvat, în cadrul căruia se materializează o 
concepţie modernă asupra orientării, organizării şi utilizării factorilor de producţie de către 
agenţii economici pentru satisfacerea cerinţelor pieţei de bunuri materiale şi servicii în 
vederea obţinerii de profit. 


Marketingul introduce în locul viziunii “a vinde ceea ce s-a produs, ceea ce se poate 
vinde cu costuri cât mai mici”. De notat că finalizarea activităţii de marketing presupune şi 
urmărirea comportării bunurilor economice în consum, cunoaşterea nivelului de satisfacere 
a cererii. 


Statul în calitate de agent economic participă prin diverse forme în proporţii diferite 
de la ţară la ţară în viaţa economic. El intervine în mod direct, activ în economie în calitate 
de producător sau/şi cumpărător şi indirect influențând desfăşurarea activităţilor 
economice prin măsuri de reglementare şi control, de redistribuire a veniturilor şi de 
protecţie socială. 


Un ultim neofactor de protecţie pe care îl vom prezenta în lucrarea de faţă este 
întreprinderea (firma în general). 

Prin întreprindere (firmă) se înţelege un grup de persoane organizate potrivit unor 
cerinţe juridice, economice, tehnologice şi manageriale care concep şi desfăşoară un 
complex de procese de muncă folosind mijloace de muncă şi dotări aferente finalizate cu 
produse şi servicii în vederea obţinerii de profit. 


Combinarea factorilor de producţie 

Întreprinzătorii, pentru a produce şi pentru a-şi atinge scopul — de a obţine un profit 
cât mai mare posibil —, combină factorii de producţie şi aleg varianta de combinare cea 
mai favorabilă. Modul de acţiune al întreprinzătorului în acest domeniu defineşte 
comportamentul său. Pe lângă răspunsul la întrebările „ce să producă?”, „cât să 
producă?”, întreprinzătorul trebuie să răspundă şi la întrebarea „cum să producă?” 
Aceasta pune în cauză nu numai resursele de care dispune, ci şi capacităţile tehnice ale 
întreprinderii, priceperea organizatorică şi potenţialul de inovare al întreprinzătorului. 


Combinarea factorilor de producţie reprezintă un mod specific de unire a 
factorilor de producţie privit atât sub aspect cantitativ, cât şi din perspectivă structural- 
calitativă; atât din punct de vedere tehnic, cât şi economic. 


Din punct de vedere tehnic, combinarea factorilor de producţie este specifică 
fiecărui proces de producţie; obţinerea oricărui bun presupune, de exemplu, unirea 
factorului muncă (de o anumită structură şi calificare) cu elemente de capital tehnic 
(maşini, instalaţii, materii prime, materiale) specifice domeniului respectiv. Din punct de 
vedere economic, combinarea factorilor de producţie înseamnă concretizarea ei în 
obiectivul minimizării costurilor de producţie şi, respectiv, al maximizării profitului. 


În combinarea factorilor de producţie, întreprinzătorul porneşte de la următoarele 
premise: a) caracterul limitat al factorilor supuşi combinării, cu ajutorul cărora trebuie să 
realizeze volumul proiectat al producţiei; b) caracteristicile factorilor de productie şi 
concordanța lor cu specificul activității; c) conjunctura piețelor factorilor de producție. 


Combinarea este posibilă ca urmare a proprietăţilor factorilor de producţie şi a 
manifestării simultane a lor. 


Divizibilitatea reflectă posibilitatea factorului de producţie de a se împărţi în unităţi 
simple, în subunități omogene fără a fi afectată calitatea factorului de producţie. De 
exemplu, factorul muncă se poate divide în unităţi omogene de timp de muncă, în număr 
de salariaţi de o anumită calificare; factorul pământ se poate divide în unităţi de suprafaţă. 
Pentru unii factori de producţie (o centrală electrică, de exemplu) este imposibilă sau 
foarte dificilă divizibilitatea. Evident, problema divizibilităţii unui factor de producţie se pune 
în măsura cerută de caracteristicile unui proces de producţie de anumite dimensiuni, ale 
unor tehnici şi tehnologii folosite. 


Adaptabilitatea reprezintă capacitatea de asociere a unei unităţi dintr-un factor de 
producţie cu mai multe unităţi din alt factor de producţie. 


Complementaritatea reprezintă procesul prin care se stabilesc raporturile 
cantitative ale factorilor de producţie ce participă la producerea unui anumit bun economic. 
La o producţie dată, o anumită cantitate dintr-un factor de producţie se asociază doar cu o 


4 November 2011 Asist.univ.drd. Filip Nistor 5 


Bazele economiei 
Comportamentul economic al producătorului 


anumită cantitate determinată din ceilalţi factori de producţie. Complementaritatea se află 
sub influenţa permanentă a progresului tehnic, care determină modificări profunde în 
calitatea factorilor de producţie, deci, şi în procesul combinării lor. 


Substituibilitatea este definită ca posibilitatea de a înlocui o cantitate dintr-un 
factor de producţie printr-o cantitate determinată dintr-un alt factor în condiţiile menţinerii 
aceluiaşi nivel al producţiei. 


Analiza pe termen lung. Economii și dezeconomii de scară 

Pe termen lung, toţi factorii de producţie sunt variabili. Combinarea va presupune 
nu doar unirea factorilor de producţie, ci şi un mod specific de înlocuire a lor (care poate 
avea loc între doi factori sau diferite elemente componente ale factorilor de producţie), 
respectiv substituirea factorilor de producţie. 


Modelul general de analiză a comportamentului producătorului presupune, 
asemănător modelului analizei comportamentului consumatorului, diverse combinări şi 
substituiri de factori de producţie, care conduc la obţinerea aceluiaşi nivel de productie, 
reprezentate grafic prin curbe de isoproducţie sau isocuante (fig. 1 şi 2). 


Fig.2 Curbe de isocuante 


Isocuanta semnifică reprezentarea grafică a combinațiilor diferite (A,B,C) între 
factorii de producţie (K şi L), care permit realizarea aceluiaşi volum al producţiei (P). 
Ansamblul de isocuante ce pot fi înscrise într-un sistem de axe formează harta curbelor 
de indiferenţă ale producătorilor, care reflectă tot atâtea posibilităţi de a proiecta niveluri 
diferite de producţie (P1, P2, P3 etc.). 


Isocuantele au anumite particularităţi: nu se pot intersecta, sunt convexe la origine, 
iar înclinarea este dată de rata marginală de substituire a factorilor. Astfel, dacă un agent 

economic va avea în vedere eficientizarea tehnică şi economică a producţiei prin 
substituirea muncii cu capital, atunci opţiunea sa pentru o anumită alternativă de 
substituire se va baza pe mai multe maşini şi mai puţin lucrători. 


Tipuri de substituire a factorilor de producţie 


a) substituirea în proporții fixe (complementaritatea factorilor) (fig. 3): 


Y Is =0 
Factorii de producție sunt com- 
plementari şi nu este posibilă 
substituirea lor; vor fi utilizați în 
proporții fixe. 


X 
Fig.3 Curbe de substituire în proporții fixe 
b) substituirea perfectă (fig. 4): 


Y l — 00 


o 


Fig. 4. Curbe de substituire în proporții egale 


Factorii vor fi substituiţi în proporţii egale (creşterea cu o unitate a unui factor va 
corespunde scăderii cu o unitate a celuilalt factor). 


c) substituirea imperfectă (fig. 5): 


Ya k= 1 


Y 


> 


Fig. 5. Curbe de substituire imperfectă 


Factorii se vor substitui în proporţii inegale (un factor va creşte cu mai mult sau mai 
puţin de o unitate în condiţiile scăderii cu o unitate a celuilalt factor). 


Pentru aprecierea alegerii făcute se vor folosi indicatori de tipul: productivitatea 
marginală a factorilor de producţie; rata marginală de substituire a factorilor de producţie; 
elasticitatea substituirii. 

Productivitatea  marginală a factorilor de producţie reprezintă producţia 
suplimentară (AQ) ce se poate obţine în condiţiile utilizării unei unităţi suplimentare dintr- 
un factor de producţie (AK). 


) 
PMa = A 
AK 


Rata marginală de substituire a doi factori (RMS) reprezintă cantitatea 
suplimentară dintr-un factor necesar pentru a compensa reducerea cu o unitate a celuilalt 
factor, astfel încât producţia să se menţină constantă. RMS = Ay/Ax; RMS = - dy/dx şi 
reprezintă panta isocuantei (semnul minus arată că unul dintre factori creşte, iar celălalt 
scade). 


Rata marginală de substituire a factorilor de producţie se exprimă, deci, prin 
raportul derivatelor celor doi factori sau prin raportul invers al productivităţilor marginale 
ale celor doi factori de producţie. Dacă pornim, de exemplu, de la funcţia f(L,K) şi dacă 
aplicăm regula de derivare, punând condiţia că, pentru menţinerea constantă a producţiei, 
dk/dL = 0, va rezulta că: fL + fK dK/dL = 0 > fL/fK = — dK/dL = RMS. Stabilirea 
alternativei optime de producţie presupune luarea în considerare a restricţiei de venit 
legată de preţurile factorilor. 


Elasticitatea substituirii exprimă măsura în care poate fi menţinută producţia când 
un factor este înlocuit cu altul sau se modifică utilizarea (creşterea sau descreşterea) unui 
factor în comparaţie cu altul. Elasticitatea substituirii este pozitivă pentru toate combinaţiile 
normale ale factorilor de producţie şi variază de la zero la infinit, în funcţie de uşurinţa cu 
care unul din factori poate fi înlocuit cu altul, producţia rămânând constantă. Elasticitatea 
substituirii (es) exprimă modificarea producţiei în raport cu modificarea factorului de 
producţie, potrivit formulei: 


es = AQ/Q: DX/X 
unde: Q = producţia, X = factorul de producţie 


Analiza combinării şi substituirii factorilor de producţie pe termen lung ne conduce 
la luarea în considerare nu doar a randamentelor factoriale, ci şi a randamentelor de scară 
ca urmare a modificării dimensiunii (taliei) întreprinderii, a echipamentelor şi tehnologiilor 
de fabricaţie etc. (când se are în vedere progresul tehnic, analiza este pe termen foarte 
lung). 


Randamentele de scară pot fi: constante (dacă factorii de producţie se dublează, 
şi producţia se va dubla; dacă se triplează factorii, producţia se va tripla etc.); crescătoare 
(dacă factorii se dublează, producţia va fi mai mult decât dublă); descrescătoare (dacă 
factorii se dublează, producţia va fi mai puţin decât dublă). Randamentele de scară 
crescătoare şi descrescătoare se explică prin fenomenele interne ale scării — economii şi 
pierderi interne ale scării. 


Economiile interne ale scării decurg din creşterea dimensiunilor firmei şi pot fi 
datorate unor cauze diferite, cum ar fi: specializarea lucrărilor pentru un volum ridicat de 
producţie; utilizarea unui capital tehnic mai eficient, care este adesea indivizibil şi care, în 

consecinţă, nu poate fi folosit economic decât pentru niveluri de producţie ridicate; factori 
tehnologici dând mai multă eficienţă scării, dar şi mai multă producţie; avantajele date de 
achiziţiile şi vânzările en gros etc. 


Dar avantajele economiei de scară nu sunt nelimitate. Pe măsură ce firma creşte în 
dimensiuni, ele tind să se reducă în timp şi încep să se manifeste pierderi de scară. 
Acestea ţin în mod esenţial de greutăţile întâmpinate de manageri, atunci când 
dimensiunea firmei devine considerabilă, când încep să se manifeste rigiditate în 
funcţionarea structurilor, imobilism, capacitate de inovare redusă şi chiar risipă. Toate 
acestea caracterizează ceea ce se numeşte pierderi interne de scară sau dezeconomii de 
scară. 


Combinarea judicioasă a factorilor de producţie devine, astfel, un element-cheie 
pentru manageri, ea contribuind, alături de strategia minimizării costurilor, la optimizarea 
comportamentului producătorilor. 


Opțiunile producătorului 

Suprafaţa de producţie reprezintă informaţia tehnică privind diferite volume de 
producţie posibil realizate în funcţie de diferite combinaţii eficiente ale factorilor de 
producţie. 


Producătorul trebuie să decidă nivelul producţiei şi să adapteze corespunzător 
metodele de fabricaţie. De aceea, el trebuie să cunoască cantitatea de resurse necesară 
volumului de producţie şi să stabilească bugetul pentru achiziţionarea factorilor de 
producţie (în funcţie de preţul acestora, adică px şi py). Se consideră cantitatea de resurse 
ca o mărime dată, iar nivelul preţurilor, constant şi acceptat. 


Posibilităţile de alegere ale producătorului se vor manifesta pornind de la 
compararea graficului izocuantelor cu dreapta bugetului sau/şi dreapta izocostului. 


y 


dreapta bugetului | 


E p 


0 XI B Px 


Triunghiul OAB reprezintă domeniul de opţiune al producătorului. Prin constructie 
orice punct al dreptei reprezintă o cheltuială egală dar cu o repartizare diferită între x şi y. 


Optimul producătorului sau situaţia de echilibru cere ca între raportul productivităţii 
marginale Wmg (al lui x şi y) şi raportul preţurilor px şi py să existe egalitate. 


În analiza cost — profit, pragul de rentabilitate reprezintă punctual mort al 
întreprinderii la care volumul producţiei sau cifra de afaceri poate asigura obţinerea de 
profit . 


Încasările = Cost total global CTglobal determină Profit = O (zero) 

PxQ = CTglobal rezultă, dacă preţul ar fi egal cu costul total mediu CTmediu, atunci 
profitul ar fi zero. 


Pragul de rentabilitate nu se poate menţine pe termen lung deoarece grăbeşte 
ieşirea din competiţia pieţei; ele este conceput pe termen scurt. După modul de evoluţie 
al costului variabil total CVT, există două modalităţi de determinare a pragului de 
rentabilitate. 


A) Modalitatea lineară se construieşte pe ipoteza în care costul variabil total CVT 
evoluează direct proporţional cu volumul producţiei Q. In acest caz, toate elementele 
exprimă relaţii lineare. 


4 Pa CT 
Incasări 2 global 


(preț Q) 


încasări 


CVT (creşte odată cu 


A : creşterea producției Q) 
pierderi 


> 


"og CFT 


Q 

° Qr reprezintă punctul în care încasările sunt egale cu cheltuielile şi, deci, 
profitul este zero 

e Cost = încasări, profit = zero 

° Cp + profit unitar = preţ de vânzare, profit 7 zero 


° Preţ : Q = CTglobal 

° Preţ : Qr = CFT + (CVmediu : Qr) 
. Preţ - Qr - (CVmediu - Qr) =CFT 
° Qr : (preţ-CVmediu) = CFT 


Qr = CFT / (preţ — CVmediu) 
B) Modalitatea nelineară 


Costul variabil total CVT are o evoluţie neproporţională fată de producţia Q, aşa 
cum se întâmplă, de fapt, în realitate. Profitul maxim se va obţine la acel volum al 
producţiei Q la care venitul marginal Vmg este egal cu costul marginal Cmg determină 
maxim profit P când Vmg = Cmg. 

O 
1 m 
a 
5 
S 
£ 


A incasari 


pierdere 


pierderi 


: profit 
i CFT 
> 
zona A ; zona B i zona C 
pierdere į profit i pierdere 
Š i > 
0 Qa Q2 Q 
Q redusă, _ zona B între Q, inferior Q mare, | 
costuri > încasări (Qa) şi Q; superior (Qp). CTatobai > încasări 


încasările > CT alobal 


Exerciţii - Probleme 

1. O firmă are 150 de salariaţi şi realizează 3.000 de produse. Câte persoane ar fi 
nevoie să mai angajeze firma pentru a-şi dubla producţia în condiţiile creşterii 
productivităţii medii a muncii cu 25%? 


2. Dacă o societate realizează o productivitate medie de 1.500 produse/angajat, 
într-o perioadă de timp, să se determine productivitatea marginală a muncii, în cazul 
sporirii cu 80% a producţiei şi cu 40% a numărului de salariaţi. 


3. La o firmă 12 salariaţi lucrau 6 zile pe săptămână, a câte 9 ore/zi şi realizau o 
productivitate medie a muncii de 5 produse/oră. Acelaşi număr de salariaţi lucrează 5 zile 
pe săptămână, a câte 8 ore zilnic şi obţin aceeaşi producţie săptămânală. Să se calculeze 
indicele productivităţii medii a muncii. 


Exerciţii - referat 


Elaboraţi un referat cu tema “Importanţa analizei productivităţii medii şi marginale a 
factorilor de producţie în adoptarea unor decizii de către un manager”. 


Rezolvări - Probleme 
1. Per. l: L1 = 150 pers., Q1 = 3.000 buc. 
Per. Il: Q2 = 2Q1; L2 =? 
Wm/L2 = Wm/L1 + 25%Wm/L1 = 1,25 Wm/L1 
Wm/L2 = 1,25 * (q1 /11) = 1,25 * (3.000 / 150) = 1,25 * 20 = 25 
Wm/L2 = Q2 / L2 
L2 = 6.000 / 25 = 240 
AL = 240 — 150 = 90 pers. 

2. l: Wm/L1 = 1.500 

II: Q2 = 180% Q1; L2 = 140% L1 

Wmg = AQ / AL = (80%Q1) / (40% L1) = 2*(Q1/L1) 
Wmg = 2 * Wm/L1 = 2*1.500 = 3.000 


3. |: L1 = 12*6*9; Wm/L1 = 5 

II: L2 = 12*5*8; Q2 = Q1 

Wm/L2 / Wm/L1 =? 

Wm/L2 = Q2 /L2 = Q1 / L2 

Wm/L1 =Q1/L1 

(Q1 / L2) / (Q1 / L1) = (1 / L2) * (L1/1) = L1 / L2 = (12*6*9) / (12*5*8) = 135% 
Rezolvări - Referat 
Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 


Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- ce înseamnă productivitatea medie şi marginală a factorilor de producţie 


- cum se răsfrânge productivitatea factorilor de producţie asupra deciziei managerului 
în procesul de producţie 

Sarcini de învăţare: Prin parcurgerea acestei unităţi de studiu, studentul va fi capabil să 


e definească cererea şi oferta şi legile lor 

e definească preţul şi să analizeze relaţia dintre cerere şi preţ 

e enumere factorii care influenţează cererea şi oferta 

e utilizeze coeficienţii de elasticitate ai cererii şi ofertei în viaţa economică 
e analizeze echilibrul pieţei 


Cererea. Legea cererii. Elasticitatea cererii 

Cererea şi oferta sunt componente fundamentale ale pieţei, iar raportul dintre ele 
constituie o formă de exprimare sau de exteriorizare a relaţiei dintre producţie şi consum, 
în condiţiile economiei de schimb. 


Concepte, delimitări 

Cererea de mărfuri reprezintă nevoile (trebuinţele) de bunuri şi servicii care se 
satisfac prin intermediul pieţei, adică prin vânzare-cumpărare. Cererea are drept 
suport puterea de cumpărare a oamenilor; de aceea, ea exprimă, în acelaşi timp, 
cantitatea de bunuri şi servicii cerute, la un moment dat, la preţurile existente, considerând 
date veniturile şi preferinţele cumpărătorilor. Practic, este vorba de cererea solvabilă, 
adică cererea la care există mijloacele băneşti pentru cumpărarea bunurilor economice. 
Nu se poate pune semnul egalităţii între cererea de mărfuri şi totalul nevoilor existente, 
într-o perioadă sau alta; o parte a nevoilor este satisfăcută, la unii consumatori, fără 
vânzare-cumpărare, adică prin autoconsum, din producţie proprie (spre exemplu, legume, 
fructe, vin, cereale etc.). 


Cererea poate fi: a) individuală, adică din partea unui singur cumpărător la un bun 
economic sau la altul; b) totală, adică din partea tuturor cumpărătorilor la bunul sau 
serviciul respectiv; c) agregată sau globală, care exprimă ansamblul cererii din partea 
tuturor cumpărătorilor şi la toate bunurile şi serviciile existente; aceasta se exprimă în 
formă bănească, fiind astfel posibile măsurarea şi compararea. 


Cererea, ca volum, structură şi nivel al cerinţelor de consum, se schimbă de la o 
perioadă la alta, având, deci, caracter dinamic. Principalii factori de care depinde 
dinamica cererii sunt nevoile, venitul şi preţul. 


Nevoile oamenilor, inclusiv gusturile, preferinţele şi obiceiurile se schimbă, de la o 
perioadă la alta, prin apariţia unora noi, prin restrângerea sau prin extinderea altora, sub 
influenţa progresului ştiinţei şi tehnicii, a dezvoltării producţiei şi a societăţii, în general, 
determinând schimbări corespunzătoare şi în sistemul cererii. Apariţia televizorului, 
informaticii, calculatorului electronic, roboților industriali, sistemului de telecomunicaţii 
moderne etc. a însemnat totodată schimbări în domeniul cererii. Există bunuri cerute de 
către toţi oamenii — alimente, îmbrăcăminte, încălţăminte, locuinţă etc. Unele bunuri, ca, 
de exemplu, tutunul şi alcoolul, devin necesităţi numai la unii indivizi, atunci când se 

formează obiceiul respectiv. Nevoile şi cererea global depind şi de mărimea şi structura 
populaţiei pe grupe de vârstă, grad de instruire şi cultură etc. 


Veniturile exercită, de asemenea, o mare influenţă asupra cererii; mărimea 
veniturilor populaţiei, ale agenţilor economici atrage după sine creşterea capacităţii lor de 
cumpărare şi, deci, a cererii. 


Relaţia dintre venit și cheltuielile de consum 

În cazul bunurilor normale, există o relaţie directă între evoluţia veniturilor şi 
dinamica cererii: când venitul creşte, se măreşte şi cererea, după cum, invers, scăderea 
venitului duce la micşorarea cererii. 


La bunurile denumite inferioare (pâine, cartofi, orez etc.), între venituri şi cerere 
există o relaţie negativă: majorarea venitului este însoţită de o reducere a cererii, atenţia 
cumpărătorilor îndreptându-se spre bunuri mai elevate. 


Relaţia dintre cheltuielile de consum şi venit a fost analizată, în secolul XIX-lea, 
pentru întâia oară, de către statisticianul german E. Engel şi poartă denumirea de „curba 
lui Engel”. Cercetând bugetele de familie din mai multe ţări, acesta a desprins concluzia 
potrivit căreia importanţa relativă a diferitelor cheltuieli de consum în raport cu venitul se 
modifică în mod diferit. Astfel, s-a observat că, atunci când venitul creşte, ponderea 
cheltuielilor pentru alimente scade, ponderea cheltuielilor pentru îmbrăcăminte, 
încălţăminte şi locuinţă este relativ constantă, iar ponderea cheltuielilor pentru servicii 
(educaţie, cultură, petrecerea timpului liber, transport etc.) creşte. Pornind de la aceasta, 
se poate evalua elasticitatea consumului în raport cu venitul, după cum urmează: 
cheltuielile pentru achiziţionarea de produse agroalimentare cresc mai puţin decât 
proporţional faţă de creşterea venitului; cheltuielile pentru îmbrăcăminte, încălţăminte, 
locuinţă cresc, în general, proporţional cu creşterea venitului; cheltuielile pentru servicii 
cresc mai mult decât proporţional faţă de creşterea venitului. Asemenea tendinţe, în mare 
parte, se verifică în societatea contemporană. 


Relaţia dintre cerere şi preţ. Curba cererii 

Preţul constituie un factor care exercită o mare influenţă asupra cererii de bunuri şi 
servicii. Cererea se află în raport invers proporţional faţă de preţ: când preţul creşte, 
cererea scade, deoarece la un venit dat posibilitatea de cumpărare se micşorează; când 
preţul scade, cererea creşte. Astfel, cererea este o funcţie descrescătoare faţă de preţ. 


Legea cererii exprimă relaţia dintre cerere şi preţ, în cadrul căreia cererea 
evoluează în sens invers faţă de preţ. 


Curba cererii arată cum evoluează cererea unui bun când preţul acestuia se 
modifică. Spre ilustrare, exemplul din tabelul 1. 


Preţul unitar (în mii lei) 
10 


| Cazuri 

Tabelul 1. Evoluţia preţului şi a cererii la bunul „x” 


Pe baza datelor din tabelul 1, în continuare, se prezintă curba cererii (fig. 1). 


Preţul 
unitar 


Cantitatea 
cerută 


Fig.1 Curba cererii 


Se observă raportul invers proporţional dintre cerere şi preţ, faptul că cererea este o 
funcţie descrescătoare faţă de preţ. Curba cererii leagă cantităţile cumpărate de către 
consumatori şi preţul practicat de către vânzători. Curba cererii nu este întotdeauna o linie 
dreaptă; panta acesteia este variabilă după natura bunurilor, depinzând de sensibilitatea 
mai mare sau mai mică a consumului la variațiile preţului. 


Elasticitatea cererii 

Cererea de mărfuri nu este o mărime fixă. Elasticitatea cererii înseamnă 
sensibilitatea acesteia faţă de variaţia preţului sau a venitului. Intensitatea modificării 
cererii se măsoară prin coeficientul de elasticitate a cererii în funcţie de preţ sau de venit. 
Coeficientul de elasticitate a cererii în raport de preț, în principiu, este negativ, deoarece 
atunci când preţul se măreşte, cererea se diminuează, iar raportul dintre două semne 
diferite dă semnul negativ. Coeficientul de elasticitate se calculează prin următoarele 
formule: 


C=C 
a) Ecp = îi : E 


în care: 
Ecp = coeficientul de elasticitate a cererii funcție de preț; 
C, = cererea din perioada curentă; 
Co = cererea din perioada anterioară; 
P, = prețul din perioada curentă; 
Po = prețul din perioada anterioară; 
AC = variația (modificarea) cererii pentru un produs; 
AP = variația (modificarea) prețului acelui produs. 
Ecp se mai poate determina şi prin relația: 


% AC 
%AP 


b) Ecp=- 


în care: 
%AC = variaţia în procente a cererii; 
%AP = variaţia în procente a preţului. 

Tipuri de cerere 
În funcţie de elasticitatea cererii faţă de preţ, se disting mai multe tipuri de cerere, 
după cum urmează: 


a) cerere inelastică, atunci când variaţia cererii este mai mică decât variaţia preţului: 


AC AP 
ap int Ecp < 1; 


0 0 


b) cerere perfect inelastică, total insensibilă la variantele de preț, atunci când 


~ 


AC . : 
——— = Îşi, deci, Ecp = 0 


0 


c) cerere elastică, atunci când variaţia cererii este mai accentuată decât variaţia 
preţului: 

AC 

C 


) 34 „când, deci, Ecp)l 


0 0 


d) cerere perfect elastică, atunci când, la un nivel al prețului dat, cererea creşte 
continuu; Ecp—%; în acest caz: 


ca = 0 (zero) 
0 


e) cerere cu elasticitate unitară, când variaţia cererii este egală cu variaţia preţului: 
AC AP 
C 


= când Ecp= 1 
o h 


În general, bunurile de primă necesitate pentru viata oamenilor au o cerere 
inelastică. De asemenea, în general, cererea este inelastică pentru produsele care n-au 
înlocuitori, care sunt nesubstitutibile. Variaţiile de preţ sunt însotite şi de alte fenomene 
privind evoluţia cererii la diferite bunuri, care vor fi abordate în continuare. 


Oferta. Legea ofertei. Elasticitatea ofertei 


Definire 

Oferta reprezintă cantitatea de bunuri şi servicii destinate vânzării, pe piaţă, la 
un moment dat. Ea poate fi: a) individuală, adică oferta dintr-un produs sau serviciu din 
partea unui producător sau unei unităţi economice; b) totală, adică întreaga cantitate a 
unui produs sau serviciu pe care producătorii o oferă spre vânzare; c) agregată (globală), 
adică toate bunurile şi serviciile, din ţara respectivă, destinate pieţei, în toată diversitatea şi 
cantitatea lor, exprimate în bani. 

Oferta are caracter dinamic, deoarece, o dată cu dezvoltarea producţiei, a 
economiei de piaţă, în ansamblu, se realizează creşteri cantitative, diversificare şi înnoiri 
structurale, ca şi performanţe calitative ale bunurilor care o compun. 


Este deosebit de importantă, aici, următoarea relaţie: inovație — structura producției 
— structura cererii — structura pieţei. Aceasta în sensul că înnoirile tehnologice duc la 
înnoiri în structura producţiei, în structura cererii de bunuri şi servicii şi la diversificare în 
structura pieţei, prin apariţia unor noi pieţe corespunzătoare noilor bunuri. 


Factori 

Oferta de mărfuri, în dinamica ei, depinde de mai mulţi factori, şi anume: a) 
evoluţia cererii de bunuri şi servicii, care impune adaptări corespunzătoare ofertei, 
determinând impulsuri producţiei; deosebit de importantă este, aici, înnoirea în structura 
cererii şi în structura pieţei prin apariţia unor noi pieţe; b) disponibilitatea factorilor de 
producţie sau raritatea acestora, randamentul economic; c) costul de producţie (de 
fapt, costul marginal); scăderea lui stimulează extinderea ofertei de bunuri şi servicii, după 
cum creşterea costului descurajează mărirea ofertei; d) preţul de vânzare al mărfii; e) 
posibilitatea de stocare a bunurilor şi costul stocării etc. 


Relaţia dintre ofertă și cerere 

Oferta este o funcţie crescătoare faţă de preţ; ea se află, deci, în raport direct 
proporţional faţă de preţ, în sensul că se măreşte când preţurile cresc şi se micşorează 
când preţurile scad. Agenţii economici sunt interesaţi să ofere, pe piaţă, mai multe mărfuri 
când preţurile cresc, şi invers. Legea ofertei exprimă relaţia dintre ofertă şi preţ, în 
cadrul căreia oferta evoluează în acelaşi sens cu preţul, ceilalţi factori fiind 
constanţi. 


Curba ofertei exprimă relaţia ce există între preţurile pieţei şi cantităţile de bunuri 
pe care producătorii le oferă pe piaţă, spre vânzare. Aceasta, spre deosebire de curba 
cererii, care oglindeşte relaţia dintre preţuri şi cantităţile pe care consumatorii doresc să le 
cumpere. Curba ofertei este crescătoare, în concordanţă cu legea descrisă mai sus (fig. 
2): 


Preţul 10| Curba ofertei 
unitar 


Cantitatea oferită 


Fig.2 Curba ofertei 


În practica economică există cazuri anormale, denumite paradoxul ofertei, ca 
excepţie de la legea ofertei, în care creşterea cantităților oferite spre vânzare are loc şi 

atunci când preţurile scad (de exemplu, la produse perisabile — legume, fructe, sau situaţia 
în care unii producători agricoli sunt nevoiţi să-şi vândă produsele chiar şi la preţuri în 
scădere, spre a-şi plăti impozite sau pentru a rambursa credite etc.). 


Elasticitatea ofertei în raport cu preţul 

Aceasta înseamnă reacţia ofertei la modificările de preţuri. Ea se măsoară prin 
coeficientul de elasticitate a ofertei (Eop), care se calculează prin raportarea modificării 
cantităților oferite (AQ) la modificarea preţului de vânzare (AP). Modalităţi de calcul: 


Q-Q, i P, - P, _ AQ „AP 


a) Eop= : 

ET e 0,8, 
aT 

jips 
%AP 


În functie de modul în care oferta reactionează la modificările de preturi, se disting 
mai multe feluri de ofertă: 


a) Oferta elastică, ce se manifestă atunci când variația ofertei este mai mare decât 
variația prețului: 
AQ, AP 
Q h 
În acest caz, Eop >1 
b) Oferta cu elasticitatea unitară, care are loc atunci când variaţia ofertei este egală 
cu variaţia preţului: 
AO _ AP 


E 
În acest caz, Eop =1 


c) Oferta perfect elastică (numai teoretic) presupune ca, la un nivel dat al prețului, 
cantitatea oferită să crească continuu, tinzând spre infinit. În acest caz, variatia prețului 
este zero: 


AP , 
— = 0(zero), iar Eop > œ 
0 


d) Oferta inelastică se caracterizează prin aceea că modificarea ofertei este mai 
mică decât modificarea prețului: 


În acest caz, Eop <1 

e) Oferta perfect inelastică sau perfect rigidă reflect situaţia în care, la orice variaţie 
a preţului, oferta nu se modifică: 
AQ 


—— = 0 (zero) 
-0 


Echilibrul pieței 

În sens general, echilibrul pieţei reflectă situaţia în care cantităţile oferite şi cele 
cerute sunt egale, la preţul pieţei, când vânzătorii şi cumpărătorii sunt satisfăcuţi; când 
cumpărătorii obţin bunurile dorite, iar ofertanţii îşi vând mărfurile. Se poate spune că piaţa 
este în echilibru la preţul care permite egalitatea cantităţii cerute de consumatori cu cea 
oferită de producători. Atunci când se ia în calcul o singură piaţă a unui produs, avem de-a 
face cu un echilibru parțial. Cât priveşte echilibrul general al pieţei, el presupune luarea 
în considerare a tuturor pieţelor, ţinând seama de interdependenta lor. Legat de aceasta, 
problema formării preţurilor este condiţionată nu numai de echilibrul parţial al unei singure 
pieţe, ci pune în cauză pieţe interdependente. 


Preţul 


unitar i 
Ofertă 


Cerere 


| 
10 20%30 40 Q 


Fig.3. Dinamica cererii şi ofertei 


Intersecţia celor două curbe indică punctul de echilibru (E) în care cererea este 
egală cu oferta, se formează şi preţul de echilibru (Pe) (la care cantitatea oferită şi 
cantitatea cerută sunt egale) şi cantitatea de echilibru (QE). 


Exerciţii - teste grilă 
1. Care din următoarele situaţii determină o sporire a cantităţii oferite dintr-o marfă: 


a) reducerea numărului firmelor ce produc marfa respectivă; 
b) creşterea concurenţei; 
c) creşterea preţului unitar; 


d) diminuarea cheltuielilor de transport. 


4 November 2011 Asist.univ.drd. Filip Nistor 7 


Bazele economiei 
Cererea şi oferta 


2. În cazul unei pieţe cu cerere elastică, modificarea preţului determină o modificare 
procentuală a cererii: 

a) egală; 

b) mai mare; 

c) mai mică; 

d) în acelaşi sens. 

3. Când cererea este elastică, preţul şi venitul vânzătorului se modifică: 

a) în acelaşi sens; 

b) în sens contrar; 

c) în acelaşi sens, dar cu intensităţi diferite; 

d) în sens contrar, dar cu intensităţi diferite. 

4. În economia de piaţă cererea şi oferta determină: 

a) plăcerea de a cumpăra; 

b) satisfacerea optimă a nevoilor tuturor; 

c) plăcerea de a vinde; 

d) stabilirea priorităţilor economice. 


5. Dacă preţul pieţei este mai mare decât preţul de echilibru, piaţa bunului respectiv 
se caracterizează prin: 


a) echilibrul cererii cu oferta; 
b) deficit de cerere; 
c) deficit de ofertă; 
d) exces de ofertă. 


6. Dacă pe piaţa unui bun cererea creşte, iar celelalte condiţii rămân nemodificate, 
creşterea ofertei este dependentă în mod direct de: 


a) nivelul costului mediu şi marginal; 
b) domeniul de activitate al firmei; 

c) politica economică; 
) 


d) mărimea întreprinderii. 


Exerciţii - Probleme 

1. În cazul în care coeficientul elasticităţii cererii în raport de preţ este egal cu 1, 
determinaţi cu cât ar fi necesar să se modifice preţul (%) pentru o creştere a cererii cu 
20% . 

2. În situaţia în care preţul unui bun creşte de la 125 u.m. la 375 u.m., iar oferta 
sporeşte de la 250 de bucăţi la 500 de bucăţi, să se determine valoarea coeficientului 
elasticităţii ofertei. 


3. Când preţul unui bun scade cu 10%, iar cererea creşte cu 25%, să se calculeze 
coeficientul de elasticitate a cererii. 


Rezolvări - Teste grilă 

1. Răspuns corect (b,c,d) - deoarece o sporire a cantităţii oferite dintr-o marfă este 
determinată de creşterea concurenţei, creşterea preţului unitar şi diminuarea cheltuielilor 
de transport. 


2. Răspuns corect (b) — deoarece întro piaţă cu cerere elastică, modificarea preţului 
determină o modificare procentuală mai mare a cererii. 


3. Răspuns corect (b,d) — pentru că în cazul cererii elastice, preţul şi venitul vânzătorului 
se modifică în sens contrar, dar cu intensităţi diferite. 


4. Răspuns corect (b) — deoarece în economia de piaţă cererea şi oferta determină 
satisfacerea optimă a nevoilor tuturor agenţilor economici. 


5. Răspuns corect (d) — deoarece în cazul în care preţul pieţei este mai mare decât preţul 
de echilibru, piaţa bunului respectiv se caracterizează prin exces de ofertă 


6. Răspuns corect (a) — deoarece în cazul în care pe piaţa unui bun cererea creşte, iar 
celelalte condiţii rămân nemodificate, creşterea ofertei este dependentă în mod direct de 
nivelul costului mediu şi marginal. 


Rezolvări - Probleme 
1. Ec/p = - (%AC/ %AP) 
Ec/p = 1 
%AC = + 20% 
1 = - (20% / %AP) 
%AP = - 20% 


preturile au scăzut cu 20%. 
2. Eo/p = (AQ / Q0) / (AP / PO) 
Eo/p = [(500 — 250) / 250] * [125 / (375 — 125)] = (250/250) * (125 / 250) 


Eo/p = 0,5 


3. Ec/p = - %AC / %AP 
Ec/p = - 25% / - 10% = 2,5 

Piaţa, concurenţa și preţul 


Sarcini de învăţare: Prin parcurgerea acestei unităţi de studiu, studentul va fi capabil să 


e definească noţiunile de piaţă, preţ, concurenţă 

e enumere şi descrie tipurile de piaţă 

e enumere funcţiile preţului 

e analizeze factorii care determină formarea preţului 


Piaţa și rolul ei. Tipuri de piaţă 


Definirea pieţei 

În limbaj curent, piaţa se identifică cu locul public, acoperit sau sub cerul liber, unde 
se vând şi se cumpără mărfuri. În sens ştiinţific, piaţa exprimă relaţii economice dintre 
oameni, dintre agenţii economici, ce se desfăşoară într-un anumit spaţiu, în cadrul 
cărora se confruntă cererea cu oferta de mărfuri, se formează preţurile, au loc 
negocieri şi acte de vânzare-cumpărare, în condiţii de concurenţă. 


Piaţa presupune un loc concret, spaţiu (fizic), adică magazine, hale, bursă etc., dar 
nu se limitează la acesta; ea exprimă relaţii între agenţi economici — vânzători, ca purtători 
ai ofertei, şi cumpărători, ca purtători ai cererii, în cadrul cărora unii oferă, iar ceilalţi 
cumpără, cheltuindu-şi veniturile. Fluxurile la piaţă sunt mijlocite de bani. Regulatorul pieţei 
este concurenţa, astfel încât fiecare îşi urmăreşte propriul interes, satisfacerea cât mai 
avantajoasă a trebuinţelor de producţie sau de consum personal, obţinerea de câştig; 
totodată, însă, participanţii la relaţiile de piaţă se află în legături de interdependenţă, de 
care depinde însăşi funcţionalitatea pieţei. 


Cunoaşterea pieţei presupune luarea în considerare a componentelor ei 
fundamentale, şi anume: cererea, oferta, preţul, concurenţa; dimensiunile şi dinamica 
acestora, ca şi interrelaţiile dintre ele se reflect în dimensiunile, complexitatea şi evoluţia 
sistemului relaţiilor de piaţă. 


Rolul pieţei 

Piaţa îndeplineşte un rol deosebit de important în mecanismul de funcţionare şi 
dezvoltare a economiei moderne. Piaţa asigură contactul permanent dintre vânzători şi 
cumpărători, dintre ceea ce se oferă şi ceea ce se cere, la un moment dat, punând în relief 
concordanța sau nonconcordanţa dintre ofertă şi cerere, dintre producţia şi consumul de 
bunuri materiale şi servicii. 


Piaţa reglează activitatea economică: astfel, prin informaţiile pe care le dă privind 
volumul, structura şi nivelul calitativ al cererii, piaţa determină orientarea agenţilor 
economici, stă la baza deciziilor acestora privind investiţiile de capital, cantitatea şi 
structura producţiei, schimbului şi consumului. În acest fel, piaţa orientează alocarea şi 
folosirea eficientă a resurselor umane, materiale şi financiare. 

În accepţiune clasică, piaţa reprezintă „mâna invizibilă” prin care activitatea 
economică se adaptează la dinamica nevoilor. Prin intermediul pârghiilor economice, cum 
sunt: preţul, profitul, salariul, dobânda etc., piaţa furnizează informaţii agenţilor economici 
asupra raportului dintre cerere şi ofertă; tendinţa de creştere a preţurilor şi a ratei profitului, 
de exemplu, constituie un semnal al pieţei, prin care se stimulează mărirea ofertei de un 
fel sau altul şi punerea ei de acord cu cererea. Piaţa îndeplineşte un mare rol în realizarea, 
în dinamică, a echilibrului dintre ofertă (producţie) şi cerere (consum), având loc, ceea ce 
preconizau economiştii clasici, transformarea intereselor proprii ale indivizilor în cea mai 
bună opţiune pentru societate privind folosirea resurselor existente la un moment dat. De 
altfel, termenul „economie de piaţă” indică sistemul economic în care preţurile şi cantităţile 
produse depind de confruntarea ofertei cu cererea. 


O condiţie esenţială de care depinde îndeplinirea de către piaţă a rolului său o 
constituie autonomia de decizie a agenţilor economici, libertatea lor economică. Este 
vorba de faptul că adaptarea rapidă a producţiei la cererea de bunuri materiale şi servicii, 
ţinând seama de ceea ce piaţa semnalează în mod curent, necesită iniţiativă, o mare 
mobilitate şi, deci, posibilităţi de mişcare autonomă, directă, a firmelor fără îngrădiri 
birocratice din partea statului. Numai astfel se poate acţiona prompt şi eficient la cerinţele 
pieţei. 

Caracterizarea relaţiilor de piaţă modernă nu poate face abstracţie totuşi de 
intervenţia statului în economie, adică de acţiunile acestuia menite să corecteze 
imperfectiunile pieţei, să contribuie la funcţionarea eficientă a mecanismului pieţei, prin 
politica bugetară şi fiscală, socială, de investiţii, monetară şi de credit etc. În prezent, piaţa 
nu mai este în întregime liberă; există o economie mixtă, în care funcţionarea acesteia are 
la bază piaţa, cu rol determinant, precum şi intervenţia statului în forme şi proporţii diferite. 


Tipuri de piaţă 

Din punct de vedere al obiectului tranzacţiei economice, de vânzare-cumpărare, 
se disting: a) piața bunurilor de consum final, adică relaţiile de vânzare-cumpărare de 
obiecte şi servicii de consum personal; b) piața factorilor de producție, formată, la rândul 
ei, din: piaţa resurselor naturale; piaţa muncii; piaţa capitalului; c) piața monetară; d) piața 
financiară, inclusiv bursa. 


Din punct de vedere al extinderii teritoriale, există: a) piața locală; b) piața 
regională; c) piaţa națională; d) piața mondială. 


Din punct de vedere al desfăşurării concurenţei, există: a) piața cu concurență 
perfectă sau pură; b) piața cu concurență imperfectă, formată, la rândul ei, din: piaţa cu 
concurenţă monopolistică; piaţa cu concurenţă de tip oligopol; piaţa de tip monopol; piaţa 
de tip monopson sau oligopson etc. 


Diferitele tipuri de piaţă formează un tot organic, un sistem de piaţă, în sensul că 
ele se influenţează reciproc; schimbările care au loc în cadrul uneia se reflectă, direct sau 
indirect, în evoluţia altora sau în ansamblul relaţiilor de piaţă. Spre exemplu, piaţa muncii 
este în dependenţă de piaţa capitalului; extinderea investiţiilor de capital favorizează 
creşterea ocupării forţei de muncă şi reducerea şomajului, după cum, dimpotrivă, blocarea 
investiţiilor, din cauza incertitudinii în afaceri economice, afectează negativ piaţa muncii. 

Sau, piaţa bunurilor de consum, prin preţurile acestora, determină comportamentul 
lucrătorilor şi al celor care fac economii, pe pieţele respective. 


Echilibrul economic parţial, în cadrul fiecărei pieţe, condiţionează echilibrul 
economic general. Problema formării preţurilor este condiţionată nu numai „de echilibrul 
parţial al unei singure pieţe, ci el pune deopotrivă în cauză pieţe interdependente”. 


Concurența 


Concept 

Concurența reprezintă o confruntare deschisă între agenții economici pentru 
realizarea unei poziții cât mai avantajoase pe piață, corespunzătoare intereselor 
proprii. Presupunând iniţiativă şi competiţie, ea este legată indisolubil de caracterul limitat 
al resurselor şi de natura umană, de înclinația omului către înavuţire şi putere, de dorinţa 
subiecţilor economici de a dispune de avantaje economice, de a învinge adversarul. 


Concurența include raporturi între vânzători şi cumpărători şi raporturi în interiorul 
fiecărui grup. Toţi agenţii economici participanţi la schimb pe o piaţă anume, autohtoni şi 
străini, sunt angajaţi în lupta de concurenţă. Intensitatea concurenţei depinde în orice 
moment de apropierea ori depărtarea dintre cerere şi ofertă (excludem, aici, situaţiile 
special de monopol şi monopson). 


Când cantitatea de bunuri de un fel anume, cerută şi oferită, se află în echilibru, 
concurenţa are intensitate relativ joasă, relaţia dintre grupuri şi relaţiile din interiorul lor 
având loc pe fondul unei rivalități abia vizibile; în această ipoteză, fiecare participant la 
schimb poate să vândă sau să cumpere ceea ce doreşte la un preţ convenabil, iar 


aL] 


pericolul înlăturării din „arenă” a unor întreprinzători este redus. 


Dacă oferta depăşeşte sensibil cererea, raportul de forţe dintre vânzători şi 
cumpărători este în favoarea ultimilor, partea slabă a relaţiei constituind-o vânzătorii, care 
nu au la dispoziţie o piaţă suficientă. De aici, tendinţa fiecărui ofertant de a câştiga 
clientelă în defavoarea celorlalţi, prin reducerea preţului, rivalitatea dintre ei, spargerea 
unităţii lor de acţiune. În cazul opus, al cererii sensibil superioare ofertei, partea slabă e 
reprezentată de cumpărători. Apare rivalitatea deschisă între ei, unitatea lor se destramă, 
fiecare fiind „dispus” să plătească un preţ superior celui obişnuit, pentru a-şi apropria 
cantitatea de bunuri necesară. 


Agenţii economici concurenţi pot proveni dintr-o singură ramură de producţie, care 
fabrică un anumit bun, sau din mai multe ramuri de producţie. În cazul secund, două 
aspecte necesită a fi amintite, şi anume: 


a) competiţia dintre agenţii care produc bunuri substituibile, adică bunuri diferite 
care pot satisface una şi aceeaşi trebuinţă; 


b) competiţia dintre agenţii care produc bunuri răspunzând unor trebuințe diferite. 
Ea se iveşte atunci când resursele productive ale societăţii sunt rău distribuite între ramuri, 
când în unele ramuri există surplus de bunuri, iar în altele, deficit de bunuri. Premisele 
obţinerii de profit fiind precare în primele ramuri, apare necesar un proces de migrare a 

unei părţi din capitalul lor către celelalte ramuri, proces care modifică mediul concurential, 
în ambele ramuri. 


Competiţia înfăţişată sub a) şi b) este denumită, adesea, concurenţa 
intersectorială. 


Rolul concurenţei 

Ca orice luptă, concurenţa se soldează cu învingători şi învinşi. Câştigătorii sunt, 
firesc, agenţii economici care produc bunuri la costuri joase, sau bunuri de calitate 
superioară. Capacitatea de a produce mai ieftin şi a vinde mai ieftin pentru a învinge rivalii 
stimulează inovaţia, obligă întreprinderile să realizeze noi produse, să folosească noi 
tehnici de fabricaţie, să ridice nivelul general de calificare a personalului, să organizeze 
mai bine producţia şi munca. 


Aceste mijloace, utilizate la început de puţine unităţi, se extind treptat, graţie 
constrângerii materiale exercitate de preţul mai redus (ori calitatea superioară a bunului) 
asupra grupului rămas în urmă, care în situaţia stagnării riscă să piardă progresiv poziţii şi 
chiar să iasă din cursă. Concurența transformă, astfel, progresul într-o condiţie de 
existenţă, de a fi sau a nu fi. 


Dată fiind inegalitatea dintre întreprinderi în ceea ce priveşte eficacitatea, 
concurenţa realizează şi o selecţie a producătorilor, eliminând pe cei slabi. Resursele se 
concentrează, de aceea, într-o măsură crescândă, la dispoziţia unităţilor capabile să le 
gospodărească şi să le utilizeze mai raţional. 


Concurența tinde, totodată, să aşeze în echilibru ramurile de producţie, cererea şi 
oferta, să transmită de la producători la consumatori o parte din valoarea suplimentară 
creată prin sporirea productivităţii muncii. Fără această transmitere implicând reducerea 
prețurilor, nu ar putea să se vândă cantităţile crescânde de bunuri, iar producţia s-ar 
sufoca. Concurența asigură, totodată, consumatorilor, libertatea de alegere a bunurilor şi 
serviciilor şi de satisfacere la un nivel superior a trebuinţelor. 


Concurența are şi unele consecinţe negative, ea atrage după sine şi efecte 
secundare, nedorite, concretizate în încercarea multor întreprinderi de a reduce costurile 
prin micşorarea salariilor şi a unor cheltuieli necesare protejării naturii, în crearea unor 
bunuri de calitate îndoielnică, ori de-a dreptul nocive etc. Crizele economice şi războaiele 
dintre ţări au şi ele tangenţă cu concurenţa. Aceasta nu a încetat nici în prezent să 
constituie o cauză a conflictelor militare între state. 


Pentru ca efectele concurenţei să fie predominant benefice, se impun, între altele, 
eforturi susţinute din partea statelor, care să elimine atât „surplusul” de concurenţă, cât şi 
„insuficienţa” acesteia, să încadreze competiţia din interiorul ţărilor şi dintre ţări într-un 
optim relativ. 


Statul promovează, în acest scop, trei categorii de măsuri: 


a) Măsuri de elaborare a regulilor jocului, a normelor de drept pe baza cărora 
se desfăşoară activitatea economică în genere şi concurenţa; ele se revizuiesc 
periodic, în funcţie de modificările care au loc în viaţa economică, şi sunt dublate, în 
fiecare etapă, de sancţiuni materiale şi penale pentru agenţii economici ce le încalcă. 

b) Măsuri, tot de ordin juridic, îndreptate împotriva piedicilor în calea 
concurenţei, a abuzurilor monopolurilor. Ele au apărut prima dată în SUA, în iulie 1890, 
şi s-au constituit treptat în dreptul antimonopolist. Mai târziu, reglementări antimonopoliste 
şi de limitare a fuziunilor de întreprinderi apar şi în alte ţări. În perioada postbelică, 
asemenea reglementări, menite să înlesnească circulaţia mărfurilor şi formarea liberă a 
preţurilor, au fost iniţiate pe scară largă de instituţiile Comunităţii Economice Europene şi 
de Organizaţia Naţiunilor Unite. 


c) Măsuri de limitare a excesului de concurenţă, generat mai ales de întâlnirea, 
pe o piaţă anume, a agenţilor economici autohtoni şi străini. În anii postbelici, interesele 
naţionale ale ţărilor participante la Comunitatea Economică Europeană (astăzi, Uniunea 
Europeană) au obligat statele occidentale, în unele momente, să ia decizii care au înlesnit 
concentrarea, formarea de întreprinderi având dimensiuni crescânde, capabile să facă faţă 
concurenţei unităţilor americane gigant. 


Limitarea concurenţei străine se realizează şi prin protecţionism, vizibil ori mascat, 
pentru o serie de mărfuri, prin taxe vamale ori restricţii de ordin netarifar, mai ales în 
etapele în care economiile naţionale se află în recesiune. 


Preţul 

Preţul departe de a fi fost tratat exhaustiv, a ocupat şi ocupă în continuare un loc 
central în ansamblul teoriei economice. Fără a intra în detalii vom prezenta foarte succint 
o serie de explicaţii privind esenţa preţului: 


«Adam Smith a apreciat că preţul exprimă munca încorporată în fiecare din bunurile 
care se schimbă. 


eAlţi autori au apreciat că preţul unui bun este determinat de scala rarităţii (cu cât 
bunul este mai rar, considerând cererea constantă, cu atât preţul său creşte). 


«Adepții teoriei marginaliste afirmă că preţul este determinat de utilitatea bunului 
cel mai puţin dorit adică altfel spus de satisfacția asigurată de un bun aflat la marginea 
plăcerii unui individ . 

eJ. M. Keynes afirmă că baza preţului este venitul disponibil. Sporirea gradului de 


ocupare determină mărimea venitului disponibil care la rândul său determină modificarea 
preţurilor. 


eConform teoriei marxiste preţul este forma sub care se prezintă valoarea de 
schimb care reprezintă raportul cantitativ în care se schimbă două bunuri. Această valoare 
este determinată de timpul de muncă socialmente necesar. 


«Adepții şcolii neoclasice susţin că valoarea bunurilor economice este dată atât de 
preţul, costul lor integral (full-cost), cât şi de utilitatea pe care le-o conferă cumpărătorul. 


Preţul exprimă cantitatea de monedă care se obţine pe piaţă pentru un bun 
economic. 


Preţurile îndeplinesc următoarele funcţii: 

1. Funcţia de stimulare a intereselor agenţilor economici producători în direcţia 
creării de bunuri necesare oamenilor, acestea din urmă orientând agenţii economici spre 
acele activităţi care prin preţ (considerând costurile date), determină profituri mari. 


2. Funcţia de transmitere a informaţiei privind evoluţia cerințelor pieţei. Preţurile 
“constituie reţeaua de informaţii a sistemului economic. Ele semnalează firmelor 
producătoare schimbările ce intervin în dezideratele consumatorilor”. Pe de altă parte ele 
“îl informează pe consumator despre schimbările intervenite în cheltuielile de producţie şi 
prin aceasta despre noile oportunităţi care îi stau la dispoziţii“ ( J. M. Galbraith). 


3. Funcţia de recuperare a costurilor şi de recompensare a întreprinzătorilor. În 
condiţiile concurenţei loiale cu cât preţul este mai mare în raport cu costurile, 
întreprinzătorii maximizează satisfacția (obţinerea unui profit cât mai mare). 


4. Funcţia de măsurare a puterii de cumpărare a veniturilor nominale. Reamintim 
faptul că bunurile şi serviciile ce pot fi procurate de populaţie depind atât de veniturile 
nominale cât şi de preţurile acestora. 


5. Funcţia de redistribuire a veniturilor. Redistribuirea veniturilor populaţiei dinspre 
firmele care practică preţuri mari spre cele care practică preţuri inferioare celor dintâi. 


Formarea preţului este determinată de două categorii de factori: interni şi 
exogeni pieţei. 


1. Factori interni grupaţi în următorul tabel: 


Dinspre cererea | Dinspre oferta | Pe ansamblul economiei 
consumatorilor producătorului 
- utilitatea atribuită | - nivelul costurilor medii | - presiunea cererii şi ofertei; 
bunurilor de către | (unitare); - gradul de liberalizare al 
cumpărător; - managementul | pieţei; 

Í 


- capacitatea de plată a 
populației consumatoare; 

- nevoile consumatorilor; 

- structura cererii formate 
pe baza unor 
comportamente sociale; 


ntreprinzătorului; 

- capacitatea acestuia de a 
maximiza profitul; 

- preţul bunurilor 
respective pe alte pieţe; 


- factorii monetari (cererea şi 
oferta de bani). 


2. Factori exogeni pieţei cum suni: 


- intervenţia indirectă a guvernelor în sensul stimulării sau reducerii ofertei şi 


cererii; 


- politicile guvernamentale adoptate pentru menţinerea unor echilibre economice 


(pe piaţa muncii, piaţa agricolă etc) ; 


- comportamentul unor mari organizaţii cu tentă monopolistă. 


Pe baza acţiunii emergente a factorilor arătaţi, a influenţei unora în detrimentul 


altora, s-au conturat următoarele tipuri de preţuri: 

1. Preţurile libere sunt cele care se formează în condiţiile concurenţei 
deschise în care agenţii economici existenţi pe acea piaţă nu pot influenţa sau decide 
unilateral nivelul şi dinamica preţului ; 


2. Preţurile administrate sunt acele preţuri care se formează şi se modifică 
sub influenţa firmelor cu o poziţie cheie sau a statului ; 


3. Preţurile mixte sunt acele preţuri care se formează pe baza tuturor 
factorilor interni şi externi 


Exerciţii - Teste grilă 
1. În cadrul economiei de piaţă, concurenţa realizează o selecţie a producătorilor 
eliminând: 
a) întreprinderile mici şi mijlocii; 
b) societăţile care apelează la credite; 
c) firmele care înregistrează pierderi; 
d) firmele producătoare a unui singur tip de produs. 
2. Manifestarea concurenţei în condiţii normale nu este posibilă atunci când: 
a) există libertate a agenţilor economici; 
b) preţurile se formează liber; 
c) economia este condusă în mod centralizat; 
d) sunt respectate normele comerciale în vigoare. 
3. Preţul reprezintă: 
a) expresia bănească a valorii unei mărfi; 
b 


C 


) 
) expresia valorică a cheltuielilor de producţie; 
) expresia bănească a utilității unui bun; 

d) expresia valorică a profitului unitar. 

4. Preţul îndeplineşte funcţia: 

a) de stimulare a economisirii; 

b) de informare; 


) 
c) de diminuare a risipei; 
d) de indicator al nivelului de trai. 


Exerciţii - referat 
Elaborati un referat cu tema “Influenţa pieţei unui produs asupra intervenţiei statului, 
în sensul restricţionării importului la categoria respectivă de produse”. 

Rezolvări - Teste grilă 
1. Răspunsul corect (c) — deoarece unul din rolul concurenţei în economia de piaţă 
este să elimine firmele care înregistreză pierderi 
2. Răspunsul corect (c) — deoarece în economia centralizată prin însăşi modul ei 
de existenţă, nu se poate manifesta concurenţa în condiţii normale. 
Răspunsul corect (a) — deoarece este definiţia preţului 
4. Răspunsul corect (b) — deoarece una din funcţiile îndeplinite de preţ este de 
informare a agenţilor economici asupra produselor existente pe piaţă şi anume 
la ce preţ pot fi ele tranzacţionate 


ta 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- ce înseamnă şi cine poate face restricționarea importului la o categorie de produse 


- cum se răsfrânge această restricţionare la import asupra celorlalţi agenţi economici 
din piaţă 


- avantajele şi dezavantajele intervenţiei statului prin restricționarea importului 

Sarcini de învăţare: Prin parcurgerea acestei unităţi de studiu, studentul va fi capabil să 


e definească eşecul pieţelor 

e  enumere cauzele eşecului pieţelor 

e definească bunurile publice şi externalităţile 

e definească internalizarea 

e analizeze modul de abordare a externalităţilor pozitive şi negative 


Cauze ale eșecului pieţelor 

Analiza conceptului „eşecul pieţelor” presupune trecerea de la abordarea prioritar 
pozitivă a fenomenelor microeconomice şi a mecanismului pieţei la abordarea prioritar 
normativă a fenomenelor şi proceselor ce se manifestă la nivel microeconomic. 

Principala problemă cu care se confruntă piaţa concurenţială este imposibilitatea 
alocării eficiente a resurselor, întrucât „mâna invizibilă” nu poate asigura concomitent o 
alocare raţională şi o valorificare maximă a acestora. 


Eşecul piețelor înseamnă imperfecţiuni ale pieţelor, concretizate în situaţiile de 
valorificare incompletă a resurselor existente, în eficienţă redusă şi dezechilibre. Din 
această cauză este necesară intervenţia autorităţii publice care să corecteze situaţiile de 
eşec şi să favorizeze funcţionarea eficientă a mecanismelor pieţei. Întrucât piaţa poate fi 
privită şi ca o instituţie în care se schimbă bunuri, respectiv obiectul proprietăţii, precum şi 
dreptul de control privind utilizarea acestor bunuri, rezultă că, de regulă, situaţiile de eşec 
al pieţelor sunt determinate atât de factori care ţin de drepturile de proprietate, cât şi de 
condiţiile de control şi de costurile de tranzacţionare. 


Cauzele eșecului pieţelor 
Principalele cauze ale eşecului pieţelor pot fi grupate astfel: 
a) dificultatea individualizării dreptului de proprietate; 
b) existenţa unor costuri tranzacţionale semnificative; 
c) eşecul unor negocieri de schimb reciproc avantajos. 


Dificultatea individualizării dreptului de proprietate este legată, în principal, de 
consecinţele excluziunii imperfecte şi de limitele obiective şi subiective ce pot să apară în 
legătură cu transferul bunurilor sau al controlului asupra acestora. 


Excluziunea imperfectă se manifestă, mai ales, atunci când dreptul de proprietate 
asupra unui bun economic nu aparţine unui singur subiect economic, ci este deţinut de 
către un grup de personae fizice sau chiar juridice. Spre exemplu, un drum public care 
aparţine unei colectivităţi, fiind destinat spre utilizare tuturor deţinătorilor de vehicule, este 
greu să fie trecut sub controlul exclusiv al unui singur subiect economic, întrucât acesta 

trebuie să obţină acordul fiecărui membru al grupului de utilizatori potenţiali. Dificultatea 
încheierii acestor acorduri explică problemele ce pot apare, în practică, în legătură cu 
individualizarea drepturilor de control asupra utilizării oricărui bun deţinut de colectivităţi 
mai mari sau mai mici. Un alt aspect al excluziunii imperfecte constă în dificultatea 
garantării apărării drepturilor atribuite legal, fapt ce frânează luarea unor măsuri pentru 
înlăturarea şi sancţionarea celor ce caută şi reuşesc să utilizeze ilegal un anume bun ce 
nu le aparţine, acţiune prin care se perturb manifestarea deplină şi liberă a drepturilor 
obţinute pe cale legală. 


Ansamblul măsurilor pentru prevenirea, identificarea şi sancţionarea faptelor de 
utilizare ilegală de către alte persoane a unui bun necesită efectuarea unor cheltuieli care 
sunt denumite costuri de excluziune. Nivelul şi dinamica acestor costuri depind, în 
principal, de gradul de dificultate al obţinerii unei excluziuni perfecte. Aceasta presupune 
că nivelul costurilor de excluziune este cu atât mai ridicat, cu cât dificultatea excluziunii 
este mai semnificativă şi mai greu de depăşit. 


Gradul redus de transferabilitate al unor bunuri se concretizează în faptul că 
limitarea drepturilor legale de vânzare a acestora îi împiedică pe proprietari să încheie 
contractele sau tranzacţiile cele mai avantajoase, în primul rând, prin aceea că îi obligă pe 
cumpărători să-şi asume anumite riscuri. Din această cauză, cumpărătorul este mai puţin 
atras şi este obligat să-şi ia anumite măsuri de siguranţă şi, ca atare, oferă mai puţin şi 
solicită garanţii şi facilităţi suplimentare din partea vânzătorului. 


Cu cât gradul de transferabilitate este mai redus, cu atât tranzacţia efectuată 
necesită mai multe informaţii şi clause contractuale asiguratorii pentru cumpărător. Toate 
acestea sporesc costurile informaţionale şi tranzacţionale pe care trebuie să le suporte 
vânzătorul şi care reprezintă tot atâtea frâne importante în derularea rapidă a schimburilor 
şi în asigurarea unei alocări eficiente a resurselor prin intermediul pieţelor libere. 


Aceste piedici, în manifestarea liberă şi deplină a dreptului de vânzare a unui bun 
aflat în proprietate, sunt mai evidente în cazul vânzării pământului, ca şi a altor bunuri la 
care se impune o limitare, sau un control al preţurilor. Asemenea îngrădiri se 
materializează în diminuarea gradului de transferabilitate a drepturilor de proprietate şi de 
utilizare a bunurilor respective. 


Se poate conchide că atât excluziunea imperfectă, cât şi gradul redus de 
transferabilitate al unor bunuri şi al utilizării acestora nu permit o valorificare a 
oportunităţilor de schimb şi reprezintă situaţii tipice de eşec al pieţelor. 


O altă cauză majoră ce conduce la eşecul pieţelor o reprezintă costurile 
tranzacţionale semnificative, aşa cum a rezultat şi din situaţiile prezentate anterior. În 
condiţiile economiei contemporane, un schimb avantajos necesită informaţii pertinente şi 
operative pe baza efectuării unor studii de piaţă complexe. Pentru a putea realize 
schimburile dorite, atât vânzătorul, cât şi cumpărătorul trebuie să efectueze importante 
cheltuieli pentru căutarea şi cunoaşterea partenerilor, pentru înțelegerea 
comportamentului şi performanţelor acestora, pentru testarea şi evidenţierea calităţii 


mărfurilor ce fac obiectul schimbului, ca şi pentru negocierea unor clauze contractuale cât 

mai avantajoase etc. Toate aceste costuri şi eforturi sporesc semnificativ în condiţiile 
diversificării schimburilor şi accentuării competiţiei de piaţă. 


Eşecul negocierii unor acorduri de schimb reciproc avantajos exprimă faptul 
că nu s-a ajuns la un acord convenabil ambilor parteneri. În orice tranzacţie, fiecare 
participant urmăreşte, prin condiţiile şi clauzele incluse în acord, să-şi atingă propriile 
obiective şi să obţină pentru sine cât mai multe avantaje; aceasta presupune şi unele 
concesii şi renunţări reciproce. Dacă în urma negocierilor nu se ajunge la o „înţelegere 
mutuală”, eşecul are drept principală consecinţă frânarea sau blocarea derulării anumitor 
schimburi, generând pierderi de eficienţă, risipă de resurse şi degradări ale mecanismelor 
pieţei. Dintre cazurile mai frecvente de eşec al pieţelor amintim externalităţile, bunurile 
publice, bunurile de merit şi bunurile de nemerit, precum şi orice formă de monopol. 


Externalităţi 


Definire 

Externalităţile reprezintă consecinţe sau efecte care afectează viaţa şi activitatea 
oamenilor, inclusiv mediul natural. Ele se concretizează în costuri sau beneficii care, 
deşi se produc, nu sunt evidenţiate în cheltuielile şi rezultatele obţinute de către 
agenţii economici. Efectele respective sunt suportate şi de alte persoane sau grupuri 
decât cele care le produc. 


Externalităţile sunt generate de către acele activităţi care induc sau provoacă efecte 
răspândite asupra altor grupuri sau persoane decât cele care le produc sau le consumă. 


Externalităţile apar în situaţiile în care preţurile pieţei nu reflect integral nici 
costurile, nici beneficiile asociate producţiei sau consumului. Astfel, externalităţile 
reprezintă acea parte a costurilor şi beneficiilor asociată unei terţe părţi, ce pot avea un 
caracter extern în raport cu partenerii de bază. 


Principalele caracteristici ale externalităţilor suni: 


a) derivă din activitatea altor agenţi economici decât cei care le suportă costurile 
directe; 


b) efectele, fiind induse, nu sunt înregistrate în mod direct pe pieţe şi, ca atare, nu 
influenţează echilibrul concurenţial. 


De regulă, în cazul externalităţilor, producţia sau consumul unui bun de către un 
agent economic schimbă corelaţiile dintre costurile sau beneficiile private, pe de o parte, şi 
costurile sau beneficiile sociale, pe de altă parte. Externalităţile apar, în principal, datorită 
faptului că drepturile de proprietate asupra unor resurse sunt fie insuficient protejate, fie 
incomplet definite. 


Dintre resursele vitale, aerul este o resursă fără proprietar. Din această cauză, 
poluarea este cazul cel mai evident de externalitate. Spre exemplu, agenţii economici pot 
utiliza gratuit aerul pentru că acesta nu are proprietar şi îl pot polua pentru că nu este 
sufficient protejat. Mai mult chiar, agenţii economici care utilizează aerul curat şi produc 
poluare nu compensează persoanele afectate de poluarea aerului. Astfel, în cazul unei 

firme producătoare de oţel, costul afferent utilizării aerului curat rămâne extern producţiei 
de oţel, nefiind încorporat în preţul acestuia. 


Pentru a înţelege mai bine conţinutul şi formele de manifestare ale externalităţilor 
sunt necesare prezentarea şi difuzarea a două perechi de concepte: a) cost social şi cost 
privat; b) beneficiu social şi beneficiu privat. 


Costul social exprimă ansamblul cheltuielilor şi şanselor sacrificate, concretizate în 
costurile suportate de membrii comunităţii în urma organizării şi desfăşurării unei anumite 
activităţi. 

Costul privat exprimă numai cheltuielile suportate direct de unităţile implicate în 
organizarea şi desfăşurarea acestei activităţi. 


Beneficiul social include, în expresie valorică, toate utilităţile de care beneficiază 
membrii unei comunităţi ca urmare a organizării şi desfăşurării unei anumite activităţi 
economice. 


Beneficiul privat include numai venitul obţinut direct de unităţile implicate în 
organizarea şi desfăşurarea activităţii. 


Clasificare 

În funcţie de efectele incluse, externalităţile pot fi: externalităţi pozitive (efecte 
benefice) şi externalităţi negative (efecte malefice). Această clasificare are un caracter 
relativ, întrucât o externalitate negativă dintr-un anumit punct de vedere poate fi pozitivă 
din alt punct de vedere. Spre exemplu, o firmă poate genera, prin poluare, efecte externe 
negative, dar prin dezvoltarea producţiei poluante, să sporească gradul de ocupare a 
mâinii de lucru. Din această cauză, includerea într-o categorie sau alta de externalităţi are 
loc în funcţie de caracterul preponderent al efectelor externe. 


În cazul externalităţilor pozitive, beneficiile private sunt mai mici decât beneficiile 
sociale, acestea din urmă incluzând şi beneficiile externe ce revin unor terţe persoane. 
Acest tip de externalităţi se concretizează în niveluri de producţie şi de consum sub cele 
corespunzătoare alocării eficiente a resurselor. Pentru a reprezenta grafic corelaţia dintre 
diferitele tipuri de beneficii este necesar să precizăm ce se înţelege prin beneficiu marginal 
şi care este tendinţa de evoluţie a acestuia. 


Prin beneficiu marginal se înţelege expresia valorică pe unităţi marginale a 
consumului; întrucât utilitatea marginală este descrescătoare, şi beneficiul marginal se 
înscrie pe o curbă descrescătoare similară curbei cererii. 


Piaţa anvelopelor pentru automobile reprezintă un caz tipic de externalitate pozitivă, 
în sensul că, prin achiziţionarea unei cantităţi sporite de anvelope corespunzătoare 
calitativ, se reduce riscul accidentelor rutiere pentru terţe părţi. Siguranţa sporită a 
traficului rutier reprezintă un beneficiu extern. 


Externalităţile negative se caracterizează prin aceea că nivelul costurilor private 
este mai redus decât al celor sociale, care includ şi costurile externe suportate de terţi. În 
această situaţie, nivelul producţiei şi cel al consumului sunt mai mari decât cele 
corespunzătoare alocării eficiente a resurselor. 

Întrucât efectele malefice ale externalităţii negative sunt greu de suportat, soluţia 
radicală a rezolvării situaţiei este internalizarea acestora. 


Internalizarea externalităţilor negative 

Aceasta constă în includerea costurilor externe în preţul pieţei; ea presupune 
ca producătorii să fie constrânşi să ridice costul marginal privat la nivelul costului marginal 
social. Pentru aceasta este necesar să fie create instituţii şi pârghii adecvate, precum şi să 
se adopte reguli de conduită prin care producătorul efectelor negative să fie determinat să 
trateze costurile sociale ca şi cum ar fi costuri private. Dacă avem în vedere poluarea, este 
necesar ca în costurile de producţie să fie incluse obligatoriu şi costurile ecologice, 
neincluderea urmând să fie penalizată. 


În practică, internalizarea externalităţilor negative nu este uşor de realizat datorită 
dificultăţilor ce apar în legătură cu măsurarea costurilor externe. Astfel, dacă există 
posibilitatea măsurării şi urmăririi directe a efectelor poluării, atunci corectarea externalităţii 
se poate face printr-un impozit sau o taxă asupra emisiunii de agenţi poluanţi şi, respectiv, 
prin acordarea de subvenţii celor care suportă efecte negative. În acest sens, un rol 
deosebit revine intervenţiei corectoare a guvernelor pe pieţele libere. 


Aplicarea impozitelor şi a subvenţiilor presupune, potrivit lui A.C.Pigou, un set de 
măsuri, cum ar fi: a) aplicarea de taxe şi amenzi producătorilor de externalităţi negative; b) 
acordarea de subvenţii şi facilităţi agenţilor economici care produc externalităţi pozitive; c) 
stabilirea de impozite şi taxe care să aducă costurile private la nivelul celor sociale; d) 
punerea producătorului de externalitate negativă în postura de receptor al unui asemenea 
efect. 


Externalităţile negative, la fel ca şi alte situaţii de eşec al pieţelor, pot reprezenta tot 
atâtea argumente pentru intervenţia guvernamentală în calitate de monitor şi corector al 
efectelor negative. Există, însă, şi situaţii în care intervenţia guvernamentală poate fi 
evitată şi ele se referă, în primul rând, la cazul în care numărul agenţilor economici ce 
determină sau sunt afectaţi de o anumită externalitate este relativ redus. Această situaţie a 
fost abordată de R.Coase, care oferă o soluţie pertinentă ce poate evita, în anumite 
situaţii, intervenţia guvernamentală. Soluţia lui Coase porneşte de la ipoteza că poate 
exista un număr redus de subiecţi afectaţi de externalitate şi că drepturile de proprietate 
sunt definite cu claritate. Pe această bază, R.Coase subliniază că internalizarea poate fi 
realizată prin tranzacţii directe între părţi şi încheierea unor tranzacţii a căror aplicare să fie 
riguros urmărită şi respectată. 


Soluţia lui R.Coase are în vedere situaţia în care un crescător de vite şi un cultivator 
de cereale se află în postura de a negocia modul de compensare a pagubelor pe care 
vitele le aduc culturilor de cereale. Astfel, dacă în drepturile de proprietate se include şi 
protecţia împotriva pagubelor cauzate de vite, internalizarea se poate realize direct prin 
cuprinderea acestor pagube în costurile crescătorului de vite, iar negocierea, respectiv 
tranzacţia, se poate reduce doar la estimarea pagubor şi la modalitatea concretă de 
compensare a lor. 


Chiar dacă ipotezele lui R.Coase restrâng mult sfera ei de aplicabilitate, o deosebită 
importanţă are faptul că soluţia propusă atrage atenţia asupra rolului respectării drepturilor 

de proprietate în prevenirea şi depăşirea unor situaţii de eşec al pieţelor. Principala 
concluzie este aceea că — prin definirea clară şi riguroasă a drepturilor de proprietate, 
concomitent cu crearea unui mecanism instituţional de aplicare şi garantare a acestor 
drepturi şi de impunere a prevederilor contractuale rezultate din tranzacţii — unele 
probleme economice legate de internalizarea externalităţilor pot fi soluționate şi fără 
implicarea autorităţii statale, prin încheierea şi respectarea unor înţelegeri mutuale. 


Alte situaţii de eşec al pieţei 


Bunuri publice 

Natura specială a bunurilor publice constă în faptul că acestea sunt unice şi egale 
pentru utilizatori, în sensul că fiecare individ poate beneficia de ele. Aceste bunuri sunt 
destinate consumului colectiv: şosele, autostrăzi, iluminatul public, apărarea naţională, 
programele TV şi radio, apele râurilor, canalele de navigaţie etc. 


Bunurile publice pure au două trăsături fundamentale: a) nonexcluziunea şi b) 
nonrivalitatea. 


Nonexcluziunea este generată de indivizibilitatea cererii pentru bunurile publice şi 
presupune că nici o persoană nu poate fi eliminată sau exclusă din sfera consumatorilor 
potenţiali ai bunurilor publice. Aceasta înseamnă că un bun public este nonconcurent în 
comun, în sensul că nu este mai puţin disponibil pentru o persoană din cauză că aceasta 
nu ar fi dorit sau nu ar fi contribuit la crearea bunului respectiv. 


Un exemplu privind nonexcluziunea îl constituie iluminatul străzilor. Astfel, dacă o 
stradă este iluminată, lămpile instalate luminează în egală măsură pentru orice trecător, 
indiferent de statut sau comportament. Important este ca străzile să fie iluminate şi să 
asigure confortul pentru toţi trecătorii. Nonexcluziunea exprimă posibilitatea ca oricine să 
beneficieze de un bun public fără ca prin aceasta să fie afectată capacitatea altcuiva de a 
face acelaşi lucru. 


Nonrivalitatea înseamnă lipsa de rivalitate între utilizatori şi este generată de 
indivizibilitatea ofertei de bunuri publice; ea presupune că, după ce bunul a fost produs, 
pentru orice consumator adiţional, costul marginal este nul. Aceasta înseamnă că 
suplimentarea beneficiarilor bunului public nu afectează negativ volumul utilităţilor faţă de 
beneficiarii iniţiali. Cu alte cuvinte, accesul unei persoane fizice sau juridice la utilizarea 
unui bun public nu reduce disponibilitatea acestuia pentru alţi utilizatori. 


Manifestarea nonrivalităţii poate fi ilustrată luând drept exemplu lărgirea sferei de 
cuprindere, respectiv, de transmisie, a posturilor publice de televiziune. Astfel, chiar dacă 
instalarea sau modernizarea unui releu de retransmisie a fost efectuată la cererea unei 
singure persoane influente, de efectele acestui bun public vor beneficia, fără discriminare, 
toate persoanele aflate în zona sa de cuprindere. Nonrivalitatea exprimă faptul că, în 
utilizarea bunurilor publice, suplimentarea beneficiarilor nu presupune diminuarea 
utilităţilor pentru 


beneficiarii iniţiali. 

În cazul bunurilor publice, indivizibilitatea reprezintă unul dintre elementele 
esenţiale pentru înţelegerea eşecului pieţelor. În aceste condiţii, nonexcluziunea şi 
nonrivalitatea sunt perfecte în măsura în care indivizibilitatea cererii şi, respectiv, cea a 
ofertei sunt, la rândul lor, perfecte. Prin comparaţie, la polul opus bunurilor publice pure se 
află bunurile private pure, cărora nu le sunt proprii în nici un fel cele două trăsături. În 
realitatea economică contemporană, între cele două extreme coexistă bunurile publice şi 


bunurile private ce se diferenţiază în raport cu preponderența caracteristicilor enunțate. 


Utilizarea majorităţii bunurilor publice (drumuri, parcuri, şcoli, biblioteci etc.) 
conduce, în anumite momente sau situaţii, la o interferenţă a trăsăturilor celor două 
categorii de bunuri, ceea ce face ca trăsăturile de nonexcluziune şi nonrivalitate să-şi 
piardă relevanta întro măsură mai mult sau mai puţin semnificativă. Astfel, pot să apară 
situaţii, îndeosebi în cazul activităţilor economice pentru care costurile parţiale sunt relativ 
ridicate, când indivizibilitatea, respectiv divizibilitatea, este parţială. Aceasta face ca nivelul 
costului parţial să devină nesemnificativ, întrucât costul marginal este doar unitar şi doar 
variabil. Aceste situaţii se manifestă cu preponderență în domenii ca: producţia de energie 
electrică şi gaze naturale, transportul în comun, telecomunicaţii etc., întrucât în aceste 
activităţi indivizibilitatea nu este suficientă pentru a determina dacă bunurile respective 
sunt sau nu bunuri publice, iar în unele ţări sunt create sau administrate de firme private. 
Diferenţierea dintre bunurile publice şi cele private are o importanţă deosebită şi pentru 
delimitarea sectorului public al economiei. Situaţiile ce pot să apară din perspectiva 
delimitării sectorului public se concretizează în: a) sectorul public nonpiață, ce cuprinde 
sfera administraţiei publice centrale şi locale; b) sectorul public de piaţă, ce reuneşte 
unităţile economice cu patrimoniul public. 


Sistemul de piaţă liberă este ineficient în a oferi bunuri publice, pentru că decizia 
privind alocarea de resurse pentru obţinerea acestor bunuri se ia, de regulă, în afara 
mecanismelor pieţei. În aceste condiţii, pentru acele activităţi ale căror bunuri sunt 
destinate consumului colectiv, calculaţia preţului şi luarea deciziilor vor conduce economic 
spre corectarea, pe de o parte, a costurilor private cu costurile sociale, şi, pe de altă parte, 
a beneficiilor private cu beneficiile sociale. 


O soluţie a acestei probleme a fost găsită în ţările dezvoltate economic, unde 
producerea unor bunuri publice se află în grija unor firme private, care le produc în baza 
unor contracte cu guvernul sau administraţiile locale care suportă preţul acestora. 


Exerciţii - Teste grilă 

1. Externalităţile pozitive se concretizează în: 
a) produse destinate pieţei externe; 
b) beneficii neincluse în preţurile pieţei; 
c) activităţi desfăşurate în aer liber; 
d) costuri neincluse în preţurile pieţei. 


2. Care dintre afirmaţiile de mai jos este adevărată: 

a) costurile sociale includ costurile private; 


) 
b) costurile sociale sunt incluse în costurile private; 
c) între costurile sociale şi cele private nu există nici o legătură; 
d) costurile sociale = costurile private - costurile externe. 
3. Nu constituie cauză a eşecului pieţelor: 
a) existenţa unor costuri tranzacţionale semnificative; 
b 


C 


intervenţia statului în economie; 


eşecul unor negocieri de schimb reciproc avantajos; 


) 
) 
) 
d) dificultatea individualizării drepturilor de proprietate. 
4. Internalizarea externalităţilor negative se realizează atunci când: 
a) venitul marginal = costul marginal; 
b) costul social = 0; 
c) costul marginal privat = costul marginal social; 

) 


d) productivitatea = maximă. 


Exerciţii - referat 
Elaborati un referat cu tema “ Bunuri publice şi bunuri private”. 


Rezolvări - Teste grilă 

1. Răspunsul corect (b) — deoarece definiţia externalităţilor pozitive se referă la 
beneficii neincluse în preţul pieţei. 

2. Răspunsul corect (a) — deoarece singura afirmaţie adevărată este că, costurile 
sociale includ costurile private. 

3. Răspunsul corect (b) — deoarece intervenţia statului în economie nu face parte 
din cauzele de eşec a pieţelor. 

4. Răspunsul corect (c) — deoarece condiţia pentru a internaliza externalităţile 
negative este ca costul marginal privat = costul marginal social. 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea referatului nu va depăşi o pagină A4 şi va urmări formularea unor opinii 
personale, coerente şi fundamentate cu referire la următoarele repere: 


- care este diferenţa dintre bunurile publice şi bunurile private punând accent pe 
caracteristicile lor 


- cum se răsfrânge asupra economiei de piaţă existenţa bunurilor publice şi bunurilor 
private 

Sarcini de învăţare: Prin parcurgerea acestei unităţi de studiu, studentul va fi capabil să 


e enumere tipurile de pieţe concurenţiale 

e enumere caracteristicile pieţelor cu concurenţă perfectă 

e enumere caracteristicile pieţelor cu concurenţă imperfectă 
e explice mecanismul de formare a preţului de echilibru 

e explice modul de formare a preţului pe diferite pieţe 


Piaţa cu concurenţă perfectă și preţurile 

Piaţa cu concurenţă perfectă constituie un model teoretic, un ideal de funcţionare 
a pieţei. În cadrul ei, actele de vânzare - cumpărare se realizează pe baza cunoaşterii 
prealabile a condiţiilor fiecărei tranzacţii şi a negocierii reale între participanţii la schimb. 


Această piaţă exclude intervenţia statului în formarea preţurilor, ca şi impunerea lor 
de către un singur vânzător sau cumpărător. Preţurile oscilează liber şi reglează, prin 
mişcarea lor, întreaga viaţă economic a societăţii; dezechilibrele care apar între cerere şi 
ofertă se restabilesc, în consecinţă, exclusiv prin forţele interne ale pieţei. 


Caracteristicile pieţei cu concurenţă perfectă 

Piaţa cu concurenţă perfectă este abordată de ştiinţele economice pentru a 
evidenția, în forma cea mai apropiată de ideal, legile după care tind să circule mărfurile şi 
să se stabilească preţurile lor. În vederea atingerii acestui ţel, „noi vom presupune - 
preciza Leon Walras — o piaţă complet organizată sub raportul concurenţei, cum în 
mecanica pură se presupun mai întâi maşini fără frecare”. 


Caracteristicile pieţei cu concurenţă perfectă sunt: atomicitatea agenţilor economici; 
omogenitatea produselor fabricate şi vândute; mobilitatea perfectă a factorilor de producţie 
şi a bunurilor de consum (sau libera intrare şi ieşire de pe piaţă); transparenţa perfectă a 
pieţelor. 


Atomicitatea agenților economici presupune un mare număr de vânzători şi 
cumpărători, având putere economică mică în raport cu capacitatea totală de producţie a 
ramurii, precum şi apropierea sensibilă a dimensiunilor unităţilor economice. Oferta şi 
cererea pieţei se difuzează, prin urmare, într-o mulţime însemnată de parteneri relativ 
egali. 

Omogenitatea produsului implică o calitate identică a mărfii de un gen anume, 
livrată pe o piaţă dată, de către toţi vânzătorii. Ca urmare, cumpărătorii sunt indiferenti faţă 
de unitatea care vinde, clientela neputându-se grupa între furnizori, după criteriul calităţii, 
al performanţelor mărfii; concurenţa are, astfel, un câmp liber de manifestare. 


Mobilitatea perfectă a factorilor de producţie şi a bunurilor de consum. Aceasta 
impune inexistenţa unor obstacole de ordin tehnic şi financiar, în calea mişcării 

întreprinzătorilor, a capitalului şi muncii, între ramuri şi zone diferite, în căutarea unor 
venituri mai mari, precum şi libera circulaţie a bunurilor de consum între diverse pieţe 
locale ori naţionale. 


Transparenţa perfectă a pieței echivalează cu posibilitatea agenţilor economici de a 
avea la dispoziţie informaţiile necesare şi suficiente privind calitatea bunurilor fabricate, a 
tehnicilor utilizabile în producţia tuturor mărfurilor, a locurilor de aprovizionare cu factori de 
producţie, a pieţelor de desfacere, a preţurilor de vânzare, a salariilor etc. Întreprinderile 
pot să hotărască astfel în cunoştinţă de cauză domeniul şi spaţiul în care îşi plasează 
capitalul şi mărfurile, iar muncitorii — locurile şi profesiile în care se pot angaja. Absenta 
secretului de producţie şi a celui comercial (care face inutil spionajul economic), informaţia 
cuprinzătoare, la îndemâna oricui, transform mersul de la sine dintr-un proces pur spontan 
într-unul realizat prin decizii luate pe baza cunoaşterii prealabile a ansamblului vieţii 
economice. 


Preţul de echilibru 

Dacă se îndeplinesc condiţiile anterior prezentate, fiecare întreprindere poate să 
stabilească numai cantitatea de bunuri pe care o produce, dar nu şi nivelul preţului. Acesta 
se formează prin suveranitatea pieţei, prin confruntarea deschisă a cererii cu oferta. Preţul 
astfel format se impune ca „un dat exterior” pentru oricare vânzător şi cumpărător. 


Deciziile unei întreprinderi nu pot influenţa deciziile celorlalţi agenţi economici. Dacă 
o unitate hotărăşte să vândă şi vinde mărfurile sale la un preţ inferior celui de piaţă, ea nu 
le poate determina pe celelalte să se alinieze la preţul ei, deoarece oferta individuală 
acoperă doar o parte cu totul nesemnificativă din cererea totală. După ce întreprinderea 
„rebelă” şi-a vândut mărfurile la un preţ mai redus, pierzând o parte din beneficiu, celelalte 


îşi realizează fără nicio dificultate produsele la preţul reglat de piaţă, privită în întregul ei. 


Decizia unei întreprinderi de a produce şi vinde mai mult nu sensibilizează nici ea 
preţul pieţei, întrucât capacitatea de producţie a firmelor fiind redusă, plusul de bunuri 
fabricat adaugă la oferta totală cât o picătură de apă într-o mare. De aceea, relaţia cerere- 
ofertă şi premisele generale ale formării profitului nu se modifică. Concomitent, 
atomicitatea, puzderia de vânzători şi cumpărători, celelalte premise analizate nu îngăduie 
realizarea de înţelegeri privind preţul şi impunerea lui, pe o anumită perioadă de timp. 


Procesul de formare a preţului de echilibru, teoretic, are ca punct de sprijin iniţial 
existenţa preţului de dezechilibru, aflat în mişcare, el implicând inegalitatea dintre cerere şi 
ofertă. Mişcarea preţului poate fi ascendentă ori descendentă. Şi într-un caz şi în celălalt, 
mersul preţului, pozitiv ori negativ, provoacă o dinamică contradictorie a cererii şi a ofertei. 
Când preţul creşte, cererea scade, iar oferta creşte şi invers, în ipoteza opusă. Apare ca 
efect o nouă relaţie între cerere şi ofertă, care, la rândul ei, reacţionează asupra preţului. 
Prin astfel de acţiuni şi retroacţiuni repetate, mişcarea cererii şi ofertei conduce la un 
moment dat la apariţia egalităţii dintre ele şi a preţului de echilibru. Grafic reprezentată, 
curba cererii şi a ofertei se intersectează într-un punct marcând egalitatea lor şi eliminarea 
preţului de dezechilibru. 

Mecanismul de formare a preţului de echilibru 

Acesta se întemeiază, în lumina celor de mai sus, pe principiul cibernetic al feed- 
back-ului, pe transformarea efectului în cauză şi a cauzei în efect. El presupune mişcarea 
deopotrivă a prețului şi a cantității de mărfuri cerute şi oferite, realizată firesc în decursul 
unui interval de timp mai mare ori mai mic, dependent, între altele, de natura bunului, de 
durata în care el se creează şi se trimite pe piaţă. 


Preţul de echilibru este teoretic. În realitate, el nu este prezent, sau se iveşte cu 
totul întâmplător, fiind efemer. Sunt, însă, numeroase împrejurări în care preţul de piață 
efectiv este apropiat de prețul de echilibru, gravitând în jurul acestuia. Ultimul este preţul 
către care tind preţurile practicate pe piaţă; el se menţine atâta timp cât durează condiţiile 
ce i-au dat naştere. 


Şi teoretic, şi faptic, preţul de echilibru ori preţul apropiat de cel de echilibru sunt 
compatibile cu dezechilibre, mai multe sau mai puţine, în economia naţională. Echilibrul 
pieţei nu este automat şi un echilibru în întreaga viaţă economică. El poate să coexiste cu 
distanţe însemnate între preţ şi costurile de producţie, cu dezechilibre ale producătorilor, 
cu neconcordanţe vizibile chiar între oferta de bunuri şi nevoia reală sau între cererea 
solvabilă şi nevoia reală etc. 


Preţul de echilibru, odată format, rămâne acelaşi dacă relaţia dintre cerere şi ofertă 
nu se schimbă (considerăm că nu acţionează alţi factori asupra preţului). Când cererea şi 
oferta cresc în aceeaşi proporţie sau când scad în aceeaşi proporţie, preţul de echilibru 
este constant. 


În viaţa economică, cererea şi oferta, precum şi raporturile dintre ele sunt, însă, în 
continuă mişcare; ca efect, asistăm la schimbări ale preţului de echilibru, pe care le 
prezentăm în continuare. 


a) Cererea creşte sau scade, iar oferta şi ceilalţi factori de influenţă ai preţului 
rămân constanti; corespunzător, preţul creşte ori scade (fig. 1 şi 2): 


P, 


l 
l 
l 
G G Q 


Cantitatea cerută 


Cantitatea cerută 


Fig.1 Cererea creşte Fig.2 Cererea scade 


b) Oferta creşte sau scade, iar cererea şi ceilalţi factori de influență ai preţului 
rămân constanti. Ca urmare, preţul scade ori creşte (fig. 3 şi 4): 

Cantitatea oferită Cantitatea oferită 


Fig.3 Oferta creşte Fig.4 Oferta scade 


c) Cererea şi oferta cresc, dar în ritmuri inegale. Corespunzător, preţul creşte 
dacă cererea creşte mai mult decât oferta şi scade dacă cererea creşte mai puţin 
decât oferta (fig. 5 şi 6): 


Fig.5 Cererea creşte mai mult Fig.6 Cererea creşte mai puţin 
decât oferta; preţul creşte decât oferta; preţul scade 


d) Cererea şi oferta scad, dar în ritmuri inegale. Corespunzător, preţul creşte, dacă 
cererea scade mai puţin decât oferta, şi scade, dacă cererea scade mai mult decât oferta 


(fig. 7 şi 8): 


Q Q Q Q Q Q 
Fig.7 Cererea scade mai puţin Fig.8 Cererea scade mai mult 
decât oferta; preţul creşte decât oferta; preţul scade 


Cazurile c şi d se reduc la cazurile a şi b. Când cererea creşte mai mult decât oferta 
ori scade mai puţin decât oferta, situaţiile sunt echivalente cu cazul în care cererea creşte 
şi oferta e constantă. De aceea, preţul creşte. Când cererea creşte mai puţin decât oferta, 

sau scade mai mult decât oferta, situaţiile sunt echivalente cu cazul în care cererea este 
constantă, iar oferta creşte. De aceea, preţul scade. 


Modificarea prețului de echilibru este un rezultat nu numai al mişcării independente 
a relaţiei dintre cerere şi ofertă (la nivel de ramură) — aşa cum reiese din ipotezele 
anterioare —, ci şi al schimbări lor intervenite în costurile de producţie. (Aceste schimbări 
sunt cauza principală a oscilaţiilor preţului). Dinamica celor două cauze care acţionează 
asupra nivelului preţului are valabilitate atât în perioada lungă, cât şi în perioada scurtă. 


Funcţiile preţului pe piaţa cu concurenţă perfectă 
Pe piaţa cu concurenţă perfectă, preţul îndeplineşte două funcții principale, strâns 
corelate. 


a) Funcţia de informare (sau semnalizare) privind modul în care resursele societăţii 
au fost alocate ori distribuite pe diverse sfere de activitate, producătoare de bunuri 
materiale şi servicii. Preţul scoate în evidenţă, deci, repartizarea resurselor, în 
concordanţă, ori în discordanţă, cu nevoia socială solvabilă de bunuri şi servicii. 


b) Funcţia de realocare sau redistribuire a resurselor societăţii, pe diverse sfere de 
activitate, în vederea suprimării anomaliilor, a dezechilibrelor existente în acest plan. 


Aceste funcţii pot fi îndeplinite doar prin mişcarea preţurilor la diferite mărfuri, 
îngăduită de concurenţa perfectă. Atunci când prețul unui bun ori serviciu creşte — 
valoarea banilor fiind dată —, el informează pe producători şi consumatori că cererea este 
superioară ofertei, că în ramura care a creat bunul respectiv s-au alocat mai puţine 
resurse decât cele solicitate de satisfacerea nevoii sociale solvabile. Concomitent, 
creşterea preţului ridică profiturile încasate şi permite întreprinderilor existente să 
sporească producţia, să folosească resurse financiare, materiale şi umane suplimentare în 
acest sens. Profitul în creştere atrage în aceeaşi ramură şi noi agenţi economici, care 
concură la sporirea producţiei şi ofertei, alături de cei vechi, până când oferta egalizează 
cererea sau se apropie substanţial de ea. Nu este exclus, însă, ca ramura în trecut 
deficitară sub raportul resurselor şi ofertei să creeze, la un moment dat, un surplus de 
bunuri faţă de cel dorit de cumpărători, revenindu-se astfel la dezechilibru. 


Atunci când prețul unui bun scade, el informează pe producători şi consumatori că 
cererea este inferioară ofertei, că în ramura care a creat bunul respectiv s-au alocat mai 
multe resurse decât cele impuse de satisfacerea nevoii sociale solvabile. Scăderea 
preţului reduce profiturile încasate de întreprinderi şi mijloacele financiare ce se pot utiliza 
în procesele viitoare de producţie; concomitent, ea determină migrarea unei părţi din 
capital în ramurile cu rentabilitate superioară. Treptat, producţia şi oferta se reduc în 
ramura care vinde bunuri la preţuri în scădere, egalizând cererea, ori apropiindu-se 
sensibil de ea. Uneori, oferta în reducere depăşeşte măsura, încât ea devine inferioară 
cererii. Din înfăţişarea conjugată a funcţiilor preţului se degajă ideea că, inclusiv pe pieţele 
cu concurenţă perfectă, mişcarea preţurilor reglează producţia, dar această reglare nu 
este perfectă, echilibrul pieţelor nu este permanent. 

Piaţa cu concurenţă imperfectă și preţurile 

Piaţa cu concurenţă imperfectă este un ansamblu de pieţe care au unele trăsături 
comune, dar se şi deosebesc între ele. Din acest ansamblu fac parte: piaţa monopolistă, 
piaţa duopolistă, piaţa oligopolistă, piaţa monopolistică, piaţa tip monopson şi piaţa 
reglementată de stat. În fiecare din aceste pieţe, vânzătorii ori cumpărătorii pot să 
hotărască sau să influenţeze, în grade diferite, nivelul preţului. 


Piaţa monopolistă 

Piaţa monopolistă este situată, în privinţa formării preţurilor şi a interrelaţiei cerere- 
ofertă, la distanţa cea mai mare de piaţa cu concurenţă perfectă, fiind opusul categoric al 
acesteia. Ea include mai multe situaţii posibile, pe care le vom trata distinct. În limba 
greacă, monopol înseamnă un singur vânzător. Dar acesta poate fi, concomitent, şi unic 
producător în ramură. În acest caz, o singură întreprindere fabrică şi vinde întreaga 
cantitate de bunuri de un gen anume, oferta ei fiind egală cu oferta pieţei. 


Cumpărătorii bunului sunt, însă, în număr mare, cererea purtând atributul 
atomicităţii. Pentru a avea poziţie de monopol, întreprinderea unică trebuie să producă un 
bun nesubstituibil (neînlocuibil) şi, în plus, produsul ei să nu fie concurat pe piaţa internă 
de un bun identic creat de o firmă străină. Dacă ultimele două condiţii nu sunt îndeplinite, 
întreprinderea unică este doar monopol aparent. 


Monopolul, ca firmă unică, are posibilitatea de a hotărî independent şi volumul 
producţiei pe care îl fabrică, şi preţul de vânzare al bunului, în vreme ce întreprinderea 
care funcţionează în concurenţă perfectă avea şansa să decidă doar asupra cantităţii de 
bunuri. El posedă astfel capacitatea de a evita, într-un anumit grad, perturbările pe care 
piaţa liberă (respectiv, oscilaţia frecventă a cererii şi ofertei, a preţului de vânzare) le 
introduce în activitatea economică, cu efecte negative în planul profitului. Întrucât fixează 
şi preţul, nu doar oferta, iar preţul are o anumită stabilitate, relativă, monopolul îşi asigură 
o continuitate a profitului şi premise mai solide de dezvoltare a producţiei. Mai mult, 
monopolul stabileşte, de regulă, un pret ridicat, superior celui format în ipoteza concurenţei 
perfecte, şi obține un plus de profit în fiecare moment. El sustrage, în acest fel, de la 
cumpărătorii produselor lui o parte din valoarea care le aparţine, fără contraprestaţie 
efectivă. 


Prețul ridicat este viabil, întrucât monopolul stabileşte volumul producţiei şi al ofertei 
la un nivel mai redus decât cel existent în ipoteza concurenţei perfecte. Monopolul alege o 
anumită corelaţie, optimă, între ofertă şi preţ, aşa încât să-şi adjudece un profit mai mare 
decât profitul obişnuit. 


Fixarea ofertei şi a preţului de către monopol nu este totuşi o operaţiune arbitrară şi 
nu înseamnă încălcarea unor limite de ordin economic, cum sunt: capacitatea de plată a 
cumpărătorilor; valoarea echipamentelor din dotare, care impune o anumită dimensiune a 
producţiei; conjunctura economică generală (starea de progres, stagnare ori declin a 
activităţii economice la scara ţării), care determină modificări periodice ale ofertei şi 
preţului. Politica monopolului este elastică, şi nu rigidă. În această elasticitate se include şi 
practicarea unor preţuri diferite pentru acelaşi bun vândut pe diverse pieţe (preţuri 
discriminatorii), adică pe piaţa internă şi pe piaţa internaţională. Pe a doua piaţă, 
monopolul poate întâlni concurenţi puternici, fiind obligat să coboare preţul de vânzare sub 

cel practicat „acasă”. Sunt, însă, şi cazuri opuse. Activitatea monopolului nu poate ocoli 
decât parţial, deci, forţele de natură concurenţială. 


Producţia optimă şi profitul maxim apar, deci, când: 
Vm = Cm (venit marginal=cost marginal) 
P > Vm (preţul>venitul marginal) 


P > CM minim. (preţul> costul mediu minim) 


Piaţa duopolistă 

Piaţa duopolistă se caracterizează prin prezenţa într-o ramură a două întreprinderi 
mari, ele pot fi de aceeaşi talie ori inegale şi pot produce (indiferent de talie) bunuri 
omogene ori neomogene. Aceste întreprinderi furnizează întreaga producţie a ramurii, iar 
numărul cumpărătorilor este foarte mare. 


Întreprinderile duopoliste iau decizii referitoare atât la cantitatea de bunuri produsă, 
cât şi la preţ. Concomitent, fiecare întreprindere reacţionează la deciziile celeilalte, pentru 
că încercarea unităţii A, de exemplu, de a modifica preţul şi volumul producţiei, afectează 
inevitabil interesele unităţii B, segmentul de piaţă pe care ea îl deţine, cifra de afaceri şi 
profitul. Cauza reacţiilor reciproce rezidă necesar în procentul ridicat pe care o 
întreprindere îl deţine în oferta totală a pieţei. 


Teoretic, există trei cazuri ale reacţiilor sau comportamentului firmelor: ambele firme 
sunt agresive; una din firme este agresivă, iar cealaltă pacifistă; ambele firme sunt 
pacifiste. 


Ambele firme sunt agresive. Spre a nu complica problema, considerăm că firmele 
produc bunuri de calitate egală. Ambele firme fiind agresive, fiecare vrea să domine, să 
câştige un supliment de piaţă în dauna celeilalte, uzând de două arme: reducerea preţului 
şi creşterea ofertei. Dacă întreprinderea A reduce preţul, ea câştigă clienţi, în dauna 
întreprinderii B. Aceasta din urmă procedează la fel, pentru a-şi redobândi poziţiile 
pierdute. Înclinaţia spre dominatie determină întreprinderea A să recurgă la o nouă 
reducere de preţ, la care răspunde iarăşi cu aceeaşi monedă întreprinderea B. 


După reacţii repetate, întreprinderea mai puţin eficace poate ajunge în situaţia în 
care costul său de fabricaţie este mai mare decât preţul de vânzare. Ea începe să 
înregistreze pierderi, apărând astfel perspectiva falimentului, a absorbției sale de către 
cealaltă unitate etc. 


Întrucât reducerea preţului este deosebit de distructivă şi păgubitoare, se apelează, 
de regulă, la creşterea ofertei în vederea lărgirii pieţei. Această creştere, practicată repetat 
de cei doi agenţi economici agresivi, conduce inevitabil la suprasaturarea pieţei cu mărfuri, 
la scăderea preţului şi în final la pierderi, cel puţin pentru una din întreprinderi. Perspectiva 
falimentului, a absorbției ori a unirii de „bună voie” a rivalilor nu este exclusă nici atunci 
când se „mânuieşte” oferta. Efectul se produce, însă, într-un interval de timp mai 
îndelungat, deoarece oferta nu se poate modifica tot atât de frecvent şi drastic precum se 
modifică preţul. 

Indiferent dacă se procedează la reducerea preţului ori la creşterea ofertei, în 
ipoteza agresivităţii ambelor întreprinderi, piaţa şi producătorii se află în dezechilibru. 


Una din firme este agresivă, iar cealaltă pacifistă. În această ipoteză apare 
relaţia specifică dintre un dominant şi un dominat. Dacă se renunţă la războiul preţurilor, 
când unitatea agresivă sporeşte producţia, cea pacifistă acceptă de „bunăvoie să o 
reducă. Presupunând cererea constantă, pentru un anume interval de timp, piaţa va fi în 
echilibru, căci oferta nu se modifică, iar cererea câştigată de unul dintre parteneri egalează 
cererea pierdută de celălalt. Echilibrul pieţei este dublat, însă, de o distribuire inegală a 
masei profitului, realizat la scara ramurii. Întreprinderea agresivă îşi maximizează profitul şi 
înregistrează sporuri de profit, în vreme ce întreprinderea pacifistă obţine un profit sub cel 
obişnuit şi în scădere. În plus, înaintarea agresivului şi retragerea pacifistului pot provoca, 
într-un moment anume, reducerea producţiei firmei secunde sub nivelul care asigură profit. 
În final, absorbţia sau falimentul nu sunt excluse nici în ipoteza aici tratată. 


Ambele firme sunt pacifiste. Întrucât tendinţa de a domina nu se manifestă la nici 
un partener, putem admite că fiecare întreprindere (renunțând la arma preţului) începe prin 
a-şi stabili producţia la un nivel care îi asigură maximizarea profitului, fără a ţine seama de 
ceea ce face cealaltă. 


În acest caz, piaţa poate evidenția că s-au produs mai puţine sau mai multe mărfuri 
decât se cereau. Dacă s-au produs mai puţine, cele două întreprinderi vor spori treptat 
producţia, până când piaţa se echilibrează, oferta devenind egală cu cererea. Dacă s-au 
produs mai multe mărfuri decât se cereau, întreprinderile vor scădea treptat producţia, 
până când apare echilibrul pieţei. În ipoteza a treia, echilibrul pieţei nu este permanent, dar 
există tendinţa de mişcare către realizarea lui, prin comportamentul ambelor unităţi. Acest 
comportament pacifist şi cooperant pare a fi mai eficace economic şi social decât 
comportamentul specific primelor două ipoteze. 


El nu reduce — credem — înclinația întreprinderilor către progres, scăderea 
costurilor, pentru că nu înlătură telul maximizării profitului. Mai mult, nu este exclus ca 
întreprinderile pacifiste să înfiripe şi să dezvolte un schimb reciproc de informaţii 
novatoare, în ideea unei înaintări comune, care le aşază la adăpost de concurenţi noi, 
deosebit de dinamici. 


Confruntarea dintre întreprinderi, în situaţia producţiei neomogene, prezentă în 
piaţa cu duopol, o vom analiza pe exemplul pieţei cu oligopol, pentru a evita o repetare. 


Piaţa oligopolistă 

Noţiunea de oligopol implică prezenţa într-o ramură a unui număr relativ mic de 
întreprinderi (cel puţin trei), care livrează întreaga cantitate de mărfuri. Cumpărătorii sunt 
numeroşi, ca şi în cazurile anterioare. Talia întreprinderilor nu este egală, dar fiecare 
unitate produce cantităţi însemnate de bunuri. Acestea pot fi omogene sau neomogene. 


Adesea, marea dimensiune a întreprinderilor îşi are originea în natura valorii de 
întrebuințare create şi a utilajelor folosite, care exclude existenţa eficientă a unor 
întreprinderi mici. De aceea, prin excelenţă sunt oligopoliste pieţele producţiei siderurgice, 
ale automobilelor, ale maşinilor şi echipamentelor destinate energeticii, ale unei întregi 

serii de bunuri din industria chimică. Piete oligopoliste întâlnim, însă, şi în alte sfere — 
precum industria alimentară — în care eficacitatea se asigură şi la praguri relativ mici ale 
producţiei. În asemenea situaţii, alături de giganţi, funcţionează şi întreprinderi mici şi 
mijlocii. Şi în pieţele oligopoliste (ca şi în pieţele duopoliste), problema nevralgică o 
constituie împărțirea pieţei între producători, încercarea firmelor de a-şi apropia o parte cât 
mai însemnată din clientelă, în vederea creşterii cifrei de afaceri şi a profiturilor. Ca 
urmare, în piaţa oligopolistă regăsim reacţia fiecărei firme la decizia celorlalte, 
interdependenta strânsă a acţiunilor diverselor întreprinderi. 


Spre a simplifica analiza, presupunem, la început, că toate întreprinderile produc 
bunuri omogene şi, în plus, evită să utilizeze preţul ca mijloc de împărţire a pieţei. 
Înlăturarea efectelor distructive ale diferenţierii preţurilor, evidenţiată de istoria însăşi a 
ţărilor cu grad ridicat de libertate economică, a obligat întreprinderile să utilizeze preţurile 
directoare sau ale liderului. Ele sunt unice şi nu rezultă dintr-o convenţie încheiată de către 
unităţi, ci din acceptarea lor de către toţi producătorii. 


În procesul stabilirii prețului director, firma dominantă ţine seama de propria ofertă, 
dar şi de oferta celorlalte firme, prin urmare, de oferta totală şi cererea totală (a pieţii). 
Dacă firma conducătoare creează imensa majoritate a producţiei ramurii (ceea ce nu este 
exclus), preţul director se apropie de preţul de monopol, iar condiția maximizării profitului o 
reprezintă relaţia cunoscută: 


Vm = Cm 
P > Vm 
P > CM minim 


Profitul încasat de celelalte firme este inferior celui realizat de lider, şi ca sumă 
absolută, şi ca rată. Este posibil, însă, ca o întreprindere de talie mai mică să obţină o rată 
a profitului egală cu cea a liderului, atunci când ea produce marfa la acelaşi cost mediu ca 
şi acesta. 


În pieţele oligopoliste, oferta de produse (omogene) este mai anevoios de 
„stăpânit”, decât în piaţa monopolistă, căci fiecare firmă îşi fixează şi modifică independent 
volumul producţiei fabricate. Preţul director este astfel, în mod necesar, mai puţin stabil 
decât preţul de monopol. Când firmele sporesc oferta şi se depăşeşte optimul pe ramură, 
preţul director trebuie să scadă. Acest preţ se modifică, fireşte, şi graţie schimbării 
conjuncturii economice generale. 


Piaţa monopolistică 

Piaţa monopolistică se poate numi şi piața cu concurenţă cvasi (aproape) perfectă. 
Ea se distinge prin existenţa, într-o ramură, a unui mare număr de producători de talie 
relativ mică şi apropiată şi prin diferențierea produselor. Ultima caracteristică permite 
întreprinderilor să fixeze cuplul calitate-preţ, ca şi în cazul oligopolului. 


Multitudinea producătorilor atrage după sine, însă, o concurenţă mai amplă în 
pieţele monopolistice şi şansa sporită a cumpărătorilor de a alege produsele livrate de 
diverse unităţi. Pentru un timp, diferenţierea produselor grupează clientela între furnizori, 
asigurând totodată o anumită stabilitate a cererii pentru fiecare vânzător, ceea ce 

echivalează cu limitarea concurenţei. Întrucât mobilul profitului determină frecvent înnoirea 
produselor, clientela se regrupează periodic, în favoarea unor întreprinderi — mai dinamice 
— şi în defavoarea altora. De aceea, cererea de produse pentru o unitate nu are, 
obligatoriu, aceeaşi curbă ca şi cererea pentru întreaga ramură (fenomenul se regăseşte 
şi în piaţa cu oligopol). 


În conturarea imaginii pieţelor monopolistice şi a concurenţei care le caracterizează, 
trebuie să ţinem seama şi de alte două împrejurări: decizia unei întreprinderi privite izolat 
nu afectează sensibil situaţia celorlalte unităţi din cauza potenţialului productiv, relativ 
redus al fiecărui „atom” care acţionează în ramură; intrarea a noi concurenţi în ramură nu 
este dificilă, graţie aceleiaşi cauze. Se poate susţine, prin urmare, că piaţa monopolistică 
se apropie cel mai mult de piaţa cu concurenţă perfectă, fără a se identifica cu ea. 


Firmele din piaţa monopolistică, în tendinţa de a-şi maximize profitul, urmăresc nu 
doar îmbunătăţirea calităţii produselor, ci şi minimizarea costurilor, prin determinarea 
nivelului optim al producţiei, pe termen scurt, şi alegerea variantei optime de combinare a 
muncii şi capitalului, pe termen lung. Pentru întreprinderea monopolistică, nivelul optim al 
producţiei apare tot în punctul egalităţii dintre venitul marginal şi costul marginal, ceea ce 
presupune şi un nivel mai ridicat al preţului de vânzare, în raport cu costul mediu minim. 
Pe scurt, maximizarea profitului impune relaţiile: 


Vm = Cm 
P > CM minim 


Piaţa tip monopson 

În piaţa monopolistă, figurează un vânzător sau câţiva, care se comportă ca unul 
singur, în baza unor convenţii sau a altor premise. Această piaţă implică, însă, un număr 
mare de vânzători. 


Piaţa tip monopson este opusul celei monopoliste. Ea se caracterizează prin 
existenţa unui singur cumpărător (pentru o materie primă oarecare), într-o zonă 
economică, şi a numeroşi vânzători ai bunului fabricat, la scara ţării. Putem admite, de 
pildă, că în câmpia Bărăgan funcţionează o singură fabrică de zahăr, care prelucrează 
materia primă cumpărată de la o mulţime de producători mici şi mijlocii. Unică fiind în 
zonă, ca producător şi cumpărător, fabrica poate stabili preţul de achiziţie pentru sfecla de 
zahăr sub nivelul celui din piaţa cu concurenţa perfectă. Cultivatorii materiei prime sunt 
obligaţi să accepte acest preţ (deşi fabrici de zahăr amplasate în alte zone ale ţării ar fi 
dispuse să plătească mai mult), întrucât diferenţa pozitivă de preţ nu acoperă cheltuielile 
suplimentare de transport. Ca urmare a preţului redus de cumpărare a materiei prime, 
fabrica din Bărăgan produce zahărul la costuri reduse şi realizează profituri mai mari decât 
cele obişnuite, deşi ea vinde produsul la un preţ format într-un cadru concurential. 


Întreprinderea cu poziție de monopson poate să se aprovizioneze la preţuri 
avantajoase şi cu forţă de muncă, dacă în zona ei de activitate lipsesc alte ramuri 
industriale care să ofere locuri de muncă. Profiturile obţinute devin, astfel, şi mai mari, căci 
costul mediu coboară, inclusiv din cauza minusului de salariu plătit. 

Teoretic, putem considera că fabrica de zahăr din Bărăgan este şi singura din ţară. 
În acest caz, ea fixează un preţ de monopol la bunul produs, care, împreună cu costul 
redus de fabricaţie, asigură un profit neobişnuit de ridicat. Alternativa aici tratată se poate 
desemna prin termenii monopson-monopol. 


Când într-o zonă oarecare funcţionează două unităţi cumpărătoare, într-o ramură 
dată, există duopson, iar dacă funcţionează trei (sau mai multe) există oligopson. În astfel 
de situaţii, alături de concurenţa fiinţând pe piaţa de vânzare a produsului fabricat (de mai 
multe unităţi) apare şi o concurenţă — limitată — pe pieţele de aprovizionare cu factori de 
producţie. 


În viaţa economică sunt posibile şi cazuri în care se reunesc monopsonul (sau 
oligopsonul) cu monopolul (ori oligopolul), în sfera circulaţiei propriu-zise a mărfurilor (nu 
într-o formă pură). O firmă, sau mai multe, cumpără aproape toate bunurile produse, de un 
fel anume, şi apoi le vinde la numeroşi clienţi, difuzati adesea în întreaga lume. 


Exerciţii - Teste grilă 
1. Piaţa care se caracterizează prin existenţa unui număr mare de producători şi 
cumpărători de talie relativ mică şi prin diferenţierea produselor este: 


a) piaţa cu concurenţă perfectă; 

b) piaţa de oligopol; 

c) piaţa cu concurenţă monopolistică; 

d) piaţa cu concurenţă monopsonică. 

2. Piaţa de monopol se aseamănă cu piaţa de monopson prin: 
a) existenţa unui singur vânzător; 


c) omogenitatea produsului; 


) 
b) existenţa unui singur cumpărător; 
) 
d) posibilitatea unui singur agent economic de a stabili preţul. 


3. Pe o piaţă cu concurenţă perfectă, atunci când cererea scade mai puţin decât 
oferta : 


a) preţul de echilibru scade iar cantitatea de echilibru creşte; 

b) preţul de echilibru creşte iar cantitatea de echilibru scade; 

c) atât preţul cât şi cantitatea de echilibru se reduc; 

d) atât preţul cât şi cantitatea de echilibru cresc. 

4. Monopolistul îşi poate maximiza profitul atunci când: 

a) fixează un preţ unic cât mai mare; 

b) fixează un preţ unic cât mai mic pentru a vinde cât mai multe produse; 


c) fixează preţuri diferite pe pieţe diferite; 


4 November 2011 Asist.univ.drd. Filip Nistor 11 


Bazele economiei 
Piețe specifice — mecanisme, funcţii 


d) fixează un preţ unic moderat. 


Exerciţii - referat 
Elaborati un referat cu tema “Monopolul şi preţul de monopol”. 


Rezolvări - Teste grilă 

1. Răspunsul corect (c) — deoarece piaţa care se caracterizează prin existenţa unui 
număr mare de producători şi cumpărători de talie relativ mică şi prin 
diferenţierea produselor este piaţa monopolistică 

2. Răspunsul corect (d) — deoarece asemănarea dintre piaţa de monopol şi piaţa 
de monopson este că un singur agent stabileşte preţul. 

3. Răspunsul corect (b) — deoarece pe o piaţă cu concurenţă perfectă, atunci când 
cererea scade mai puţin decât oferta ne conduce la creşterea preţului de 
echilibru şi scăderea cantităţii de echilibru. 

4. Răspunsul corect (c) — deoarece monopolistul îşi poate maximiza profitul atunci 
când fixează preţuri diferite pe pieţe diferite. 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- ce însemnă monopolul şi caracteristicile unei pieţe unde domină monopolul 
- modul de formare a preţului pe o astfel de piaţă 


- cum se răsfrânge asupra unei economii de piaţă existenţa monopolului şi rolul 
statului 

Salariul. Dobânda 


Sarcini de învăţare: Prin parcurgerea acestei unităţi de studiu, studentul va fi capabil să 


e definească noţiunea de salariu şi dobândă 

e calculeze indicele salariului nominal şi al salariului real 
e enumere factorii care influenţează salariul 

e enumere şi definească formele de salarizare 

e calculeze principalele forme ale dobânzii 

e analizeze şi explice echilibrul pieţei monetare 


Salariul 

Salariul sau preţul muncii constituie o componentă esenţială a pieţei muncii. 
Descifrarea conceptului şi a rolului său are o mare importanţă în stabilirea unui raport 
echitabil între veniturile posesorului forţei de muncă şi ale celorlalţi posesori de factori de 
producţie. De mărimea şi dinamica salariului depinde asigurarea unor condiţii economice 
şi sociale corespunzătoare unui anumit standard de viaţă. 


În funcţie de înţelegerea acestui raport se vor delimita relaţiile, la nivel 
microeconomic-firmă şi macroeconomic-guvern, faţă de retribuire şi alte condiţii privind 
angajarea forţei de muncă. 


Adam Smith consideră că salariul este singurul venit bazat pe muncă: „Din produsul 
muncii sau din valoarea pe care munca o adaugă materialelor se scade partea ce revine 
sub formă de profit şi rentă”. Deci, produsul muncii muncitorului constituie răsplata 
naturală sau salariul muncii. Mărimea salariilor depinde de contractul făcut între muncitori 
şi patroni. „Primii vor să obţină cât mai mult, iar patronii să dea cât mai puţin posibil. 
Muncitorii sunt dispuşi să se unească pentru a urca salariul, iar patronii pentru a-l coborî”. 


J.M.Keynes abordează conceptul de salariu în dependenţă de gradul de ocupare a 
forţei de muncă. Astfel, volumul folosirii mâinii de lucru se află într-un raport univoc cu 
volumul cererii efective exprimat în unităţi de salariu. Cererea efectivă este suma 
consumului scontat şi a investiţiilor scontate. Ea nu se poate modifica dacă înclinația spre 
consum, curba eficienţei marginale a capitalului şi rata dobânzii rămân total neschimbate. 


Mărimea salariului 

Piaţa muncii este o piaţă cu concurenţă impertfectă; în consecinţă, salariul de 
echilibru se formează teoretic. Mărimea sa, fără a face abstracţie de cererea şi oferta de 
muncă, este rezultatul negocierilor în cadrul firmei unde se stabilesc în mod concret 
condiţiile de angajare şi nivelul salariului. La aceste negocieri se iau în considerare 
reglementările pieţei muncii, ca, de exemplu, salariul minim, stabilit prin negocieri între 
guvern şi sindicate pe economia naţională sau pe ramuri de activitate. Salariul negociat va 
fi mai mare faţă de salariul de echilibru (fig. 1). 

S 
Q = cantitatea de muncă 
O S = salariul 
N Pa Se = salariul de echilibru 
s, VA a — Paid C = cererea de muncă 
N Pa O = oferta de muncă 
N Pui S1 = salariul minim pe economie 
Se 


Qa = contracția cererii de muncă 


| 
| | 
J: 
M NE- | Qc = cantitatea de echilibru 
l | 
| Qb = extinderea cererii de muncă 
t 


Q 
Fig.1 Echilibrul pe piaţa muncii; salariul de echilibru 


Punctul E reprezintă echilibrul dintre cererea şi oferta de muncă căruia îi 
corespunde salariul de echilibru. Salariul minim garantat (S1) pe economie se poate 
situa deasupra salariului de echilibru (Se). Salariul minim este un punct de plecare în 
negocieri, astfel că salariul convenit va fi mai mare, iar în condiţiile când factorul muncă va 
deveni prea scump, agentul economic va reduce cererea de muncă (A). 


Factori care influenţează mărimea și dinamica salariului 

Salariul privit ca venit are o tendinţă generală de creştere. Ca mărime şi 
capacitate de acoperire a nevoilor de trai ale salariatului şi familiei lui, salariul se 
diferenţiază de la o ţară la alta şi de la o perioadă la alta, pe ramuri, domenii, profesii, 
meserii, în funcţie de mai mulţi factori, şi anume: 


- raportul dintre cererea şi oferta de forţă de muncă; 


- cheltuielile necesare subzistenţei lucrătorilor, pentru refacerea şi dezvoltarea forței 
de muncă în condiţiile diversificării şi sporirii nevoilor materiale şi spirituale, ale apariţiei 
unor noi bunuri şi servicii etc.; 


- nivelul preţurilor bunurilor şi serviciilor de consum; 


- cheltuielile pentru odihnă şi viaţă spirituală, care cresc pe măsură ce timpul de 
muncă se reduce în favoarea timpului liber; 


- sporirea cheltuielilor de transport, telecomunicaţii; 
- chirii, care au tendinţa de creştere; 
- gradul de organizare a sindicatelor; 


- raportul dintre productivitatea muncii şi salariul nominal; dacă, pe unitate de 
rezultat, salariul în calitate de cost scade când productivitatea devansează creşterea 
salariului mediu, în schimb. salariul ca venit are o tendinţă de creştere, dar fără a devansa 
sporul productivităţii muncii. Rațiunea constă în criteriul de eficienţă ce ghidează 
activitatea economică. 


Formele salariului 
Salariul nominal reprezintă suma de bani pe care salariatul o primeşte de la 
unitatea pentru care lucrează sau prestează muncă. Salariul nominal în care este inclus 

impozitul constituie salariul nominal brut. Salariul nominal este cel negociat, luându-se în 
calcul evoluţia preţurilor şi tarifelor. Dacă preţurile au o tendinţă de creştere de tip 
inflaţionist, negocierea salariului nominal va lua în calcul acest fenomen, imprimând o 
tendinţă de creştere. 


Salariul net este acela pe care-l primeşte salariatul ca venit din care s-au scăzut 
impozitul şi alte reţineri prevăzute prin lege (de exemplu, pentru fondul de şomaj). 


Salariul nominal este o mărime dinamică, variind în funcţie de factorii ce au fost 
evidenţiaţi. 


Salariul real exprimă cantitatea de bunuri şi servicii care poate fi cumpărată cu 
salariul nominal, la un nivel dat al preţurilor, într-o anumită perioadă. Salariul real (puterea 
lui de cumpărare) depinde de mărimea salariului nominal şi de nivelul preţurilor la bunurile 
economice. Fluctuaţiile preţurilor determină modificări ale salariului real. 


Dacă preţurile cresc, iar salariul nominal rămâne constant, salariul real va scădea. 
Dacă preţurile scad, la acelaşi salariu nominal, salariul real va creşte. Salariul real este în 
relaţie direct proporţională cu mărimea salariului nominal şi invers proporţional cu 
dinamica preţurilor. 


În România, creşterea constantă a prețurilor şi, în unele perioade, o inflaţie 
galopantă au erodat puterea de cumpărare a salariului nominal. S-a creat un ecari 
puternic între evoluţia preţurilor şi cea a salariului real, fapt ce a influenţat negativ, în 
aceste perioade, standardul de viaţă al unor categorii largi ale populaţiei. 


Mărimea salariului real se calculează ca raport între salariul nominal şi nivelul 
preţurilor (în procente): 


În dinamică, modificarea salariului real este evidenţiată de indicele salariului real: 


SR: 


ISR = x100 


o 


DL 


N 
ISR =—— x100 
IP 


ISR = indicele salariului real 

SR1 = salariul real din perioada curentă 
SRO = salariul real din perioada anterioară 
ISN = indicele salariului nominal 

IP = indicele prețurilor 


— Salariul direct este remuneraţia efectivă primită de salariat, care corespunde cu 
salariul net şi sumele corespunzătoare pentru concediul legal şi, eventual, al 13-lea 
salariu. 

— Salariul indirect este acea parte a salariului plătită familiei în funcţie de alte 
criterii decât consumul efectiv de muncă. 


— Salariul minim garantat este acel salariu fixat prin lege, în urma negocierilor 
sindicate-guvern. El serveşte ca bază de calcul, de la care se va pleca în stabilirea 
salariilor la un nivel în măsură să asigure condiţii decente de trai, în condiţii de stabilitate şi 
creştere economică. În cazul unei conjuncturi economice nefavorabile, acest salariu minim 
este corectat. 


În România, salariul minim este rezultatul negocierilor dintre sindicate, patronat, 
guvern. El este stabilit la nivel de economie şi este corectat, în anumite proporţii, cu rata 
inflaţiei. Salariul minim pe economie rămâne mult în urma creşterii preţurilor şi, din această 
cauză, el asigură în limite modeste un trai decent de existenţă. 


Salariul minim generează anumite constrângeri pentru patroni, în măsura în care 
este puţin flexibil, ceea ce stimulează substituirea forţei de muncă cu un alt factor de 
producţie. 


— Salariul colectiv este atribuit tuturor salariaţilor unei firme când rezultatele 
economico-financiare ale acesteia sunt deosebit de bune. El poate lua diferite forme 
concrete: prime, al 13-lea salariu, facilităţi făcute salariaţilor la anumite servicii (creşe 
pentru copii, case de odihnă, cantine etc.). 


— Salariul social reprezintă acele venituri care completează salariul nominal şi care 
provin de la bugetul de stat sub forma alocaţiei pentru copii, diferite ajutoare sociale. 
Aceste venituri nu sunt corelate cu rezultatele muncii salariaţilor, ele sunt adiţionale, având 
scopul asigurării unui nivel de trai de subzistență pentru anumite categorii de salariaţi sau 
grupuri din cadrul acestora care se confruntă cu riscuri mai mari, cum sunt accidentele de 
muncă, bolile profesionale, şomajul etc. Acordarea salariului social este un răspuns al 
societăţii la riscurile la care sunt supuşi salariaţii. 


Forme de salarizare 

Forma de salarizare constă în principiile şi modalităţile concrete prin care se 
determină mărimea salariului pentru fiecare salariat. Forma de salarizare face legătura 
între partea ce revine salariatului şi activitatea depusă de el, între salarii şi rezultatele 
muncii. Fiecare formă de salarizare evidenţiază într-un mod specific cantitatea, calitatea şi 
importanţa muncii depuse. 


Formele de salarizare sunt stipulate în contractul de muncă. Cele mai practicate 
forme de salarizare sunt: în regie, în acord şi mixtă. Fiecare formă poate fi aplicată într-o 
mare varietate. 


— Salarizarea în regie reprezintă remunerarea salariatului după timpul lucrat: oră, 
zi, săptămână, lună. Această formă se practică atunci când munca este complexă şi dificil 
de normat. Fiecărui salariat i se stabileşte ce are de realizat, răspunderile ce-i revin în 
funcţie de calificarea pe care o posedă, de domeniu, de locul pe care îl ocupă în 
eşaloanele de conducere şi organizare a activităţii. Dacă salariatul nu depune munca 
minimă în unitatea de timp prevăzută în contract, el va fi disponibilizat de către unitatea 
respectivă. Cel care depune muncă mai multă şi de bună calitate în unitatea de timp 

prevăzută poate fi recompensat prin premii, gratificaţii, anumite facilităţi atribuite de 
unitatea în care lucrează. Mărimea totală a salariului este produsul dintre timpul lucrat şi 
salariul pe unitatea de timp. 


— Salarizarea în acord este acea formă de remunerare a individului sau grupului în 
funcţie de cantitatea de produse realizate, de numărul operaţiilor executate. Aceasta se 
practică în acele domenii de activitate unde se poate norma şi comensura munca cheltuită 
prin cantitatea de produse sau numărul de operaţii. 


Salarizarea în acord pune mai pregnant în evidenţă legătura dintre mărimea 
salariului şi munca depusă de salariat; în acest caz, cheltuielile de supraveghere se pot 
reduce, iar intensitatea muncii creşte. Dacă nu şi-a îndeplinit norma de produse sau 
operaţii, dacă nu a asigurat calitatea corespunzătoare, lucrătorul este penalizat. 


Salarizarea în acord prezintă şi unele dezavantaje: tendinţa de a obţine cât mai 
multe produse sau de a executa operaţii în număr mare în aceeaşi unitate de timp poate 
afecta calitatea produselor; intensificarea muncii dincolo de anumite limite necesită un 
consum mare de energie, cu efect negativ asupra sănătăţii ca urmare a unei oboseli fizice 
şi intelectuale. 


Salarizarea în acord s-a diversificat, concretizându-se în: acord direct; acord 
progresiv, acord global. 


Acordul direct constă în stabilirea unui tarif constant pe bucată, operaţiune 
executată. Mărimea salariului va fi direct proporţională cu numărul produselor sau 
operaţiilor executate de salariat. Se aplică în domeniile unde se poate face măsurarea 
muncii individuale. 


Acordul progresiv presupune ca, de la un anumit nivel de realizare a normei, tariful 
pe unitate de produs sau operaţie să se majoreze în anumite proporţii în mod progresiv. 


Acordul global se practică la nivel de formaţie de lucru ce îşi asumă obligaţia de a 
executa într-un termen stabilit un produs sau o producţie exprimată în unităţi fizice pentru 
care primeşte o sumă globală, determinată în raport cu manopera necesară realizării 
obligaţiilor prevăzute în contract. 


— Salarizarea în remiză sau cote procentuale se aplică, de regulă, în comerţ, în 
activitatea de prestări servicii. Venitul fiecărui angajat se determină proporţional cu nivelul 
de îndeplinire a sarcinilor stabilite prin contract. 


Practicarea diferitelor forme de salarizare nu exclude contestarea lor din partea 
salariaţilor sau a întreprinzătorului, faptul că aceştia nu sunt recompensaţi în funcţie de 
utilizarea eficientă a muncii sau a capitalului. Atenuarea acestui conflict se poate face prin 
măsuri de corectare, participare, socializare. 


Corectarea vizează adaptarea salariului la dinamica preţurilor prin indexare, prin 
acordarea unor sporuri pentru muncile efectuate în condiţii mai grele sau în cazul unor 
responsabilităţi în domeniul managementului etc. 


Participarea constă în accesul salariaţilor la împărţirea beneficiului obţinut de 
unitatea economică unde îşi desfăşoară activitatea. Permite o repartizare mai echitabilă a 

rezultatelor obţinute prin aportul salariaţilor şi o atenuare a confruntărilor dintre interesele 
personale ale salariaţilor şi cele ale întreprinderii. Participarea se poate realiza prin cote - 
părţi din beneficiu, facilităţi acordate salariaţilor de a cumpăra acţiuni la unitatea unde 
lucrează şi alte forme stabilite de conducerea întreprinderii. 


Socializarea este un adaos la salariu în cazul unor salariaţi care sunt într-o situaţie 
mai dificilă, remunerarea pe baza muncii depuse fiind insuficientă în condiţia dată. 
Alegerea formei de salarizare are în vedere utilizarea eficientă a forţei de muncă, 
stimularea ei în ridicarea calificării şi evaluarea cât mai justă a raportului între rezultatele 
economico-financiare ale unităţilor şi remunerarea propriilor salariaţi. 


Piaţa monetară. Scurtă caracterizare 

Piaţa monetară este ansamblul tranzacţiilor cu monedă, aşa cum rezultă el din 
confruntarea cererii şi ofertei. În funcţionarea mecanismelor acestei pieţe sunt implicaţi 
următorii agenţi economici: 


a) Statul, care, pe baza suveranităţii sale, conferă putere liberatorie monedei şi 
stabileşte coordonatele politicii monetare; 


b) Banca Centrală (de emisiune), care emite moneda şi exercită controlul asupra 
monedei aflate în circulaţie; 


c) Sistemul bancar, care face legătura între agenţii privaţi, pune în circulaţie 
moneda legală, acordă credite şi creează o formă specifică de monedă, cea bancară. 


d) Întreprinderile. (firmele) şi gospodăriile populaţiei, care pot oferi sau solicita 
disponibilităţi băneşti, prin intermediul băncilor sau al altor agenţi de schimb. 


Cererea de monedă depinde de volumul operaţiunilor, al tranzacţiilor de bunuri şi 
servicii intermediate efectiv de către monedă şi de viteza de rotaţie a acesteia. Viteza de 
rotaţie a monedei relevă numărul mediu de operaţiuni de vânzare-cumpărare şi de plăţi 
pe care o unitate monetară o mijloceşte într-o perioadă dată. Masa monetară (M) este 
direct proporţională cu cantitatea bunurilor şi serviciilor supuse tranzacţionării la un anumit 
preţ (PT) şi invers proporţională cu viteza de rotaţie a monedei: 


M=PT/V 


Oferta de monedă reprezintă cantitatea de monedă pusă la dispoziţia 
agenților economice şi a altor utilizatori de monedă de către sistemul bancar. Ținând 
seama de diversificarea instrumentelor monetare, de complexitatea sistemului bancar, 
problema principal care se pune este cum se creează moneda, sau prin ce mecanisme 
sunt puse în circulaţie diferite forme de monedă. 


Dobânda. Echilibrul pieței monetare 


Definire, forme 
Pentru acordarea dreptului de folosire a resurselor băneşti împrumutate, băncile 
pretind şi încasează dobândă sau comision, după caz. Dobânda reprezintă suma de 

bani plătită pentru dreptul de folosinţă temporară a mijloacelor băneşti 
împrumutate. Dacă se are în vedere faptul că obiectul tranzacţiei de împrumut îl 
constituie banii priviţi ca lichiditate, atunci se poate spune că dobânda reprezintă preţul 
renunţării la lichiditate, cerut de cel ce acordă împrumutul, sau preţul consimţit a fi 
plătit de cel ce se împrumută pentru procurarea lichidităţii. Fiind un surplus plătit 
proprietarului, peste mărimea capitalului folosit, dobânda reprezintă o formă de venit care 
se poate realiza numai într-o activitate economic caracterizată prin eficienţă. 


Dobânda reflectă numeroase aspecte din activitatea economică, schimbările şi 
tendinţele din cadrul acesteia. 


Creşterea şi diversificarea creditului cu destinaţie economic productivă, în condiţiile 
economiei de piaţă moderne, au determinat multiplicarea formelor dobânzii. Avem astfel: 


a) dobânda de pe piața monetară, aplicată în general creditelor pe termen scurt 
intervenite între băncile comerciale, între acestea şi banca centrală; 


b) dobânda bancară de bază, pentru certificatele de depozit sau bonurile de 
trezorerie; 


c) dobânzile aplicate de bănci şi alte instituţii financiare, pentru întreprinderi; 
d) dobânda de pe piata obligațiunilor, caracteristică plasamentelor pe termen lung; 


e) dobânda practicată de casele de economii sau bănci pentru depozitele la vedere 
şi la termen, pentru construcţii de locuinţe etc. 


Indiferent de forma sub care se manifestă, dobânda are o mărime care se 
determină în funcţie de cererea şi oferta de capital, de conjunctura pieţii interne şi 
internaţionale, de comportamentul agenţilor economici, de climatul social-politic etc. 


Masa și rata dobânzii 

Mărimea dobânzii se exprimă prin masa şi rata dobânzii. Masa dobânzii reprezintă 
mărimea absolută a dobânzii anuale plătită la suma totală împrumutată; mărimea ei 
relativă, numită rata dobânzii anuale, este raportul procentual între masa dobânzii şi 
capitalul împrumutat: 


D Je C 
d = —x100; rezultă că D= d 
C 100 


în care: 

d = rata anuală a dobânzii 
D = masa dobânzii anuale 
C = capitalul împrumutat 


Mărimea ratei dobânzii este în functie de durata pentru care se acordă creditul, de 
riscul pe care îl comportă şi de încrederea pe care o prezintă debitorul, de tipurile de credit 
(pentru consum, ipotecar etc.), de tipul de piaţă de pe care se obţine (monetară, 
financiară), de raportul dintre cererea şi oferta de lichiditate. 

Rata dobânzii poate fi: rată nominală, adică rata plătită de debitor necorectată cu 
rata inflaţiei (ori deflaţiei), şi rata reală, adică rata nominală corectată cu rata inflaţiei (ori 
deflaţiei). 

În cazul inflaţiei, rata reală se calculează după formula: 

r = d-i, în care: 

d = rata nominală a dobânzii 

i = rata inflaţiei 

Rata reală este: pozitivă, atunci când d > i; negativă, atunci când d < i; nulă, atunci 
când d =i. 

În cazul deflaţiei, rata reală - întotdeauna pozitivă - se calculează după formula: 

r = d+a 

în care: 

a = rata deflaţiei, a aprecierii banilor. 


Rata dobânzii poate fi abordată şi ca rată brută, făcând abstracţie de rata 
impozitelor plătite, şi ca rată netă (rata brută corectată cu rata impozitelor). Rata dobânzii 
diferă de la o ţară la alta, fapt ce provoacă deplasarea capitalurilor disponibile în căutarea 
celor mai bune plasamente şi reorientarea fluxurilor de capital pe ţări, de la un moment dat 
la altul. 


Din punct de vedere al modului de calcul, dobânda este de două feluri: simplă (de 
care ne-am ocupat), când se calculează numai asupra sumei împrumutate iniţial, şi 
compusă, când dobânda se calculează nu numai asupra datoriei iniţiale, ci şi asupra 
sumei capitalizate a dobânzilor deja percepute pentru perioadele anterioare. 


Dobânda compusă intervine în ipoteza în care împrumutul contractat şi dobânda se 
achită de debitor la scadenta finală. 


Masa dobânzii compuse sau mărimea sa absolută se calculează astfel: 
Dc = Sn - C, unde: 

Sn = C (1+d), 

în care: 

Sn = Suma obţinută de proprietarul capitalului, acumulată după n ani 

d = rata dobânzii anuale 

n = numărul de ani 

C = capitalul împrumutat 


Preţul tranzacţiei cu monedă diferă în funcţie de numeroşi factori care influenţează 
comportamentul agentului economic deponent şi creditor. Aceşti factori acţionează fie în 
direcţia creşterii, fie în direcţia reducerii ratei dobânzii. Creşterea costului serviciilor, 
inclusiv al serviciilor bancare, migrarea capitalurilor flotante şi a celor speculative, 

creşterea înclinaţiei spre investiţii, ca urmare a apariţiei de noi nevoi economice, 
convulsiile sociale şi conflagraţiile militare etc. determină adesea creşterea ratei 
dobânzii. Pe de altă parte, sporirea generală a economiilor, diminuarea relativă a 
productivităţii capitalului, politicile antiinflaţioniste, creşterea gradului de autofinanţare a 
activităţii economice pe baza profitului acţionează în sensul reducerii ratei dobânzii. 


Acţiunea cumulată a acestor factori, în contextul dat al conjuncturii economico- 
sociale, determină distribuirea şi ajustarea masei monetare într-o anumită perioadă. 


Echilibrul pieţei monetare 

La un anumit nivel al ratei dobânzii — celelalte condiţii fiind date —, evoluţia cererii şi 
ofertei de monedă asigură realizarea echilibrului pe piaţa monetară. Piaţa monetară se 
află în stare de echilibru când, la un anumit nivel al ratei dobânzii (d'), cantitatea de 
monedă oferită (MO) este egală cu cantitatea de monedă cerută (Mc). 


Creşterea cererii de monedă are ca efect sporirea cantităţii de monedă pe piaţă şi 
creşterea ratei dobânzii. Reducerea cererii de monedă va determina scăderea atât a 
cantităţii de monedă, cât şi a ratei dobânzii. 


Creşterea ofertei de monedă duce la scăderea ratei dobânzii şi la creşterea masei 
monetare tranzacţionate pe piaţă; scăderea ofertei de monedă determină sporirea ratei 
dobânzii şi diminuarea cantităţii de monedă tranzacţionate. 


Echilibrul pieţei monetare este complex şi dinamic, el este determinat de 
particularităţile mecanismului de corelare a cererii şi ofertei de monedă, prin intermediul 
sistemului bancar, care manevrează rata dobânzii în funcţie de interesele proprii şi ale 
clienţilor acestuia. În economiile contemporane, echilibrul pieţei monetare are un rol tot 
mai important, datorită semnificației crescânde pe care o are moneda în ansamblul 
societăţii. 

Sistemul monetar întemeiat pe hârtia monedă nu are altă securitate, alt mijloc de a 
aşeza în relaţie normală cererea şi oferta de monedă decât înțelepciunea şi prudenta cu 
care bancherii şi agenţii economici, în genere, se raportează la realităţi. Moneda şi creditul 
reprezintă o singură medalie cu două feţe. Acest adevăr permite să se înţeleagă atât rolul 
pozitiv al monedei, cât şi riscul pe care-l incumbă excesul de instrumente monetare. 
Pentru ca sistemul să funcţioneze bine, creditul, care exercită influenţa decisivă asupra 
masei monetare, trebuie să fie bine utilizat şi rambursat la timp. Aceasta impune şi ca 
întreprinderile să lucreze cu rezultate cât mai bune. 


Exerciţii - Probleme 

1. La momentul tọ un salariat primeşte un salariu net de 1.200.000 lei. La momentul 
t4 acest salariu creşte la valoarea de 1.300.000. În perioada to - tı preţurile cu amănuntul 
au crescut cu 20%. Să se determine salariul real în momentul t4. 


2. Creditele acordate de bancă se ridică la valoarea de 600 mil. u.m., iar rata 
dobânzii este de 20%. Depunerile la bancă, de către persoanele fizice, reprezintă 400 mil. 
u.m. pentru care se plăteşte o rată a dobânzii de 10%. Cât reprezintă câştigul băncii? 

Exerciţii - referat 
Elaboraţi un referat cu tema “Evoluţia ratei dobânzii şi impactul asupra investiţiilor 
întreprinzătorilor din România”. 


Rezolvări - Probleme 
1. Indicele salariului nominal este: 


__1300000 
Sn 1200000 


Datorită faptului că indicele preţului a ajuns la valoarea de 120% (crescând cu 20%) 
salariul real are valoarea la momentul t4. 


_ 108% 
SR 120% 


x100 = 108% deci salariul nominal creşte cu 8% 


x100 = 90% deci a scăzut cu 10 %. 


Datorită creşterii preţurilor cu 20%, în condiţiile unei indexări de 8% a salariului 
nominal, cei 1.300.000 lei (salariul net la momentul t1) nu reprezintă decât 90% ca valoare 
reală faţă de tọ, Asistăm aşadar la o scădere a puterii de cumpărare. 


În mod deliberat în unele situaţii, autorităţile guvernamentale reduc salariul real 
(prin stimularea creşterii preţurilor), în scopul realizării unor echilibre economice; această 
acţiune, însă trebuie însoţită de măsuri care să incite comportamentul economic al 
salariaţilor şi să impulsioneze investiţiile. 


2. 

D. înc. = C x d = 600 mil u.m.x 20% = 120 mil u.m. 

D. pl. = C x d’ = 400 mil u.m. x 10% = 40 mil u.m. 

Câştig = Dobânda încasată — dobânda plătită 

Câştig = 120 mil u.m. — 40 mil u.m. = 80 milu.m. 

unde: 

D. înc. = dobânda încasată; 

D. pl = dobânda plătită. 
Rezolvări - Referat 
Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 


Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- rolul ratei dobânzii în activitatea economică 
- relaţia dintre rata dobânzii şi investiţii 


- evoluţia ratei dobânzii în România 

Sarcini de învăţare: Prin parcurgerea acestei unităţi de studiu, studentul va fi capabil să 


e definească renta şi profitul 

e calculeze şi interpreteze rata profitului 

e enumere principalele forme ale profitului 

e definească principalele forme pe care le îmbracă renta funciară 


Profitul 


Definire. Mărimea şi dinamica profitului 

Între veniturile fundamentale se înscriu profitul şi renta. Noţiunea de profit este 
percepută în chip diferit de diversele categorii de subiecţi — agenţi economici, oameni de 
ştiinţă, întreprinzători, salariaţi, sindicate, firme, puterea publică ş.a. Aceasta explică şi 
multitudinea de sensuri cu care este folosită categoria profit. 


Într-o accepţiune generală, prin profit se înţelege partea rămasă din venitul total 
ce revine întreprinzătorului după ce s-au scăzut toate cheltuielile aferente venitului 
respectiv. 


Deşi larg acceptată, această definiţie nu oferă răspunsurile aşteptate la probleme 
fundamentale. Ce este, de fapt, profitul? De unde provine? Care este sursa lui? Ce 
motivație economică şi juridică are însuşirea lui de către întreprinzător? - aceste întrebări 
au constituit şi constituie încă probleme de maximă atracţie pentru marile şcoli de gândire, 
ca şi pentru practica economică. Interesul faţă de această problemă are o motivaţie 
multiplă. 


Profitul este o categorie fundamentală care se interferează cu majoritatea 
categoriilor economice (cost, salariu, dobândă, rentă, preţ etc.). El este criteriul esenţial de 
estimare şi evaluare a randamentului capitalului, constituie motivaţia principală şi imboldul 
prioritar al oricărei activităţi economice. Totodată, profitul este unul din veniturile 
importante supuse impozitării, constituind o resursă de primă însemnătate a bugetului de 
stat. Nu mai puţin important este rolul profitului ca resursă esenţială a dezvoltării 
economice. 


Formele profitului 
În structura profitului se disting mai multe elemente componente. După modul de 
determinare şi realizare, se disting: 


a) Profitul brut, care este reprezentat de partea ce rămâne din venitul total după 
ce s-au scăzut cheltuielile de producţie: 


Pb=V-C 


În care: 

Pb = profitul brut 

V = venitul total sau încasat 

C = cheltuieli de producţie (costul) 
Profitul brut apare ca venit rezidual. 


b) Profitul net reprezintă partea din profitul brut care rămâne după ce au fost 
deduse: dobânda la capitalul propriu al întreprinzătorului, salariul ca recompensă pentru 
activitatea sa, arenda şi chiria pentru terenul şi clădirea care îi aparţin, impozitele şi taxele 
ce se suportă direct din profit. 


c) Profitul normal, /egitim sau justificat reprezintă remunerarea serviciilor 
întreprinzătorului, recompensa pentru priceperea sa şi răspunderea pe care şi-o asumă, 
prima pentru risc şi incertitudine. Profitul normal este câştigul minim acceptat de 
întreprinzător ca să organizeze activitatea. Dacă nu există şansa să obţină profitul normal, 
niciun agent economic nu consimte să-şi organizeze şi să-şi dezvolte activitatea. De 
asemenea, dacă profitul normal este prelevat într-o proporţie prea mare, ca impozit sau 
alte taxe, interesul întreprinzătorilor pentru afaceri scade. 


d) Profitul pur sau supraprofitul este profitul generat de împrejurări deosebite, 
care nu au legătură cu activitatea întreprinzătorului, fiind denumit, de unii autori, şi 
excedentar. Este obţinut numai de acei întreprinzători care au o poziţie de monopol în 
producerea şi/sau vânzarea produselor, fiind generat de elemente care nu intră în 
mecanismul general al concurenţei. El se realizează, de regulă, pe baza unor preţuri de 
vânzare mai ridicate, care permit prelevarea unei părţi din venitul consumatorilor. „Prin 
intermediul preţurilor — afirmă economistul american Galbraith - monopolul sau oligopolul 
neoclassic exploatează puterea care derivă din împrejurarea de a fi unicul sau unul din 
puţinii vânzători pe piaţă. Datorită acestei supremaţii, preţurile sunt mai ridicate, profiturile 
mai mari ... consumatorii plătesc mai mult ... iar distribuirea venitului este deviată în 
favoarea monopolului”. 


e) Profitul marginal reprezintă profitul asigurat de producţia marginală. Este egal 
cu diferenţa dintre venitul marginal şi costul marginal. Profitul marginal maxim se obţine 
atunci când costul marginal se află la nivelul cel mai scăzut. Când însă profitul marginal 
este egal cu zero, profitul total e maxim. 


Mărimea şi dinamica profitului. Masa și rata profitului 

Pe cât de importantă este cunoaşterea mărimii profitului, pe atât de dificilă este 
determinarea ei. De regulă, mărimea profitului unei firme, ramuri etc. nu poate fi cunoscută 
decât pe căi ocolite. Dificultăţile sunt de ordin obiectiv (multitudinea elementelor 
componente) şi de ordin subiectiv (discreţia care se păstrează în jurul profitului, cu scopul 
asigurării unor avantaje). 


Mărimea profitului (Pr) poate fi stabilită în sumă absolută ca diferenţă între venitul 
total (V) şi costul de producţie (C): 


Pr=Vv-C 

Aceasta este masa profitului, la cunoaşterea căreia se poate ajunge cu ajutorul 
statisticilor fiscale, comerciale sau prin publicarea rezultatelor financiare la care sunt 
obligate, prin lege, societăţile comerciale. Masa profitului depinde de nivelul costului de 
producţie, mărimea venitului şi volumul de activitate. Profitul poate fi exprimat şi în mărime 
relativă (în procente) ca rată, care se determină prin raportarea masei profitului obţinut, 
într-o anumită perioadă de timp, la capitalul folosit pentru realizarea lui: 


P'= (P/K)*100 

în care: 

P’ = rata profitului 
P = masa profitului 
K = capitalul folosit 


Rata profitului exprimă gradul de valorificare a capitalului utilizat de întreprinzător 
şi oferă măsura rentabilităţii unei firme, activităţi sau unui produs. 


Dinamica masei şi ratei profitului ilustrează poziţia pe care o are o firmă în 
producţia şi desfacerea unui produs. Posibilităţile ei de a mări profitul sunt puternic 
influențate de factorul timp. Pe termen scurt, şansa firmei de a realiza un profit mai mare 
depinde de pătrunderea mai devreme în ramură, când concurenţa este încă slabă, iar 
cererea devansează oferta. Stimulaţi de cererea în creştere, întreprinzătorii folosesc 
prilejul de a-şi mări profitul sporind producţia şi oferta până când cheltuielile suplimentare, 
efectuate cu oferta adițională, pot fi acoperite prin preţul de vânzare (fig. 1). 


P 


Cp 
0 y Q 


foa] 


Fig.1 Maximizarea profitului pe termen scurt 


Întreprinzătorul rațional încetează să mai producă dacă preţul produsului său 
coincide cu costul marginal (punctul B). La acest nivel al producţiei, el nu obţine nici profit, 
dar nici nu pierde din produsul adiţional realizat. De aceea, nu are interes să continue 
creşterea producţiei. În schimb, realizează profit din producţia anterioară (punctul E pe 
abcisă), ca diferenţă între preţul de vânzare al produsului şi costul mediu. Din punct de 
vedere al posibilităţilor de mărire a profitului pe termen scurt, pentru firmele care produc şi 
vând în regim 

de concurenţă liberă, situaţia optimă este aceea care le permite să egalizeze costul 
marginal (Cma) cu preţul de vânzare (P): Cma = P. 


Această egalitate marchează echilibrul firmei (întreprinzătorului). 


Pe termen lung, posibilităţile firmei de a asigura echilibrul şi a maximiza profitul sunt 
condiţionate de concurenţa existentă pe segmentul de piaţă respectiv. Dacă perspectiva 
profitului atrage noi firme în ramură şi oferta creşte (în raport cu cererea), determinând o 
coborâre a preţului de vânzare, firmele vor putea produce rentabil numai în măsura în care 
preţul de vânzare, deşi mai redus, poate acoperi totuşi costul de producţie. 


Când preţul pieţei este egal cu P1, firma obţine profitul, adică diferenţa dintre P1 şi 
C, Q1. Reducerea preţului la P2, ca urmare a sporirii ofertei, egalizează costurile medii 
totale (CTM) cu costul marginal (Cma) şi preţul (P), iar profitul (Pr) devine O pentru 
întreaga producţie fabricată, nu numai cea marginală. Pe perioade lungi, condiţia de 
echilibru şi maximizare a profitului firmei este realizarea egalităţii: Cma = P > CTM. 


Dacă pe termen scurt posibilităţile de maximizare a profitului se află sub semnul 
cheltuielilor suplimentare cu care se obţine un spor de producţie şi al încadrării lor în preţul 
pieţei (o producţie superioară lui QE se obţine cu costuri mai mari decât P1), pe termen 
lung, maximizarea profitului depinde de capacitatea firmei de a realiza producţia cu costuri 
inferioare preţului pieţei, în condiţiile reducerii acestuia sub presiunea ofertei. 


Renta 

Datorită îndelungatei sale existenţe, renta se înscrie printre noţiunile cu cea mai 
amplă utilizare şi cu cele mai diferite semnificaţii. Multă vreme, renta a fost abordată în 
legătură cu utilizarea resurselor naturale, îndeosebi a pământului. În epoca modernă, însă, 
gândirea economică a extins sfera de aplicare a acestei categorii. 


În sens uzual, renta este un venit stabil realizat de posesorul unui bun imobiliar 
(pământ, clădiri, construcţii, resurse de apă) sau mobiliar (hârtii de valoare, capital 
bănesc). În sens restrâns, se foloseşte termenul de rentă economică, ce reprezintă plata 
pentru folosirea unei resurse economice nesubstituibile, a cărei ofertă totală este 
insuficientă în raport cu cererea, constituind un venit pentru posesorul acesteia. 


Mecanismul formării rentei 

Renta economică rezultă din preţul ridicat la acele bunuri pentru care există o 
cerere globală nesaturată, iar oferta lor nu poate fi elasticizată prin urcarea preţului. Ea 
se obţine în toate situaţiile când se menţine rigiditatea ofertei totale, când resursele sunt 
insuficiente în raport cu nevoile sau sunt dificultăţi în procurarea lor, când există un 
monopol natural sau restricţii administrative, reglementări comerciale ori vamale care 
accentuează caracterul rigid al ofertei totale. La baza rentei se află surplusul de producţie 
şi de venit ce rezultă fie din utilizarea unor factori de producţie cu calităţi deosebite, fie din 
aplicarea principiilor moderne de management sau chiar din specularea unor situaţii 
specifice care pot să determine o diferenţă favorabilă între preţul de vânzare efectiv şi cel 
care ar fi obţinut în condiţii normale. 

Renta economică presupune existenţa unei situaţii de monopol stabil sau temporar 
care să confere deţinătorului şi/sau utilizatorului unei resurse economice o poziţie 
privilegiată în raport cu ceilalţi agenţi şi care le permite urcarea preţului de vânzare peste 
nivelul considerat normal. 


Mecanismul formării rentei economice, ca surplus sau excedent peste venitul 
normal, se fundamentează pe legea randamentelor neproporţionale. 


Conţinutul legii randamentelor neproporţionale constă în aceea că, atunci când se 
combină unul sau mai mulţi factori constanţi cu un alt factor, variabil, cantităţile adiţionale 
din acest ultim factor determină, într-o primă etapă, mărirea producţiei, apoi, producţia 
suplimentară aferentă cantităţii adiţionale din factorul variabil îşi încetineşte creşterea, 
pentru ca, în faza următoare, sporul producţiei să fie tot mai slab, iar, în final, chiar să 
scadă. Transformarea producţiei suplimentare (care este conţinutul material al rentei) în 
venit rentier depinde de situaţia cererii şi a ofertei la bunul respectiv. 


Obţinerea efectivă a rentei de către posesorul unui factor de producţie cu calităţi 
deosebite este condiţionată de caracterul ofertei totale. Dacă oferta este rigidă în raport cu 
cererea, va avea loc o urcare a preţului de vânzare al produsului peste preţul de echilibru. 
Aceasta va aduce deţinătorului bunului respectiv un venit excedentar. 


Mărimea rentei este egală cu diferenţa dintre venitul obţinut în urma utilizării unui 
factor de producţie cu performanţe superioare şi ofertă inelastică şi cel realizat în situaţiile 
când se folosesc factori cu randamente medii, normale şi mai uşor de procurat. Relaţia 
dintre cererea şi oferta de factori, formarea rentei şi mărimea acesteia sunt ilustrate în fig. 
2. 


v 


Fig.2 Renta economică şi mărimea ei 


După cum se observă, la un volum al ofertei de factori, perfect inelastică (OF), 
prețul de procurare (P1) depăşeşte prețul de echilibru (PE), care corespunde unei oferte 
concordante cu cererea. Suprafata PEP1ME reprezintă mărimea rentei pe care o 
încasează deţinătorul factorului respectiv. 


Forme de rentă 

Renta economică se prezintă în numeroase forme, funcţie de natura şi 
caracteristicile factorilor ce pot fi deţinuţi şi utilizaţi în condiţii de monopol, ce au calităţi 
excepţionale. 

Renta funciară, una din cele mai cunoscute forme de rentă, este un venit ce revine 
proprietarului funciar în virtutea dreptului de proprietate asupra terenului. La baza rentei 
funciare se află diferenţele de fertilitate, calitate şi poziţie dintre terenuri. 


Renta funciară se prezintă sub formă de: rentă diferenţială, care rezultă din 
randamentul diferit al unor cantităţi egale de capital şi de muncă pe terenuri cu calităţi 
diferite (rentă de fertilitate), din diferenţele de cheltuieli de transport şi exploatare pe care 
le generează terenuri ce au poziţie diferită faţă de pieţele de desfacere şi/sau căile de 
comunicaţie (rentă de poziție) sau din diferenţe de productivitate generate de investiţii 
succesive pe aceeaşi suprafaţă de teren. 


Renta minieră, din industria extractivă, încasată de proprietarii minelor, sondelor, 
se datorează diferenţei de conţinut în substanţă utilă a zăcământului sau de poziţie. 


Renta în construcţii este în funcţie de diferenţa de calitate, de poziţie şi, 
bineînţeles, de raportul dintre cererea şi oferta pentru terenuri destinate construcţiilor. 


Renta de monopol, venit excedentar încasat de întreprinzătorii care dispun şi 
folosesc factori de producţie cu însuşiri excepţionale, rari şi nesubstituibili, de la utilizarea 
cărora sunt excluşi ceilalţi. Obţinerea efectivă este condiţionată de existenţa unei categorii 
de cumpărători dispuşi sau constrânşi să plătească un preţ ridicat. 


Renta de abilitate reprezintă venituri suplimentare ce se obţin ca urmare a 
aptitudinilor şi calităţilor excepţionale pe care le are un individ. 


Renta consumatorului (denumită, iniţial, de către economistul A. Marshall, surplus 
al consumatorului) este un plus de venit rezultat din preţul, mai ridicat, pe care 
consumatorul ar fi dispus să-l plătească pentru a cumpăra marfa dorită, faţă de preţul plătit 
în realitate, mai redus. Renta producătorului sau surplusul producătorului este câştigul 
suplimentar realizat de întreprinzătorii care pot să-şi vândă marfa la un preţ superior celui 
pe care îl estimaseră anticipat. 


Renta conjuncturală, comercială şi industrială, este renta legată de folosirea unor 
împrejurări favorabile, care permit obţinerea de câştiguri suplimentare. 


Renta de marcă, de autor sau de model, este renta care reflect dreptul deţinătorilor 
de a încasa venituri de la care sunt excluse celelalte persoane. 


Exerciţii - Probleme 
1. Dacă profitul creşte cu 50%, iar costurile scad cu 25%, cum se modifică rata 
profitului raportată la cost? 


2. Când costul fix mediu este, în TO, 5.000 u.m, costul variabil mediu — 10.000 u.m.; 
în T1 — producţia se dublează iar costul variabil creşte cu 125%, cum evoluează profitul 
unitar? 


3. Dacă profitul reprezintă 20% din totalul încasărilor, iar costurile salariale 7%, să 
se determine rata profitului calculată la acest cost. 

Exerciţii - referat 
Elaboraţi un referat cu tema “Metode de maximizare a profitului unei firme”. 


Rezolvări - Probleme 


1. Pri = 150%*PrO 

ctgl = 75%*ctg0 

(Rpr/ctg1) / (Rpr/ct9g0) =? 

Rpr/ctg1 = 1,5*PrO / 0,75*ctg0 

Rpr/ctg0 = ctg0 / PrO 

(1,5*PrO / 0,75ctg0) * (ctg0 / PrO) = (1,5 / 0,75)*100 = 200% 


Rata profitului s-a dublat în perioada actuală. 


2. l: CFMO = 5.000 | u.m. CVMO = 10.000 u.m. 

II: Q1 = 2*Q0; CVG1 = 2,25*CVGO 

Pr unitar =? 

CFMO = CFGO / Q0 = 5.000 u.m. 

CVMO = CVGO / Q0 = 10.000 u.m. 

CTMO = CFMO + CVMO = 15.000 u.m. 

CTM1 = CTG1 / Q1 = (CFG + CVG1) /2Q0 

Universitatea SPIRU HARET 

Pr unitar = pv — CTM, unde: pv — preţul de vânzare 

Pr unit. 0 = pv — CTMO 

Pr unit. 1 = pv — CTM1 

CVGO = CVMO*Q0 = 10.000 * Q0 

APr = Pr1 — Pro =? 

CTM1 = CTG1 / Q1 = (CFG1 + CVG1)/Q1 

CFG1 = CFGO = CFMO * Q0 = 5.000*Q0 

CVG1 = 2,25*CVG0 = 2,25*10.000*Q0 = 22.500*Q0 

CTM1 = (5.000*Q0 + 22.500*Q0) / 2Q0 = (27.500*Q0) / 2*Q0 = 13.750 u.m. 
APr = (pv — CTM1) — (pv — CTMO) = CTMO — CTM1 = 15.000 — 13.750 u.m. 
APr = 1.250, deci profitul a crescut cu 1.250 u.m./ produs 

3. Pr= 20%*V; CS = 7%*V 

Rpr/ cs =? 

Rpr/cs = (Pr/CS)*100 = [(20%*V)/ (7%*V)]*100 

Rpr/cs = (20/7)*100 = 285% 
Rezolvări - Referat 
Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 


Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- rolul profitului în activitatea economică 
- relația dintre rata profitului şi înclinația agenţilor economici spre investiţii 


enumerarea unor metode de maximizare a profitului 

Sarcini de învăţare: Prin parcurgerea acestei unităţi de studiu, studentul va fi capabil să 


e prezinte motivele principale ale intervenţiei statului în economie 

e definească conceptul de politică economică şi obiectivele acesteia 

e prezinte scopurile intervenţiei guvernamentale în funcţionarea pieţelor libere: 
eficienţă, echitate şi creştere 

e prezinte politicile guvernamentale destinate creşterii eficienţei 

e explice cum este influenţată creşterea economică de acumularea de capital 

e explice şi să exemplifice importanţa pe care o are ritmul de creştere economică 
pentru progresul unei ţări 

e definească conceptul de creştere economică şi să prezinte factorii de creştere 
economic 

e explice diferenţa dintre creşterea economică de tip extensiv şi cea de tip intensive 

e explice diferenţa dintre creşterea economică, dezvoltarea economică şi progresul 
economic 


Rolul statului în economie 

Intervenţia statului in economie este extrem de complexă in perioada 
contemporană. Evoluţiile economice, sociale, curentele de gandire economică au antrenat 
profunde transformări in ceea ce priveşte rolul statului in economie. 


Crizele economice, războaiele, precum şi necesitatea susţinerii unor lucrări de mari 
proporţii in domeniul infrastructurii au făcut necesară reconsiderarea rolului statului. 


Aceasta a constat in sprijinirea dezvoltării industriei, protecţia economiei naţionale, 
dezvoltarea comerţului exterior etc. După primul război mondial, statul se implică tot mai 
mult in economie, la inceput sprijină reconstrucţia, apoi susţine diverse programe, ceea ce 
conduce la sporirea cheltuielilor publice. 


Implicarea statului prin subvenţionarea transporturilor, creşterea numărului de 
societăţi comerciale mixte, subvenţionarea exporturilor etc. determină o schimbare a 
mentalități. Triumful politicilor economice de inspiraţie keynesistă este evident, iar statul 
preia şi atribuţii legate de protecţia socială, redistribuirea veniturilor şi susţinerea activităţii 
economice. 


Intervenţia statului in economie se realizează prin 
intermediul politicilor economice. 


Prin politică economică se inţelege ansamblul măsurilor pe care le ia statul pentru a 
influenţa viaţa economică. Aceste măsuri pot fi elaborate de administraţia centrală 

(guvern, parlament), şi au o acţiune de obicei la scară macroeconomică (pe ansamblu 
economiei), cu efecte la acelaşi nivel sau pot aparţine administratiilor locale şi in acest caz 
se referă la activitatea de pe un teritoriu mai restrans, bine definit. Politica economică 
adoptată la nivel central diferă deci, atat ca perspectivă cat şi a instrumentelor de aplicare 
şi a efectelor scontate, de cele la nivel local. De exemplu, măsurile legate de stoparea 
inflaţiei nu pot fi luate decat la nivel central unde administraţia are parghiile necesare 
pentru acţiune. 


Politicile macroeconomice pot fi de conjunctură şi de structură. Prima vizează 
indeosebi cererea agregată şi indeosebi componentele ei, respectiv din sectorul public şi 
privat şi modul in care acestea pot fi influențate in vederea realizării unei stabilităţi 
macroeconomice. A doua vizează oferta agregată, şi se referă la instrumente prin care pot 
fi influențate volumul capitalului, a muncii şi incorporarea progresului tehnic in producţie. 


Din punctul de vedere al perioadei de timp, politica economică poate fi construită pe 
baza unor obiective şi instrumente care să vizeze termenul scurt sau o perioadă mai 
lungă. 


Obiectivele politicii economice se referă la următoarele aspecte: controlul inflaţiei şi 
asigurarea unei stabilităţi a preţurilor; controlul şomajului şi realizarea unei pieţe a muncii 
dinamice şi echilibrate; realizarea unei balante de plăţi echilibrate; realizarea unui buget de 
stat echilibrat; distribuirea echilibrată a veniturilor şi redistribuirea acestora; protejarea 
mediului inconjurător. Aceste obiective nu pot fi intotdeauna delimitate cu precizie, ele 
intrepătrunzindu-se şi uneori chiar intrand in contradicţie, cum ar fi politicile legate de 
reducerea şomajului şi a inflaţiei. De asemenea, măsurile de stabilizare a preţurilor pot 
afecta echilibrul de pe piaţa muncii şi realizarea unei creşteri economice susţinute precum 
şi a unei balante de plăţi favorabile. 


Autorităţile politice pot interveni in viaţa economică prin forme directe şi indirecte. 


Intervenţia directă a statului se realizează prin următoarele instrumente: politica 
prețurilor, a salariilor şi a veniturilor; balanţa de plăţi care poate fi influenţată la randul ei, 
de politicile comerciale, in special prin măsuri permanente legate de importurile şi 
exporturile de bunuri şi capital; investiţii ale statului menite să asigure o creştere 
economică sănătoasă şi să sprijine unele domenii cum ar fi: industria, transporturile, 
telecomunicaţiile, precum şi evitarea degradării mediului ambiant sau atenuarea unor 
conflicte sociale generate de lipsa locurilor de muncă; concurenţă, in vederea diminuării 
posibilităţilor de abuz, mai ales in ceea ce priveşte calitatea bunurilor sau a unor domenii 
de activitate. 


Obiectivele politicilor economice se fundamentează pe teoria economică, pe relaţiile 
economice ale etapei, şi ţine cont de preferinţele publice ale partidului aflat la guvernare 
sau ale partidelor din coaliția guvernamentală, interesele grupurilor de presiune şi nu in 
ultimă instanţă de situaţia internaţională. 


Intervenţia indirectă se realizează mai ales prin politica bugetară şi fiscală. Prin 
intermediul politicii bugetare statul poate influenţa economia modificand volumul şi 
structura veniturilor şi al cheltuielilor. 

Bugetul de stat 

Una din cele mai eficiente instrumente de intervenţie a statului in economiile tuturor 
ţărilor lumii este bugetul de stat. Acesta reprezintă un document care cuprinde pe de-o 
parte, cheltuielile publice şi pe de altă parte, veniturile aferente acestora, pe o perioadă de 
un an. Se calculează anticipat, pe baza previziunilor privind activitatea economică, evoluţia 
veniturilor şi a cheltuielilor necesare activităţii publice. 


Bugetul de stat se bazează pe trei principii: anualităţii, ceea ce inseamnă că se 
calculează pe un an; unităţi, ceea ce inseamnă că toate veniturile şi cheltuielile sunt 
cuprinse intr-un singur act; universalităţii, ceea ce inseamnă că toate veniturile se 
contopesc intr-o masă comună şi servesc acoperirii cheltuielilor prevăzute. 


Cheltuielile bugetului de stat include următoarele domenii: administraţia publică, 
invăţămant şi educaţie, cultură, sănătate, asistenţă socială, apărare, dobanzi care trebuie 
plătite pentru imprumuturile primite de stat sau colectivităţile locale. 


Structura cheltuielilor publice deşi este diferită de la o ţară la alta cuprinde in linii 
mari următoarele: 1. Consumul intermediar, format din bunuri şi servicii destinate 
funcţionării administraţiilor publice centrale şi locale; 2. subvenţii şi ajutoare băneşti pentru 
investiţii, in domenii bine precizate şi aprobate de puterea legislativă; 3. salarii plătite 
lucrătorilor din domeniul public; 4. prestații sociale concretizate in: alocatii familiale, alocaţii 
de şomaj, pensii; 5. dobanzi vărsate pentru imprumuturile contractate de stat; 6. alte 
cheltuieli. 


Cheltuielile bugetare pot fi clasificate după mai multe criterii. Astfel: 


- după profilul activităţilor publice: cheltuieli cu funcţionarea administraţiei publice 
centrale şi locale, justiţie, armată, invăţămant, cultură, acţiuni economice, acţiuni sociale; 


- după natura instituţiilor care obţin venituri de la bugetul de stat: unităţi 
administrativ-teritoriale, alte instituţii publice; 


- după fondurile din care se finanţează cheltuielile: bugetul central, bugete locale, 
conturi speciale ale trezoreriei etc.; 


- după rolul cheltuielilor în activitatea economică: cheltuieli pentru consum public: 
armată, intreţinerea aparatului administrativ, justiţie etc., şi cheltuieli care asigură lărgirea 
activităţii economice: investiţii in noi intreprinderi publice, reutilarea celor existente, 
investiţii in sectorul energetic, invăţămant, infrastructură, sisteme de irigaţii; 


- după natura economică a cheltuielilor publice: 1. Cheltuieli cu funcţionarea şi 
intreţinerea administratiilor publice, ale instituţiilor publice (salarii, procurarea unor 
materiale, servicii, iluminat, poştă, telefon, incălzit etc.); 2. cheltuieli de transfer, 
cuprinzand sume din fondurile publice alocate diferitelor persoane fizice sau juridice cu 
titlu definitiv şi nerambursabil (dobanzile la datoria publică, ajutoare de şomaj, pensii, 
subvenţii acordate firmelor etc.); 3. cheltuieli pentru investiţii destinate construirii de noi 
intreprinderi, reutilării celor existente, construirii unor instituţii publice (ca de exemplu: 
şcoli, spitale, etc.); 


4 November 2011 Asist.univ.drd. Filip Nistor 3 


Bazele economiei 
Rolul statului în economie. Creşterea şi dezvoltarea economică 


Veniturile bugetare provin din următoarele surse: venituri obţinute din activitatea 
proprie, desfăşurată in intreprinderile publice, partea din profiturile obţinute in societăţile 
mixte (cu capital privat şi public), precum şi din impozite şi taxe. In primul caz, fondurile 
băneşti rezultă in urma repartiţiei primare a venitului, iar al doilea caz, ele provin din 
redistribuirea venitului naţional. In unele cazuri excepţionale, statul recurge la imprumuturi 
interne sau externe sau la emisiunea monetară. 


1. Impozitele şi taxele sunt principalele forme de venit la bugetul de stat. Ele 
constituie o prelevare asupra diferitelor forme de venit, cu titlu obligatoriu, definitiv, deci 
nerambursabil. 


Atributele esenţiale sunt: obligativitatea, nerambursabilitatea, dreptul de urmărire in 
caz de neplată şi generalitatea, adică extinderea asupra tuturor categoriilor sociale. 


Impozitele şi taxele pot fi: directe şi indirecte. Cele directe includ: impozitele asupra 
salariilor, profiturilor, veniturilor agricole, veniturilor liber profesioniştilor şi asupra altor 
forme ale veniturilor. Impozitele indirecte sunt formate din: taxa pe valoarea adăugată, 
accize, taxa asupra produselor petroliere, taxele vamale etc. 


Sistemul de impunere poate fi de două feluri: in cote fixe şi cote procentuale. 
Acestea din urmă se aplică in următoarele forme: impunere proporţională (la o cotă de 
impozit fixă, mărimea impozitului va fi proporţională cu nivelul venitului), impunere 
progresivă (cotele de impozit cresc odată cu creşterea mărimii materiei impozabile), şi 
impunere regresivă (in cazul in care, pe măsura sporirii veniturilor scade cota de 
impunere). In condiţiile in care veniturile au fost integral cheltuite şi au acoperit aceste 
cheltuieli, deci veniturile sunt egale cu cheltuielile, bugetul este echilibrat şi are un efect 
neutru asupra evoluţiei preţurilor. 


In majoritatea cazurilor, datorită acţiunii unor factori cum ar fi: creşterea preţurilor, 
scăderea neprevăzută a activităţii economice, apariţiei unor cheltuieli neprevăzute, 
evaziunile fiscale etc, cheltuielile bugetare pot depăşi veniturile. Apare, in acest mod 
deficitul bugetar. Se pune intrebarea: de ce nu se stabilesc taxe şi impozite mai mari 
pentru a preintampina o asemenea situaţie? 


Prelevările fiscale apăsătoare micşorează veniturile agenţilor economici şi 
posibilitatea lor de a crea locuri noi de muncă, de a moderniza şi de a eficientiza 
activitatea economică. 


Felul in care presiunea fiscală influenţează asupra veniturilor fiscale, a fost studiată 
cu ajutorul curbei lui Laffer (economist american). 


Cauzele deficitelor bugetare pot fi de ordin conjunctural şi structural. In prima 
categorie scăderea activităţii economice, ocupă un loc important. Orice diminuare a 
producţiei de bunuri şi servicii sau orice creştere mai slabă decat previziunile realizate de 
organismele statului conduce la micşorarea veniturilor din impozite şi taxe, deci a intrărilor 
fiscale. In unele cazuri, cheltuielile pot depăşi previziunile datorită unor factori cum ar fi: 
creşterea alocaţiei pentru şomaj, a pensiilor sau a unor subvenţii. Dintre cauzele de ordin 
structural cele legate de evoluţia şomajului ocupă un loc important. Orice creştere a 

acestuia va impovăra bugetul de stat cu cheltuieli suplimentare şi este legat tot de 
recesiunea economică. 


O serie de alţi factori contribuie, de asemenea, la creşterea cheltuielilor bugetare, 
dintre care pot fi enumeraţi: sporirea numărului personalului din administraţiile publice şi a 
investiţiilor in acest domeniu, generate de necesitatea dotării cu mijloace moderne, 
sporirea investiţiilor in sectorul public, mai ales in infrastructură, energetic, participarea 
statului la societăţi mixte, acordarea de subvenţii, dezvoltarea cercetării ştiinţifice 
fundamentale şi aplicative; sporirea cheltuielilor in domeniul invăţămantului, sănătăţii, 
culturii ca urmare a creşterii populaţiei şi cerinţelor tot mai mari ale vieţii economice şi 
sociale; dezvoltarea reţelelor de asigurări sociale, extinderea reţelei de mass-media, 
pretind sporirea cheltuielilor bugetare. Sistematizarea teritoriului şi protecţia mediului 
inconjurător sporesc cheltuielile bugetare, alături de alte domenii ca: apărare, participarea 
țării la diferite instituţii şi organism internaţionale precum şi creşterea obligaţiilor legate de 
serviciul datoriei publice. 


Deficitul bugetar are cateva influenţe negative: conduce la creşterea masei 
monetare in economie, deci la inflaţie, la indatorarea generaţiilor viitoare şi la sporirea 
fiscalităţii. 

Unii economişti consideră că pentru a acoperi deficitele bugetare nu este necesar 
să sporească fiscalitatea. In concepţia lor, se poate acţiona prin creşterea bazei monetare, 
dacă inflaţia nu este foarte ridicată şi, de asemenea, prin imprumuturi de stat. 


Creșterea şi dezvoltarea economică 


Conţinutul creşterii economice, delimitări conceptuale. Factorii și tipurile 
creșterii economice. Politici de creştere economică 

Asigurarea unei creşteri economice stabile reprezintă unul din obiectivele 
“managementului guvernamental”. Conceptual, obiectivul creşterii economice s-a impus ca 
instrument de analiză în gândirea după anii '30. 


Prin creştere economică se înţelege obţinerea unui spor important de produs 
naţional pe o persoană, ca o tendinţă fermă pentru o perioadă viitoare mai îndelungată, 
dar previzibilă. 


Acest proces se realizează avându-se în vedere următoarele restricţii: 


- atingerea unor ritmuri înalte în producerea de bunuri şi servicii; realizarea acestui 
obiectiv impune combinarea optimală a factorilor de producţie; 


- evitarea unor fluctuatii excesive în activitatea economică de ansamblu. 
Creşterea economică determină dezvoltarea şi progresul economic. 


Dezvoltarea economică exprimă ansamblul transformărilor cantitative, calitative şi 
structurale în toate domeniile societăţii: economie, tehnologie, social-politic, cultural, 
moral. 

Din această perspectivă este interesant de amintit raportul Brundland intitulat 
“Viitorul nostru comun” prezentat la Rio de Janeiro în iunie 1992 la Conferinţa Naţiunilor 
Unite care lansează acest conceptul de dezvoltare economico-socială durabilă. 


Realizarea obiectivelor derivate din această finalitate dezirabilă este subordonată 
realizării compatibilităţii a patru sisteme : economic, uman, ambiental şi tehnologic. 


Reproducerea pe un plan superior a capacităţilor de muncă a generaţiilor de mâine, 
este condiţionată de emergenta eficientă a acestor sisteme, fapt care în opinia autorilor 
raportului va conduce la o dezvoltare solidă a “capitalului uman” sistemul cu rol central în 
cadrul interacțiunii celor patru sisteme mai înainte arătate. Sărăcia de exemplu este 
considerată de specialişti un mod de viaţă cu impact defavorabil asupra posibilităţilor 
populaţiei de utilizare eficientă a resurselor economice şi noneconomice. 


Progresul economic reprezintă un efect în timp al creşterii şi dezvoltării economice 
şi în esenţă el constă în: 


- sporirea productivităţii factorilor de producţie; 

- creşterea dimensiunilor potenţialului economic; 

- modernizarea structurilor. 

Din punctul de vedere al resurselor creşterea economică poate fi: 
a) Creştere economică potenţială; 

a) Creştere economică actuală. 


Prin creştere economică potenţială se înţelege sporul anual care ar fi obţinut dacă 
ar fi utilizate în întregime resursele. 


Prin creştere economică actuală (reală) se înţelege sporul anual exprimat în cifre 
absolute sau procente ale produsului naţional. 


Graficul de mai jos redă sintetic cele două tipuri de creştere: 


a — creştere potenţială 


b - creştere actuală (reală) 


> 
Analiza graficului de mai sus ne permite formularea următoarelor observaţii: 


e producţia actuală (reală) nu poate depăşi producţia potenţială; limita producţiei 
reale este producţia potenţială; 


e creşterea actuală (reală) nu este limitată în mod absolut; dacă producţia potenţială 
se situează la un nivel superior se crează premise pentru o nouă creştere actuală (reală) 
aspect redat în graficul următor: 

e un management guvernamental va urmări promovarea unor politici diferenţiate 
care să vizeze realizarea uneia sau ambelor tipuri de creştere. 


În vederea realizării obiectivului creşterii economice (potenţiale sau actuale) se 
analizează evoluţia factorilor care o determină (vezi tabelul de mai jos) : 


Obiectiv Căi de realizare, factori 


a) Creşterea cererii | a4) Sporirea resurselor disponibile de capital, muncă şi 
potenţiale naturale; 
a2) Creşterea eficienţei utilizării acestor resurse. 


bı) pe termen scurt creşterea cererii agregate; 

b) Creşterea cererii actuale | b2) pe termen lung principalul factor al creşterii economice îl 
(reale) reprezintă creşterea economică potenţială care are ca efect 
creşterea ofertei agregate. 


Vom analiza pe rând aceste grupe de factori: 


a) Dacă se doreşte creşterea cererii potenţiale atunci ei vor urmări una din cele 
două grupe de factori: 


a7) Sporirea resurselor disponibile de capital, muncă şi naturale. 


În cadrul acestei categorii vom studia pe rând cele trei categorii de factori de 
producţie. 


e Creşterea resurselor de capital este urmărită prin dezvoltarea stocului de 
capital. 


Analiza evoluţiei stocului de capital presupune : 


- urmărirea procesului de uzură a capitalului fix, deci a tendinţelor de diminuare ale 
stocului; 


- înlocuirea părţii uzate, înnoirea şi sporirea costului de capital prin investiţii noi. 


Aşadar una condiţiile sporirii produsului naţional o reprezintă sporirea stocului de 
capital pe calea investiţiilor. 


Deci: 
AK =I AK- sporul de capital 


l-investiţiile 

Problema care se pune este cu cât va spori produsul naţional dacă creşte stocul de 
capital. 
Procedând astfel introducem noţiunea de eficienţă marginală a capitalului (Emk): 


Y Y : i 
E sade e unde: AY- sporul produsului naţional: 
AK I 
celelalte notatii fiind cunoscute. 
Eficiența marginală a capitalului reprezintă sporul produsului național obținut ca 
urmare a sporirii cu o unitate suplimentară (adițională) a capitalului utilizat pentru 
realizarea sa, ca urmare a investițiilor. 


În acelaşi timp trebuie tinut cont de faptul că din produsul naţional trebuie alocată o 
parte pentru investiţii; deci vom introduce noţiunea de rată a investiţiilor (i): 


Rata investiţiilor va fi: izt unde: Y- produs național. 


d AY AY FI ; 
Deci: E x =—— dar T R„ unde Rcp - rata cererii potenţiale 
y1 
i Ro R„=ixE 
Deci: E= i unde: Ka > mk 


eCreşterea resurselor de muncă se poate realiza prin: 
- investiţia în capitalul uman; 

- creşterea populaţiei ocupate. 

Ce include această investiţie: 

- cheltuieli pentru educaţie; 

- cheltuieli cu căutarea unui loc de muncă; 


- eforturile făcute atât înainte cât şi după intrarea în sistemul de învăţământ şi în 
continuare, 


De regulă eficienţa investiţiei în capitalul uman este abordată în termenii consacraţi 
de tip cost-beneficiu. 


Creşterea populaţiei ocupate înseamnă în acelaşi timp creşterea volumului 
de muncă. Această dimensiune depinde foarte mult de productivitatea marginală a muncii 
care este dată de relaţia: 


WmargL=— ^Y unde: WmarglL - productivitatea muncii; 
AlLocup 


AY- sporul de venit naţional; 

ALocup- sporul populaţiei ocupate. 
Relaţia exprimată anterior trebuie văzută sub trei aspecte: 


- dacă AY>ALocup avem o situaţie de natură pozitivă cu implicaţii asupra 
maximizării satisfactiei tuturor agenţilor economici aflaţi pe aceea piaţă; 


- dacă AY> ALtot.(populaţia totală) este o situaţie avantajoasă; această analiză este 
deosebit de importantă pentru ţările care au o populaţie numeroasă dar creştere 
economică redusă ceea ce evident conduce la scăderea produsului naţional pe locuitor. 


- dacă productivitatea marginală creşte mai repede decât cea medie avem o situaţie 
pozitivă asupra creşterii produsului naţional reflectat în creşterea produsului naţional. 


Dacă analizăm corelaţia dintre capital şi resursele de muncă constatăm că lipsa 
resurselor financiare în condiţiile existenţei resurselor de muncă duce la o stagnare a 
creşterii economice. Este de fapt o situaţie de randament descrescând. 


Dacă un factor este constant şi ceilalţi sunt variabili în condiţiile suplimentării 
lor rezultă producţii descrescătoare. 


e Creşterea resurselor naturale şi mai ales a resurselor primare care sunt limitate 
constituie un alt factor al creşterii economice. Pe măsura sporirii ritmului lor de folosire şi 
atingerea punctului maxim de exploatare creşterea lor încetează. De exemplu extracția de 
petrol din România a avut un vârf maxim de 13-14 milioane de tone şi s-a stabilizat sub 10 
milioane tone. Este tot o situaţie de randament descrescând determinată de o exploatare 
iraţională a acestora. 


Problema efectului pe care sporirea resurselor o are asupra creşterii 
economice este caracteristică pentru o creştere economică extensivă. 


Creşterea economică extensivă este acel tip de cerere caracterizat prin 
contribuţia preponderentă a laturilor cantitative ale factorilor la modificarea 
(sporirea) produsului naţional. 


a2) Creşterea eficienţei utilizării acestor resurse se realizează prin; 
- perfecţionarea tehnologiilor; 

- perfecţionarea pregătirii profesionale; 

- perfecţionarea managementului proceselor economice. 


+ Perfecţionarea tehnologiilor trebuie realizată prin corelare cu cercetarea 
ştiinţifică, proces care în literatura de specialitate este cunoscută sub numele de “revoluţie 
industrială”. Noile tehnologii fac ca eficienţa marginală a capitalului să crească 
determinând astfel un spor al produsului naţional şi implicit o creştere economică. 


e Perfecţionarea pregătirii profesionale duce la creşterea productivităţii 
marginale şi în acest mod la contracararea efectelor legii randamentului descrescând. 


e Perfecţionarea managementului proceselor economice se impune ca o 
necesitate din cel puţin două perspective: 

- existenţa unor procese de producţie din ce în ce mai complexe; 


- problematica marketingului devine din ce în ce mai acută în condiţiile accentuării 
concurenţei . 


Cele trei căi trebuiesc aplicate simultan şi ele vor determina o creştere economică 
intensivă. 


b) Creşterea economică intensivă este acel tip de cerere bazat pe contribuţia 
preponderentă a laturilor calitative ale factorilor de producţie ceea ce va determina 
modificarea (sporirea) produsului naţional 


Dacă se urmăreşte realizarea unei creşteri economice actuale (reale) atunci în 
analiza factorilor economici implicaţi se va avea în vedere orizontul de timp; astfel: 


bı) Pe termen scurt cererea agregată se constituie în principalul factor al 
creşterii economice. 


În acest mod se reduce partea din capacitatea de producţie nefolosită şi creşte 
ocuparea forţei de muncă; invers o reducere a cererii agregate duce la creşterea stocurilor 
nevandabile. 


Cererea agregată este dată de relaţia: 


CA = C, + Ce +Inv + Exp -Imp unde: 


CA- cererea agregată; 

Cp- consumul personal; 

Ce — consumul guvernamental; 
Inv- investiţii; 

Exp- expori; 

Imp - import. 


bə) Pe termen lung principalul factor al creşterii economice îl reprezintă 
creşterea economică potenţială care are ca efect creşterea ofertei agregate. 


Pentru a realiza obiectivele creşterii economice, autorităţile publice pot aplica 
două tipuri de politici de creştere: 


Tipuri de politici Explicații 
Concentrate pe pârghiile cererii şi | e Axate pe cerere: 
ofertei agregate: - se bazează pe stimularea cererii agregate; 


- se consideră că în acest mod firmele vor fi 
Au ca obiectiv stimularea cererii şi | stimulate să producă şi în acest mod se va realiza 
ofertei agregate o creştere potenţială. 

e Axate pe ofertă: 
- se bazează pe stimularea ofertei agregate prin: 


stimularea  cercetării-dezvoltării; promovarea 
noilor tehnologii; perfecţionarea pregătirii 
profesionale 
Alternative axate: e De tip intervenţionist (dirijist) axate pe: 
- fie pe mecanismele - crearea unui climat favorabil dezvoltării; 
intervenţioniste; - încurajarea investiţiilor; 
- fie pe mecanismele pieţei - creşterea cheltuielilor publice având ca rezultat 


Cele două orientări alternează şi | creşterea cererii solvabile; 
constituie un subiect al campaniilor 


electorale în funcţie de rezultatele | e Axate pe mecanismele pieţei: 

economice anterioare. - se are în vedere lăsarea liberă a mecanismelor 
cererii şi ofertei; 

- se asigură astfel dezvoltarea neîngrădită a 
întreprinzătorilor particulari. 


Exerciţii - Probleme 

1. Prin realizarea unei rate a investiţiilor de i=20% se obţine un spor de capital 
AK=100 milioane u.m. care la rândul său permite obţinerea unui spor al produsului 
naţional de AY=25 milioane. Să se determine eficienţa marginală a capitalului şi rata 
creşterii potenţiale. 


Exerciţii - Teste grilă 
1. Dezvoltarea economică durabilă reprezintă: 


a) acea formă de dezvoltare economică în cadrul căreia se urmăreşte ca 
satisfacerea cerinţelor de consum actuale să nu le compromită pe cele ale generaţiilor 
viitoare; 


b) existenţa unor condiţii economice, sociale, culturale şi de mediu favorabile, 
componenta economică fiind factorul esenţial al dezvoltării; 


c) procesul de sporire a rezultatelor economice, determinate de combinarea şi 
folosirea factorilor de producţie; 


d) procesul de lărgire a posibilităţilor prin care generaţiile actuale şi viitoare îşi pot 
manifesta pe deplin opţiunile în orice domeniu economico-social. 


2. Care din următoarele însuşiri caracterizează tipul intensiv de creştere 
economică: 


a) laturile cantitative sunt preponderente, însă influenţa lor este limitată; 


b) cea mai mare parte a sporului rezultatelor macroeconomice se datorează laturilor 
calitative ale factorilor de creştere; 

c) latura cantitativă şi calitativă contribuie în mod similar la obţinerea rezultatelor 
macro-economice; 


d) reflectă situaţia în care rezultatele macroeconomice sunt obţinute prin 
compromisuri acceptabile pe planul eficienţei economice şi nivelului de trai. 


Exerciţii - referat 
Elaboraţi un referat cu tema “Importanţa progresului tehnologic în procesul de 
dezvoltare economică”. 


Rezolvări - Probleme 
Eficienţa marginală a capitalului în acest caz este de: 


25 
B_=-=025 
"100 


Rata cererii potenţiale va fi: 


R „ = 0,20x 0,25 = 0,05 deci o creştere economică de 5% 


Rezolvări - Teste grilă 
1. Răspunsul corect (a) — deoarece reprezintă definiţia dezvoltării economice durabile 
2. Răspunsul corect (b) — deoarece însuşirile care caracterizează tipul intensiv de 
creştere economică se datorează laturilor calitative ale factorilor de creştere 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- importanţa progresului tehnologic în activitatea economică 
- relaţia dintre progresul tehnologic şi dezvoltarea economică 


- care credeţi că va fi locul şi rolul progresului tehnologic în viitor 

Sarcini de învăţare: Prin parcurgerea acestei unităţi de studiu, studentul va fi capabil să 


e definirea conceptului de creştere economică 

e descrie fazele unui ciclu economic 

e enumere tipurile de cicluri economice 

e definească inflaţia şi şomajul 

e enumere politicile şi măsurile de combatere a şomajului şi inflaţiei 

e explice semnificaţia socială şi politică a ratei şomajului 

e  calcuzeze rata şomajului 

e explice modul cum poate influenţa ajutorul de şomaj durata şomajului 

e prezinte tipurile principale de inflaţie: inflaţia prin cerere şi inflaţia prin costuri 

e prezinte factorii economici, monetari — financiari şi externi cu influenţă asupra 
fenomenului inflaţionist 

e prezinte formele de manifestare ale inflaţiei avand în vedere următoarele criterii: 
intensitatea manifestării inflaţiei, contextul declanşării inflaţiei şi durata fenomenului 
inflaţionist 


Fluctuaţiile activităţii economice 


Ciclurile economice. Definiţie. Cauze 

Evolutia principalelor laturi ale activitatii economice dintr-o întreprindere, ramura si 
economie nationala (venitul national, productia, desfacerile, investitiile, consumul, 
ocuparea fortei de munca etc.) permite constatarea ca în unele perioade se înregistreaza 
cresteri, în altele, stagnari sau chiar reduceri; periodic, activitatea economica de ansamblu 
sau de ramura poate cunoaste chiar stari de criza. Aceasta înseamna ca, în timp, 
activitatea economica nu are o evolutie uniforma, liniara, ci este fluctuanta. 


Unele fluctuatii ale activitatii economice sunt sezoniere, fiind în general explicabile 
si previzibile ca urmare a influentei unor factori naturali sau sociali. Altele sunt 
întâmplatoare si de o durata mai scurta. Pe lânga acestea, mai exista si fluctuatii 
economice de mai lunga amplitudine care se reproduc cu o anumita regularitate 
(ciclicitate). 


Ciclicitatea în economie caracterizeaza acea forma de miscare a activitatii 
economice dintr-o tara în care se succed alternativ fazele de avânt cu cele de descrestere 
si stagnare. Împrejurarile care genereaza ciclicitatea economica sunt foarte numeroase, 
dar rolul determinant îl are modul specific de evolutie a eficientei utilizarii factorilor de 
productie. Prin urmare, ciclicitatea desemneaza un mod specific de evolutie a fenomenelor 
economice care se manifesta în mod ondulatoriu sub forma de ciclu. 

Ciclul economic este perioada de la începutul unei crize economice pâna la 
începutul crizei urmatoare. Un ciclu cuprinde mai multe faze cu denumiri diferite în 
literatura de specialitate. Specialistii în economie au identificat mai multe tipuri de cicluri 
economice care se suprapun si se întrepatrund. Se cunosc 3 asemenea cicluri: 


A. lungi (seculare) studiate de N. Kondratieff 

B. decenale (medii) analizate de economistul francez Clement Juglar 
C. scurte (Kitchin) 

A. Ciclurile economice lungi si trasaturile lor 


Modul tehnic de productie desemneaza nivelul calitativ si caracterul ansamblului 
tehnicilor si tehnologiilor de productie, inclusiv al fortei de munca. Evolutia pe timp lung a 
vietii economice, a modului tehnic de productie se desfasoara sub forma unor asa zise 
unde lungi cu o durata de 50-60-70 ani. 


În acest interval de timp în economia unei tari sau în economia mondiala este 
dominant un anumit mod tehnic de productie. Aceste este sustinut de un anumit nivel de 
acumulare si reproductie. Circa 20-30 ani, modul tehnic de productie dominant 
functioneaza corespunzator îsi dezvaluie capacitatea de progres, are un cadru adecvat de 
afirmare. Dupa aceasta perioada, el intra în conflict cu posibilitatile oferite de natura si alte 
resurse ale societatii pe baza carora a fost edificat. Apar acum semne de epuizare a 
capacitatii sale de a asigura un cadru corespunzator legii cresterii productivitatii muncii si 
începe sa se manifeste o tendinta de cadere a eficientei economice în primul rând al ratei 
profitului. Începe acum perioada de tranzitie cu un stadiu calitativ nou al ansamblului 
factorilor de productie. 


Corespunzator acestei logici în evolutia oricarei economii mature se disting 2 faze: 


o faza ascendenta: se caracterizeaza prin preponderenta anilor de 
prosperitate economica, ritmuri înalte de crestere a venitului national, a investitiilor, 
a productiei industriale si a profiturilor, inclusiv ridicarea nivelului de trai. 

. faza descendenta: încetinirea ritmului de crestere a productiei, a 
investitiilor, a profiturilor, a gradului de ocupare a fortei de munca si a venitului 
national. Anii de depresiune economica sunt mai numerosi, iar persistenta unor 
fenomene negative în economie se accentueaza. Începe de fapt, tranzitia la un nou 
mod tehnic de productie. Se trece la o noua unda de progres tehnic, social- 
economic. 


Unii autori numesc aceste treceri succesive (pe un fundal de trend general 
crescator de la o faza la alta si de la un ciclu la altul) ca fiind revolutie industriala, revolutie 
tehnico-stiintifica, etc. 


B. Ciclul economic pe termen mediu (ciclul decenal) 


Ciclul în economie este o suita neîntrerupta de fenomene si procese economice 
care se reînnoiesc într-o succesiune imuabila. 


Astfel, ciclul cu o durata medie de 10-12 ani consta într-o perioada de timp în 
limitele careia se succed dupa dictionarul Grand Larousse urmatoarele faze: 

° faza de criza propriu-zisa 

. faza de depresiune 

. un palier de refacere incompleta (de înviorare) 
. faza de expansiune (boom economic) 


Ciclurile decenale sunt sustinute de o larga literatura economica de specialitate. 
Unii autori vorbesc de 4 faze: criza, depresiune, înviorare, avânt. Paul Samuelson 
considera ca ciclul decenal cuprinde urmatoarele 4 faze: restrângere (recesiune), reluare 
(înviorare), expansiune si apogeu (boom economic). 


J.M.Keynes vorbeste de doua faze: o faza de recesiune formata din criza si 
depresiune si o faza de expansiune de boom formata din refacere si avânt economic In 
realitate, ciclurile economice reale nu prezinta o evolutie simpla si liniara. 


Nu sunt exclusive unele dereglari sau chiar scaderi partiale de productie în faza de 
avânt si invers, unele cresteri de productie în faze de criza si depresiune. Nici un ciclu nu 
s-a identificat cu un altul. Criza si depresiunea pun bazele refacerii capitalului fix, a unor 
noi echilibre obiectiv necesare perioadei date. În tarile cu economie de piata moderna, o 
faza a ciclului lung a cuprins 2-3 cicluri decenale, fiecare cu o configurare proprie. 


C. Ciclul economic scurt (minor) 


Ciclul scurt sau minor are o durata medie cuprinsa între 6 luni — 3 ani si afecteaza 
ansamblul ramurilor unei economii. Acesta se încadreaza în interiorul ciclului mediu 
(Juglar), între doua crize sau manifestari de criza si contribuie la modificarea amplitudinii 
expansiunii si contractiei caracteristice ciclului Juglar. 


Pe parcursul unui ciclu Juglar de 6 ani se deruleaza în medie 2 cicluri scurte, si 3 
cicluri scurte în cele care au avut o durata medie de 10 ani. Ciclurile scurte (Kitchin) au 
doua faze: expansiunea si incertitudinea (reducerea) cresterii economice, iar trecerea de 
la expansiune la încetinire nu presupune declansarea unei crize economice. 


Politici anticiclice 

În confruntarea cu fluctuatiile ciclice inevitabile, agentii economici specializati si 
guvernele nu ramân în expectativa, ci concep si adopta masuri pentru atenuarea acestora; 
scopul declarat este asigurarea unei mai mari stabilitati proceselor economice si 
reducerea efectelor negative ale evolutiilor ciclice. 


Asemenea masuri s-au întreprins înca din secolul trecut, dar au fost întregite si 
perfectionate prin mai buna cunoastere a interdependentelor din cadrul economiei, 
relevante de teoria economica si de marirea capacitatii de informare prompta si reala 
asupra evolutiei economice. Un real folos au în acest sens si concluziile furnizate de 
practica economica. 


Politicile anticiclice îsi au originea în modalitatile fundamental diferite de a percepe 
cauzele fluctuatiilor ciclice. Politicile anticiclice pot fi grupate în trei mari categorii: 


A. politica cheltuielilor; 


B. politica monetara si de credit; 

C. politica fiscala. 


A. Politica cheltuielilor, care se bazeaza pe cresterea cheltuielilor efectuate de la 
bugetul de stat în faza de criza si depresiune. Aceste cheltuieli trebuie sa fie orientate spre 
achizitionarea de stat, producere de armament pentru aparare, investitii cu caracter social 
cultural, dar în nici un caz în investitii productive. 


B. Politica monetara si de credit, care are ca instrumente: 


e rata dobânzii; 
. creditul; 
è masa monetara. 


Aceste politici se aplica diferentiat în conditiile de avânt sau recesiune. În conditiile 
de avânt este recomandat sa se majoreze rata dobânzii, sa se impuna restrictii la 
acordarea de credit, iar controlul asupra masei monetare sa devina mai riguros. Acestea 
au ca efect frânarea cererii de bunuri de consum si investitii si a activitatilor economice. 


În faza de criza trebuie sa se procedeze invers: sa se reduca rata dobânzii, sa 
sporeasca volumul de credite si masa monetara pentru a stimula cererea si investitiile. 
Astfel, ar creste productiv gradul de ocupare a fortei de munca. 


C. Politica fiscala utilizeaza pârghii fiscale. În faza de depresie, criza statul trebuie 
sa procedeze la reducerea fiscalitatii, lasând mai multe venituri asupra agentului 
economic. Aceasta ar avea menirea sa încurajeze consumul si investitiile. În faza de 
boom, statul trebuie sa procedeze la o majorare a fiscalitatii pentru a frâna cererea de 
consum si investitii. În felul acesta s-ar asigura si încasari suplimentare la buget, menite sa 
acopere deficitele acumulate în faza de criza. 


Inflația 


Definiție, cauze, metode de măsurare 

Inflatia reprezinta un dezechilibru macroeconomic monetaro-real reflectat prin 
cresterea masei monetare din circulatie peste nevoile economice, deprecierea monetara 
(scaderea puterii de cumparare a banilor) si cresterea anormala, permanenta, cumulativa 
si generalizata a pretului. Formele cauzale ale inflatiei contemporane: 


A. inflatie prin cerere; 
B. inflatie prin costuri; 
C. inflatie combinata. 


A. Inflatia prin cerere. Acest tip de inflatie apare ca urmare a cresterii cererii 
agregate, într-o anumita perioada, într-un ritm mai mare decât oferta agregata. Altfel spus, 
excesului de cerere solvabila îi corespunde o oferta rigida, care nu se poate adapta la 
exigentele cererii. 


Excesul de cerere pe piata poate avea urmatoarele cauze: 

° emisiunea excesiva de moneda în circulatie, care genereaza o inflatie 
prin moneda; 

° expansiunea creditului bancar, care conduce la o inflatie prin credit; 

o scaderea înclinatiei spre economisire, care determina o inflatie prin 


dezeconomisire. 


Inflatia prin moneda este determinata de introducerea si mentinerea în circulatie a 
unei mase monetare excedentare, în raport cu volumul de marfuri de pe piata, peste 
nevoile circulatiei banesti. 


Inflatia prin credit apare ca urmare a dezvoltarii exagerate a creditului bancar, 
care poate conduce la o supradimensionare a volumului banilor de cont cu efecte 
inflationiste similare celor produse de banii numerar. 


Inflatia prin dezeconomisire îsi are originile în scaderea înclinatiei spre economii 
din partea populatiei, ca urmare a unor previziuni pesimiste în ceea ce priveste 
conservarea puterii de cumparare a economiilor existente si viitoare, dar si a unor factori 
de natura subiectiva si psihologica, pentru o anumita perioada. 


B. Inflatia prin costuri. Acest tip de inflatie apare în situatia în care, pe ansamblul 
economiei, costurile de productie cresc într-un ritm accentuat, independent de cererea 
agregata. 


Principalele cauze ale inflatiei prin costuri sunt: 


° cresterea salariilor într-un ritm superior cresterii productivitatii muncii; 
. cresterea excesiva a profiturilor; 

° cresterea preturilor la materii prime si materiale; 

o politica amortizarii accelerate; 

° presiunea fiscala ridicata. 


C. Inflatia combinata. Acest tip de inflatie rezulta din manifestare concomitenta, 
într-o economie, a celor doua forme ale inflatiei mentionate mai sus. Din combinatia celor 
doua tipuri de inflatie poate rezulta o spirala inflationista greu de stopat. 


Fenomenul inflationist poate fi masurat atât din punct de vedere absolut, cât si 
relativ. 


La modul absolut, marimea inflatiei consta în diferenta dintre cererea globala 
solvabila si oferta globala de bunuri economice de pe piata. Din aceasta rezulta masa 
monetara care nu are acoperire în bunuri si servicii necesare si dorite de consumatori. 


La modul relativ, inflatia se masoara ca raport procentual între marimea absoluta 
aratata, adica excedentul de masa monetara, si oferta reala de bunuri si servicii. 


Pentru a surprinde amploarea fenomenului inflationist se mai foloseste indicele 
puterii de cumparare a banilor (Ipc), calculat pe baza indicilor de pret (IP). 


IP = P4/Pox100 
Unde: P1 = pretul actual de pe piata; 


PO = pretul pietei în momentul la care ne raportam. 

Politici antiinflaţioniste 
Politicile antiinflationiste se grupeaza dupa mai multe criterii: 
A. dupa intensitatea si sensul procesului; 
B. dupa doctrina social-economica ce sta la baza lor; 
C. dupa metodele si instrumentele folosite etc. 
A. Dupa intensitatea si sensul procesului. 


Daca se are în vedere acest criteriu, atunci se poate vorbi despre: 


° politici de lupta cu criza inflationista, respectiv cu hiperinflatia si 
efectele ei; 
. politici de prevenire a hiperinflatiei si de mentinere a inflatiei moderate 


(normale) sub controlul factorilor responsabili. 


Hiperinflatia se caracterizeaza prin urmatoarele: 


. deficitul bugetar atinge sume colosale, tiparirea biletelor de banca 
alimentând peste 95% bugetul de stat; 
° cantitatea de moneda creste exponential, imprimeriile lucrând zi si 


noapte pentru a furniza în cantitati industriale bilete de banca din ce în ce mai 
devalorizate; 

. paradoxal, o asemenea multiplicare mascheaza, semidisparitia 
monedei legale, moneda care nu mai inspira nici o încredere din partea cetatenilor; 
moneda nationala pierde orice valoare în comparatie cu monedele-valute, 
devalorizarea luând proportii vertiginoase si necontrolate. 


În asemenea conditii, factorii care intervin sunt agentii macroeconomici specializati, 
care îsi propun sa stabilizeze procesele macroeconomice si sa deschida calea relansarii 
cresterii si dezvoltarii economice. Deci, este vorba de masuri de politica economica menite 
sa asigure revenirea la confruntarea “normala” dintre vânzatori, dintre debitori si creditori 
etc. 


În plus, în aceste conditii se folosesc într-o masura mai mare instrumentele 
macroeconomice de normalizare a procesului. Se au în vedere îndeosebi acele masuri de 
protectie sociala cum sunt: indexarea salariilor la inflatie; suplimentarea veniturilor 
categoriilor defavorizate; cresterea indemnizatiilor de somaj; a pensiilor etc. 


B. Dupa doctrina economica ce sta la baza conceperii lor. 


Daca se are în vedere acest criteriu, atunci se poate vorbi despre urmatoarele tipuri 
de politici de combatere a inflatiei: 


. politici de control a cererii agregate (demand-side); 
. politici de stimulare a ofertei agregate (supply-side). 


Politicile cererii agregate se deruleaza cu folosirea preponderenta fie a 
instrumentelor fiscale, fie a celor monetare. 

Politicile fiscale de combatere a inflatiei presupun modificarea cheltuielilor publice 
si sau a veniturilor din impozite si taxe. Cererea agregata poate fi redusa prin diminuarea 
si temporizarea cheltuielilor guvernamentale sau prin ridicarea nivelului impozitelor si 
taxelor, ridicare ce are ca efect reducerea cheltuielilor de consum personal (partea 
principala a cererii agregate). Masurile aratate sunt tipice pentru politica deflationista. 


Politicile monetare se bazeaza fie pe modificarea ofertei de moneda, fie pe cea a 
ratei dobânzii. Autoritatea monetara poate reduce cererea agregata prin diminuarea ofertei 
de moneda, astfel încât sa rezulte mai putina lichiditate. Totodata, la acelasi efect, se 
poate ajunge si prin ridicarea ratei dobânzii si scumpirea creditului. Daca împrumuturile 
scad, atunci si cheltuielile de consum vor fi mai mici. 


Politica antiinflationista de stimulare a ofertei are drept scop reducerea ritmului 
de crestere a costurilor. Aceasta contribuie la oprirea diminuarii ofertei agregate si chiar la 
cresterea acesteia. Procesul poate fi demarat si întretinut prin restrângerea influentelor 
monopolurilor asupra preturilor si veniturilor. Restrângerea aratata se poate obtine printr-o 
serie de cai: diferite forme de control asupra preturilor; masuri menite sa restrânga 
activitatea si puterea sindicatelor; politici de promovare a concurentei si de control al 
concentrarilor economice. De asemenea, procesul aratat poate fi sustinut prin demararea 
unor politici de crestere a productivitatii (stimulente fiscale, încurajarea cercetarii- 
dezvoltarii, acordarea de subventii firmelor ce investeste în utilaje performante etc.). 


Șomajul 

În termenii pietei muncii, somajul reprezinta excedentul ofertei fata de cererea de 
munca. În aceasta optica, somajul este un fenomen specific pietei muncii si este de natura 
exclusiv economica. 


Complexitatea naturii somajului face din acesta un fenomen neomogen, de forme 
diferite în functie de preponderenta factorilor generatori. 


Analiza clasica ne releva somajul voluntar determinat de refuzul de a se angaja al 
celor ce estimeaza ca salariul si conditiile de munca nu recompenseaza în mod 
corespunzator eforturile pe care ei le consimt atunci când lucreaza. Aceasta forma de 
somaj exista numai pentru cei care doresc un salariu superior celui ce se formeaza pe 
piata ca expresie a raportului cerere — oferta de munca. Întrucât comportamentul ce sta la 
baza somajului voluntar ar putea exista oricând, s-a formulat concluzia ca în orice 
societate exista un somaj natural care nu poate fi resorbit, un somaj permanent, denumit 
si somaj normal pentru ca nu este determinat de factori conjuncturali si monetari. De 
aceea, economistul francez Edmond Malinvaud îl denumeste somaj neinflationist. Acest 
somaj nu determina accelerarea salariilor. 


În perioada anilor '30 ai secolului nostru, J.M. Keynes remarca existenta unui alt 
gen de somaj, amplu la acea data, pe care îl denumeste somaj involuntar. Economisti 
de dupa Keynes l-au numit somaj keynesian. 

Somajul ciclic este excedentul ofertei de munca a carei geneza ciclica este 
determinata de conjunctura economica si caracterul sezonier al diferitelor activitati. 
Aceasta denumire se aplica pentru: 


° somajul conjunctural cauzat de alternanta perioadelor de prosperitate si 
depresiune care caracterizeaza lumea industrializata; 
. somajul sezonier provocat de sezonalitatea unor activitati precum 


constructiile, agricultura, turismul, etc. 


Somajul structural este determinat de tendintele de restructurare economica, 
geografica, zonala, sociala etc. care au loc în diferite tari, mai ales sub incidenta crizei 
energetice, revolutiei tehnico-stiintifice, închiderea firmelor nerentabile, perimarea unor 
produse si, o data cu acestea, a unor meserii, datorita modificarii gustului si optiunilor 
consumatorilor. În aceasta categorie se include si somajul din tarile sarace cu crestere 
demografica, dar lipsite atât de capital, cât si de competentele necesare exploatarii 
resurselor umane. 


Somajul tehnologic este determinat de înlocuirea vechilor tehnici si tehnologii cu 
altele noi, precum si de centralizarea unor capitaluri si unitatilor economice ducând la 
restrângerea locurilor de munca. Procesul generator pentru aceasta forma de somaj 
consta în substituirea muncii cu capitalul. 


Somajul tehnic - stare de inactivitate fortata impusa de discontinuitatile care survin 
în procesele tehnice de productie: greve, defectiuni ale unor masini si utilaje, întreruperea 
energiei etc. 


Somajul frictional sau tranzitoriu - starea de inactivitate momentană (termen 
scurt) care corespunde unei situatii sau faze intermediare ce se scurge între încetarea 
activitatii în cadrul unui loc de munca si încadrarea la un nou loc de munca. Are 
dimensiuni apreciabile în economiile marilor tari. 


Tinând seama de limitele unor asemenea definitii, devine clar ca masurarea 
somajului nu este decât o problema de estimare cât mai aproape de realitate. Somajul 
poate fi caracterizat prin mai multe aspecte: 


Nivelul somajului - se determina atât absolut - ca numar (masa somajului) - cât si 
relativ - ca rata a somajului (numarul de someri/populatia activa) si difera pe tari, 
perioade si regiuni ale aceleiasi tari. 


Existenta somajului nu exclude total si definitiv starea de ocupare deplina a fortei 
de munca. Ocuparea deplina a fortei de munca este, deci, echivalenta cu un somaj de 
nivel scazut reflectat printr-o rata de câteva procente. J.M. Keynes, precizeaza, de altfel, 
ca folosirea deplina a mâinii de lucru înseamna absenta somajului, dar este compatibila cu 
somajul voluntar si frictional. 


În Anglia anilor '20-'30 ai acestui secol, nivelul somajului pentru situatia de ocupare 
deplina a fortei de munca se ridica, dupa unii autori, la circa 3% din populatia activa. 
Pentru alte tari europene se admite ca imediat dupa al doilea razboi mondial acest nivel 
era ilustrat de o rata a somajului de 1-2%. Ulterior, în SUA, nivelul respectiv a crescut la 
5%, dar s-a diminuat în anii '80, pe când în Europa occidentală a crescut. Pentru a acoperi 

situatii extrem de diferite, se estimeaza ca, în prezent, ocuparea deplina a fortei de munca 
presupune un somaj de 1,5 — 4%. 


Din moment ce ocuparea deplina implica un somaj peste un anumit nivel minim, s-a 
facut si pasul logic urmator, considerându-se ca scaderea somajului sub minimul respectiv 
caracterizeaza o stare de supraocupare a fortei de munca. Dupa unii autori, un 
asemenea nivel echivaleaza cu o rata a somajului aproximativ de 1%. La acest nivel al 
somajului, mâna de lucru devine foarte rara si costul sau pentru cei care angajeaza 
salariati tinde sa creasca mai rapid decât productivitatea. Criteriul economic al 
supraocuparii devine, astfel, momentul când în activitatea economica, pentru noii angajati, 
are loc o crestere mai mare a salariului decât a productivitatii lor. 


Intensitatea somajului este o alta caracteristica ce se impune atentiei. În functie 
de aceasta se poate distinge: somajul total care presupune pierderea locului de munca si 
încetarea totala a activitatii; somajul partial care consta în diminuarea activitatii depuse 
de o persoana, în special prin reducerea duratei saptamânii de lucru sub cea legala cu 
scaderea remunerarii; somajul deghizat care este specific mai ales tarilor slab dezvoltate, 
unde numeroase persoane au o activitate aparenta, cu eficienta (productivitate) mica, dar 
este întâlnit si în tarile est-europene, inclusiv în România , la niveluri apreciabile. 


Durata somajului sau perioada de somaj de la momentul pierderii locului de 
munca pâna la reluarea activitatii. În timp, a avut loc o tendinta generala de crestere a 
duratei care difera pe tari si perioade istorice. Nu exista o durata a somajului legiferata, dar 
în numeroase tari exista reglementari care precizeaza durata pentru care se plateste 
indemnizatie de somaj si aceasta a avut tendinta de crestere, atingând în unele cazuri 18- 
24 luni. 


În cea mai mare parte a tarilor, somajul de lunga durata este considerat un somaj 
continuu de mai mult de 12 luni. Acest gen de somaj este relevat, adesea, printr-o 
analogie cu un fir de asteptare format din cei aflati în cautarea unui loc de munca. În 
competitia care exista între acestia, cei mai utilizabili în functie de cererea de munca a 
întreprinderilor sunt primii care parasesc firul de asteptare. Cei care ramân sunt afectati de 
cresterea duratei somajului si aceasta cu atât mai mult cu cât ei vor fi supusi permanent 
concurentei noilor generatii care intra pe piata muncii. Pentru ei, dificultatilor initiale 
(calificare inadaptata, vârsta etc.) li se adauga pierderea încrederii în sine, aparitia 
problemelor de sanatate, precaritatea situatiei materiale, pierderea calificarii profesionale 
prin inactivitate. 


Măsuri de diminuare a șomajului şi efectelor sale 

Somajul ridica în toate tarile doua probleme foarte actuale: asigurarea în fapt a 
dreptului la munca si garantarea unor venituri pentru someri, spre a le asigura un minim de 
existenta considerat sau admis oficial ca fiind "rezonabil". 


Garantarea unor venituri minime este o problema care se pune pentru un numar 
mai mare de oameni decât al somerilor, dar ne vom circumscrie referirile numai la acestia 
din urma. Una din modalitatile cele mai utilizate în acest sens este ajutorul sau 
indemnizatia de somaj. Ponderea sa fata de salariu si perioada pentru care se plateste 
difera pe tari. În legatura cu acordarea acesteia se remarca practicarea unor sisteme care 

au numeroase prevederi limitative. Prin continutul lor, masurile ce au ca obiectiv reducerea 
somajului au efecte directe si indirecte asupra acestuia. Masurile pentru diminuarea 
somajului, dupa aspectul concret la care se refera, pot fi grupate în trei mari categorii: 


. masuri care privesc direct pe someri; 
° masuri care privesc populatia ocupata; 
° alte masuri. 


Masurile care privesc direct pe someri sunt: masurile de organizare a pregatirii si 
calificarii celor în cautarea unui loc de munca pentru a putea face fata noilor tehnici si 
tehnologii; facilitatile acordate de stat pentru crearea de noi întreprinderi care ofera locuri 
de munca si pentru crearea de noi locuri de munca în activitati publice. 


Masurile ce privesc populatia activa ocupata au ca scop, pe de o parte, sa 
previna cresterea somajului printr-o calificare adecvata iar, pe de alta parte, ele tind sa 
diminueze somajul prin crearea de posibilitati suplimentare de angajare care se asigura 
prin reducerea timpului de munca si a duratei vietii active, precum si prin îndepartarea 
imigrantilor si revenirea lor în tarile de origine. 


Desigur, diminuarea reala a somajului nu poate fi decât rezultatul crearii de noi 
locuri de munca. Aceasta preocupare se transpune, adesea, printr-o crestere efectiva a 
locurilor de munca însotita de rezultate benefice corespunzatoare. 


Politicile pentru reducerea somajului pot fi de asemenea pasive si active. 


Politicile pasive actioneaza pentru reducerea efectelor somajului. Politicile active 
concentreaza eforturile institutiilor publice pentru eliminarea sau diminuarea cauzelor 
somajului. 


Exerciţii - Probleme 

1. În perioada TO — T1, nivelul general al preturilor bunurilor de consum a crescut cu 
12%. Determinaţi modificarea procentuală a puterii de cumpărare a banilor ca efect a 
creşterii prețurilor, în condiții caeteris paribus. 


Exerciţii - Teste grilă 
1. Ciclurile economice pot fi definite: 


a) perioada de la începutul unei contractii a activității economice până la începutul 
următoarei contractii; 

b) sunt identice cu faza de recesiune; 

c) se manifestă în tările slab dezvoltate; 

d) nici un răspuns nu e corect. 

2. Ciclul Juglar: 


a) are o durată de 5 ani; 


4 November 2011 Asist.univ.drd. Filip Nistor 10 


Bazele economiei 
Fluctuaţiile activităţii economice. Şomajul. Inflaţia 


b) are o durată de 10 ani; 

c) se particularizează prin fluctuații sezoniere; 
d) este un ciclu subanual. 

3. Ciclul Kondratieff: 

a) este un ciclu anual al activităţii economice; 
b) este un ciclu decenal; 

c) este un ciclu de lungă durată, aproximativ 50 de ani; 
d) este un ciclu de afaceri. 

4. Ciclurile pe termen scurt sunt: 

a) oscilaţii anuale; 

b) oscilaţii subanuale; 

c) oscilaţii ale stocurilor; 

d) cicluri de afaceri. 

5. În faza de recesiune se înregistrează: 

a) o scădere a ratei şomajului; 

b) o reducere a inflaţiei; 

c) o creştere a falimentelor; 

d) o scădere a investiţiilor. 

6. În faza de expansiune se înregistrează: 

a) o sporire a investiţiilor; 

b) o reducere a ratei şomajului; 

c) o creştere a inflaţiei; 


d) o creştere a cifrei de afaceri. 


Exerciţii - referat 
Elaborati un referat cu tema “Inflaţia şi salariul minim real”. 


Rezolvări - Probleme 
1. Ipcu = 100 / 112 * 100 = 89, 28%, deci puterea de cumpărare a banilor a scăzut 
cu 100% - 89,28% = 10,72% 


Rezolvări - Teste grilă 
1. Răspunsul corect (a) — deoarece reprezintă definiţia ciclului economic 
2. Răspunsul corect (b) — deoarece reprezintă durata unui ciclu Juglar 
3. Răspunsul corect (c) — deoarece reprezintă durata unui ciclu Kondratieff 

4. Răspunsul corect (c) — deoarece oscilaţiile pe termen scurt reprezintă o oscilație a 
stocurilor din cauza fenomenului de destocare 

5. Răspunsul corect (c,d) — deoarece în faza de recesiune se înregistrează fenomene 
precum creşterea falimentelor, scăderea investiţiilor 

6. Răspunsul corect (a,b,c,d) — deoarece în faza de expansiune a unui ciclu economic 
se înregistrează: o sporire a investiţiilor, o reducere a ratei şomajului, o creştere a 
inflaţiei şi o creştere a cifrei de afaceri. 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- importanta inflaţiei în activitatea economică a unei ţări 
- evoluția inflaţiei în România în ultimii ani punând accent pe perioada crizei 


- relaţia dintre inflaţie şi salariul mimim real 

Sarcini de învăţare: Prin parcurgerea acestei unităţi de studiu, studentul va fi capabil să 


e definească conceptul de comerţ internaţional 

e calculeze indicatorii de efiecienţă a comerţului exterior pe termen scurt 
e analizeze structura balanței de plăţi 

e definească cursul de schimb valutar 


Aprecierea eficienţei schimburilor economice externe 

Economiile reale nu pot exista fără să exporte mărfuri respectiv fără să importe 
mărfuri din alte ţări. În epoca noastră schimburile externe au devenit principalul mijloc prin 
care naţiunile îşi pot procura prodfactorii şi satisfactorii de care au nevoie şi pe care nu le 
deţin. Această realitate, impune derularea între economiile naţionale a unor importante 
fluxuri de bunuri materiale şi servicii, de capitaluri, de forţă de muncă. Dată fiind 
importanţa lor, autorităţile guvernamentale se implică în desfăşurarea cu eficienţă a 
schimburilor externe care fac obiectul comerţului internaţional. 


Comerţul internaţional, cuprinde ansamblul tranzacţiilor de export şi import. 


Exportul reprezintă o vânzare de bunuri materiale şi servicii spre un agent 
economic dintr-o altă ţară în schimbul unei sume dintr-o valută convenită. 


Importul este o cumpărare de mărfuri din străinătate contra unei sume de bani. 


Operatiunile de comerţ exterior trebuie judecate din punctul de vedere al eficienţei 
economice adică al raportului dintre efectele obţinute şi eforturile depuse. 


Efectele pe termen scurt ale comerţului exterior sunt: 
e veniturile realizate din export; 

e bunurile şi serviciile obţinute prin import. 

Eforturile sunt cheltuieli: 

e în monedă naţională pentru export; 

e în valută pentru import. 


Eficienţa comerţului exterior pe termen scurt la nivelul agenţilor economici se 
apreciază cu ajutorul următorilor indicatori: 


a) Cursul de revenire brut la export; 
b) Cursul de revenire la import. 
să îi analizăm pe rând: 


a) Cursul de revenire brut la export, măsoară efectul economic imediat al exportului 
şi se calculează ca raport între cheltuiala internă în monedă naţională pentru aducerea 


4 November 2011 Asist.univ.drd. Filip Nistor 1 


Bazele economiei 
Eficienţa schimbărilor economice externe 


unei mărfi la graniţa clientului extern şi cantitatea de valută încasată din vânzarea acelei 
mării. 
El se exprimă cu ajutorul următoarei formule: 
C = Le (Ci, 
re ~ 
P 


ev 


Unde: 
Pı- prețul produsului pe piața internă (în 
monedă națională); 

Cec- cheltuieli de circulație efectuate de 
exportator pentru aducerea mărfii la granița 
clientului; 

Pev- prețul în valută al acestei mărfi (încasat 
de exportator). 


Indicatorul de mai sus, arată câte unități monetare s-au cheltuit pentru obținerea 
unei unităţi de valută prin exportul unei mărfi. 


Indicatorul scoate în evidenţă faptul că cu cât cursul de revenire la export 
este mai mic cu atât eficienţa exportului este mai mare. El este de minim şi arată că 
procesul de sporire a eficienţei exporturilor este unul de minimizare. 


b) Cursul de revenire la import, măsoară efectul economic imediat al importului 
şi se calculează ca raport între cantitatea de monedă naţională ce se obţine prin vânzarea 
pe piaţa internă a mărfii importate plătite în valută şi cheltuielile aferente în valută 
necesitate de această operaţie. 


El se exprimă cu ajutorul următoarei formule: 
E P; E T, 
5 O P 


1 


C 


P; — prețul intern de vânzare al mărfii importate 
T; — taxe la import 


Indicatorul de mai sus, arată câte unități de monedă națională se încasează de 
importator pentru o unitate valutară cheltuită în scopul importului unei mărfi ce urmează a 
fi vândută pe piaţa internă. 


Indicatorii analizaţi mai sus, exprimă doar aspecte parţiale (la nivel microeconomic) 
ale eficienţei comerţului exterior. 


Indicatorul scoate în evidenţă faptul că dacă cursul de revenire la import este 
mai mare şi eficienţa importului este mai mare. El este de maxim şi arată că 
procesul de sporire a eficienţei importurilor este unul de maximizare. 


În general cu cât într-o ţară se pot importa mai multe bunuri economice pe 
seama exporturilor se poate aprecia că eficienţa comerţului exterior va fi mai mare. 

Analiza eficienţei tranzacţiilor de comerţ exterior prin prisma celor doi indicatori 
trebuie corelată şi cu problematica cursului de schimb, demers care va fi realizat în 
subcapitolul destinat cursului valutar. 


Eficienţa activităţilor de comerţ exterior poate fi pusă în evidenţă la nivel 
macroeconomic şi de următorii indicatori : 


e Ponderea exporturilor respectiv a importurilor în totalul producţiei naţionale 
vândute; acesta permite aprecierea gradului de deschidere al unei ţări spre exterior. 
Această apreciere poate fi realizată şi prin folosirea indicatorului ponderea comerţului 
exterior în produsul naţional brut sau a indicatorului volumul comerţului exterior 
(import, export) pe locuitor. 


e Capacitatea de export a pieţei reprezintă partea din oferta totală a pieţei 
destinată satisfacerii necesităţilor altor pieţe. 


e Capacitatea de import a pieţei reprezintă partea din capacitatea totală de 
absorţie a pieţei care are sursă de acoperire mărfuri provenite din străinătate. 

e Înclinaţia medie de a importa exprimă relaţia dintre importurile unei ţări şi 
produsul său global. 


e Înclinaţia medie de a exporta exprimă relaţia dintre exporturile făcute de agenţii 
economici şi produsul său global. 


e Înclinaţia marginală de a importa măsoară variaţia importurilor suplimentare în 
raport cu modificarea venitului global. 


e Înclinaţia marginală de a exporta măsoară variaţia exporturilor suplimentare în 
raport cu modificarea venitului global. 


Cuantificarea fenomenelor şi proceselor din domeniul comerţului exterior cu ajutorul 
acestor indicatori permite autorităţilor guvernamentale să elaboreze un set de politici şi 
măsuri în direcţia: 


1. Creşterii gradului de prelucrare a mărfurilor şi a complexității serviciilor 
destinate exportului astfel încât acestea să încorporeze o valoare adăugată cât mai mare; 


2. Adâncirii specializării producției destinate exportului, în vederea asigurării 
unui avantaj comparativ în relațiile cu alte tări; 


3: Ridicării calității produselor şi serviciilor destinate exportului în scopul 
asigurării unei competitivităţi cât mai mari a acestora; 


4. Modernizării şi adaptării modului de prezentare a mărfurilor la nivelul 
exigenţelor pieţei. 


La nivel macroeconomic raporturile economice externe sunt urmărite cu ajutorul 
balanței de plăţi externe. 

Balanța de plăţi externe, conţinut, forme, interpretare 


Balanța de plăţi externe este un instrument la nivel macroeconomic de cea mai 
mare importanţă pentru cunoaşterea mişcărilor şi a rezultatelor privind raporturile 


economice externe ale unei ţări cu restul lumii. 


Balanța de plăţi externe este un tablou statistico-economic în care se înscriu 
şi se compară totalitatea plăţilor şi încasărilor efectuat de o ţară, rezultate din 


relaţiile sale cu alte ţări pe o perioadă de timp determinată (de regulă un an). 


Ea este alcătuită din două părţi credit (încasări, intrări) şi debit (plăţi, ieşiri) şi 


cuprinde: 


Credit (încasări, intrări) determinate de: 


Debit (plăţi, ieşiri) determinate de: 


e Export de bunuri şi servicii; 


e Investiţii străine efectuate în ţară; 
e Depozite băneşti în ţară ale străinilor 
particulare, 


(firme, 
organizaţii); 


persoane 


e Împrumuturi efectuate sau credite 


primite de ţara respectivă. 


Analiza mai detaliată a conţinutului balanței de plăţi poate fi efectuată urmărind 


modul în care este structurată: 


1. Balanța comercială 

e Export 

e Import 
2. Balanța serviciilor 

e Turism 

e Transporturi şi 
telecomunicaţii 

e Dobânzi 

e Alte servicii şi transferuri 
3. Cont curent (1+2) 
4. Cont de capital 

e Credite pe termen lung şi 
mediu 

e Investiţii directe 

e Credite pe termen scurt 

e Rezerve 

Credit 


(încasări, intrări) 


e Cheltuieli pentru importuri; 

e Investiţii ale statului şi ale firmelor; 
e Depuneri băneşti ale firmelor, 
persoanelor şi organizaţiilor în 
străinătate; 

e Rambursarea împrumuturilor şi a 


creditelor contractante cu 
străinătatea, inclusiv dobânzile 
plătite. 


Debit 
(plăţi, ieşiri) 

Să le analizăm pe rând: 


1. Balanța comercială (externă) reprezintă un tablou statistico-economic în care 
se înregistrează şi prin care se compară, în formă bănească exportul şi importul de bunuri 
şi servicii efectuate de o ţară într-o perioadă de timp (de regulă un an). 


Cele două componente ale balanței comerciale sunt exportul care formează activul 
în contul căruia încasează valute cu circulaţie internaţională respectiv importul care 
reprezintă pasivul, în contul mărfurilor importate ţara urmând să plătească. 


Balanța comercială poate fi: 


a) Excedentară când: e Această situaţie demonstrează că o ţară a 
Exportul > Importul vândut mai mult decât a cumpărat şi în acest 
mod a obţinut un surplus de venituri în valută; 
e Este un obiectiv pentru ţările care: 

- au datorii externe; 

- se pregătesc să treacă la convertibilitate. 
b) Echilibrată când: e Orice guvern duce o politică externă de 
Exportul = Importul realizare a acestui obiectiv pe ansamblu dar 
el este dificil de realizat pe fiecare perioadă 
(de regulă un an). Din acest motiv problema 
echilibrării balanței comerciale trebuie văzută 
pe orizonturi medii de timp. 

c) Deficitară când: e Balanța comercială deficitară se 
Exportul < Importul echilibrează apelând la: 

- rezerve valutare proprii; 

- credite externe care trebuie restituite în 
viitor. 


Situația balanței comerciale la un moment dat (excedentară, echilibrată, deficitară) 
este determinată în principal de nivelul eficienţei economice şi sociale concretizat în gradul 
de competivitate a mărfurilor şi serviciilor naţionale pe piaţa mondială. 


2. Balanța serviciilor se referă la încasările şi plăţile ce provin din servicii efectuate 
pentru alţii, sau primite de ţara respectivă, cum ar fi serviciile de turism, transport, dobânzi 
şi dividende. 


Şi această balanţă poate reflecta o situaţie excedentară, echilibrată sau deficitară. 


3. Contul curent înregistrează încasările de bani de pe urma exporturilor şi plăţile 
de pe urma importurilor de bunuri şi servicii, urmărite pe cele două balanţe precedente 
comercială şi serviciilor. 


4. Contul de capital înregistrează toate mişcările de capital intrate respectiv ieşite 
în respectiva ţară. Acest cont sintetic are de regulă trei părţi: 


a) Prima parte se referă la investiţiile ce rezultă din credite pe termen mediu şi lung, 
precum şi la investiţiile directe. O investiţie străină, efectuată pe una din aceste căi, este o 

intrare de bani care se transformă în capital şi deci este cuprinsă la credit. În acelaşi timp, 
profitul realizat de pe urma investiţiei dar transferat în străinătate va fi înregistrat ca o 
ieşire. 

b) A doua parte se referă la fluxurile de capital pe termen scurt care provin din 
diverse mişcări monetare cum sunt: depozitele străine în băncile din ţară precum şi 
împrumuturile externe curente. Toate acestea se înregistrează ca intrare deci la credit; 
depozitele indigene ale firmelor şi ale persoanelor fizice efectuate în străinătate, precum şi 
împrumuturile acordate agenţilor economici din alte ţări care constituie ieşiri se 
înregistrează la debit. Aceste fluxuri monetare (intrări şi ieşiri) sunt considerate normale, 
ele decurgând din raporturile curente financiare determinate de avantajele ce pot rezulta 
din diferenţele care există între ţări privind rata dobânzilor şi a cursului de schimb valutar. 


c) Partea a treia a contului curent o constituie rezervele. Acestea sunt necesare 
pentru orice ţară şi se constituie în valute convertibile şi aur. Necesitatea lor este justificată 
prin faptul că sunt folosite pentru acoperirea deficitelor ce pot apare în alte capitole ale 
balanței. Excedentele de la alte capitole sunt considerate ca intrări la rezerve şi ieşiri în 
capitolele sau subcapitolele respective. leşirile din rezerve sunt considerate ca intrări la 
partea de credit acolo unde se înregistrează deficite. Din acest motiv rezervele au o poziţie 
neutră în balanţa luată în ansamblu. 


În prezentarea finală a balanței de plăţi externe trebuie să arătăm că ultimele două 
părţi contul curent şi contul de capital formează ceea ce se numeşte “balanţa de bază”. 


Balanta de plăţi externe poate fi: 


d) Excedentară când: e Această situaţie exprimă o activitate 
Încasările > Plăţile economică externă eficientă ce asigură: 
- sporirea resurselor valutare; 
- realizarea unor investiţii în străinătate. 
e) Echilibrată când: e În principiu creditele se egalizează cu 
ncasările = Plăţile debitele şi în consecinţă balanţa, aparent este 
întotdeauna echilibrată. 
e Echilibrarea aparentă se realizează pe două 
căi: 
- prin cursul de schimb al monedei 
naţionale care se ajustează până când 
ajunge la egalitate între credite şi debite; 
- intervenţia guvernului care acţionează 
în direcţia egalizării 
î) Deficitară când: e Exprimă o situaţie economică nefavorabilă 
Încasările < Plăţile pe care o are ţara respectivă. 


e Interpretarea balanței de plăţi 


Balanta de plăţi externe reflectă situaţia reală a raporturilor economice ale ţării cu 
străinătatea. 

Aceste raporturi economice sunt de dorit să se finalizeze printr-un sold pozitiv ceea 
ce se concretizează într-o balanţă de plăţi echilibrată sau chiar excedentară. 


Dacă însă balanţa de plăţi va fi deficitară atunci se impune din partea autorităţilor 
publice recurgerea la măsuri de acoperire a deficitelor. Din această perspectivă, pentru 
asigurarea acestui obiectiv guvernele recurg la următoarele măsuri: 


- recurgerea la un împrumut extern; această măsură este însă costisitoare 
deoarece implică plata unor împrumuturi ridicate; 


- atragerea unor depozite din străinătate; această măsură determină riscul ca 
străinătatea să-şi retragă depozitele pe neaşteptate; 


- recurgerea la vânzarea unei părţi din rezervele constituite din valută şi aur; 
această măsură trebuie luată cu multă precauţie deoarece rezervele sunt limitate şi nu se 
recomandă niciodată folosirea lor în întregime pentru acoperirea deficitelor. 


Deficitele din contul curent pot determina din partea autorităţilor publice luarea unor 
măsuri de stimulare exagerată a investiţiilor străine, ceea ce va determina creşterea 
proprietăţii deţinute de străini. 


Trebuie însă evaluat corect impactul unor asemenea măsuri în corelaţie cu 
avantajele oferite de intrările de capital străin care determină creşterea producţiei şi în 
consecinţă creează posibilitatea sporirii locurilor de muncă şi a veniturilor populaţiei cu 
consecinţe pozitive asupra sporirii cererii agregate ceea ce va determina sporirea 
standardului de viaţă. 


Cursul de schimb valutar 

Interpretarea balanței de plăţi ridică şi alte probleme, prin implicarea raportului de 
schimb al monedei naţionale cu celelalte valute. Din acest motiv, balanţa de plăţi externe 
este influenţată şi de cursul de schimb valutar. 


Prin curs de schimb se înţelege preţul la care se schimbă monedele naţionale între 
ele pe o piaţă specifică denumită piaţa schimburilor valutare. 


Piaţa schimburilor valutare desemnează totalitatea tranzacţiilor de vânzare- 
cumpărare cu valute sau titluri de credit exprimate în monedă străină inclusiv 
reglementările şi instituţiile ei aferente. 


Obiectul tranzacţiilor îl constituie aşadar valutele sau multiplele titluri de credit 
exprimate în monedă străină (cambia, biletul la ordin, cecuri etc). 


Prin valută se înţelege moneda naţională a unui stat deţinută de o persoană fizică 
sau juridică sau care este utilizată în relaţiile de plăţi internaţionale. 


De exemplu dolarul S.U.A. este pentru cetăţenii din această ţară o monedă 
naţională iar leul românesc o valută. 


Principalele titluri de credit folosite în comerțul exterior sunt cambia, biletul la ordin, 
cecul. 

În principiu cursul de schimb valutar este determinat de cererea şi oferta de valute. 
Cererea de valută exprimă nevoia de valută ce poate fi satisfăcută prin actele de 
cumpărare în conformitate cu normele pieţei valutare şi cu mişcările cursului de schimb. 


Cererea de valută se formează în următoarele împrejurări pentru: 
- extinderea activităţii economice; 
- interese speculative de profit; 


- scopuri de protejare împotriva unei dinamici necorespunzătoare a cursului 
de schimb al diverselor monede naţionale. 


Cererea de monedă reiese din: 

- operaţiile de import; 

- prestările de servicii realizate în ţară de agenţi străini; 
- ieşirile de capital naţional. 


Oferta de valută exprimă disponibilităţile valutare ce pot fi vândute pe piaţă în 
condiţiile unui anumit curs de schimb. 


Oferta de valută se formează pe baza depozitelor bancare ale persoanelor fizice şi 
juridice. 

Cursul valutar este considerat “preţul cel mai sintetic” dintr-o economie deoarece 
influenţează relaţiile economice, politice, sociale. 

Economiştii fac distincţie între cursul valutar nominal şi cursul de schimb real. 


Cursul de schimb rezultat din confruntarea cererii cu oferta de valută pe piaţa 
valutară este de fapt cursul de schimb nominal. 


Condiţia de eficienţă este: Cursul de revenire brut la export< Cursul de schimb 
valutar 


Cursul de revenire la import reprezintă încasarea care se realizează ca urmare a 
vânzării pe piaţa naţională a unor produse care au fost cumpărate în valută din afara ţării. 


Condiţia de eficienţă este: 
Cursul de revenire la import >Cursul de schimb valutar 
Cursul de schimb real 


Constă în preţul relativ al mărfurilor produse în două ţări. El arată în ce raport se pot 
schimba mărfurile unei ţări pe mărfurile alteia. In literatura economică el mai este cunoscut 
sub numele de “condiţiile schimbului”. 


Între cursul nominal şi cursul de schimb real există următoarea relaţie: 


CS = CS omn X pretul marfurilor produse in tara (lei) 


pretul marfurilor produse peste granita (lei) 

Generalizând raţionamentele de mai sus rezultă că: 


nivelul preturilor marfurilor produse in tara (moneda nationala) 


nivelul preturilor marfurilor produse peste granita (moneda straina) 


Dacă CSrea>1 - mărfurile produse în străinătate sunt relativ mai ieftine în raport cu 
cele produse în ţară; în această situaţie populaţia ţării de referinţă acţionând după criteriul 
de raționalitate economică va achiziţiona mărfuri străine similare; în această situaţie 
exporturile vor fi mai mici decât importurile ceea ce va determina o valoare negativă a 
exportului net; deci implicit un deficit al contului curent al balanței de plăţi externe. 


Dacă CSrea <Î - mărfurile produse în ţară sunt relativ mai ieftine în raport cu cele 
produse în străinătate; acţionând după acelaşi criteriu populaţia ţării de referinţă va 
achiziţiona mărfuri autohtone similare; în această situaţie exporturile vor fi mai mari decât 
importurile ceea ce va determina creşterea valorii exportului net deci formarea unui 
excedent al contului curent al balanței de plăţi externe. 


Cursul de schimb real este influenţat şi de procesele inflaţioniste care duc ridicarea 
nivelului preţurilor. Din acest motiv lupta împotriva proceselor inflaţioniste prin 
mecanismele cunoscute constituie un obiectiv al managementului guvernamental care 
poate contribui şi la realizarea unui curs de schimb real scăzut. Acest aspect poate fi mai 
uşor de pus în evidenţă prin analiza următoarei relaţii derivată din cea anterioară: 


unde: 


I 
CS eal ma CS i x A 


p2 


lp1 - indicele preţurilor în ţara de referinţă; 
Ip2 - indicele preţurilor în ţara cu care se execută tranzacţiile 


Acţiunea asupra contului curent este o operaţie extrem de delicată. Dacă se vor lua 
măsuri la nivelul managementului guvernamental pentru reducerea deficitului contului 
curent cum ar fi: creşterea volumului de investiţii publice pentru modernizarea capitalului 
fix, reducerea impozitelor sau mărirea volumului achiziţiilor de stat, atunci vom asista la 
scăderea cheltuielilor de producţie pentru bunurile ce vor fi exportate, deci la scăderea 
cursului de schimb real dar la orizont, apar următoarele riscuri: 


- reducerea soldului contului de capital, prin reducerea rezervei valutare şi de 
aur, care oricum nu poate realizată decât până la un anumit nivel, deoarece orice stat 
trebuie să-şi formeze stocuri de siguranţă pentru situaţii neprevăzute şi ca o garanţie 
pentru organismele financiare că debitorii privaţi sunt capabili să-şi plătească datoriile, în 
caz contrar riscând acordarea unui “rating” de ţară nefavorabil (prin creşterea dobânzilor) 
cu implicaţii asupra finanţărilor externe; 


- reducerea soldului contului de capital, va conduce la necesitatea contactării 
de credite pe diferite orizonturi de timp (creşterea cererii de valută în condiţiile în care 

capitalurile internaţionale cunosc o dinamică mai scăzută), ceea ce va determina creşterea 
cursului de schimb nominal cu implicaţii asupra importurilor strategice, proces care la 
rândul său va influenţa în cazul schimburilor economice externe creşterea cursului de 
schimb real şi implicit se ajunge din nou la creşterea deficitului contului curent 


Rezultă că deficitul contului curent trebuie redus prin mişcări de capital care nu 
trebuie să afecteze contul de capital cum sunt: investiţiile directe străine şi împrumuturi pe 
termen lung pentru activitatea economică, care vor contribui prin efectul de antrenare la 
creşterea soldului primelor două componente ale balanței de plăţi externe: balanţa 
comercială şi balanţa serviciilor. 


Exerciţii - Probleme 

1. O marfă care se exportă se cumpără de către firma A cu P;=100.000.000 u.m. 
Pentru transportul ei până la graniţa clientului se fac cheltuieli de circulaţie C-=5000.000 
u.m. Din vânzarea ei se încasează 550.000 dolari. O marfă similară care se exportă se 
cumpără de către firma B cu P= 110.000.000 u.m. Pentru transportul ei până la graniţa 
clientului această firmă face cheltuieli de circulaţie Cc-=6.000.000 u.m. Din vânzarea ei 
firma B încasează 54.000 dolari. Să se determine cursurile de revenire brute la export şi 
să se explice semnificaţia lor. 


2. În luna martie, cursul de schimb euro-dolar este 1€ = 1,10 $. În luna iunie, creşte 
cererea pentru euro cu 10%, datorită extinderii activităţilor economice şi turismului extern, 
iar în luna noiembrie, creşte oferta pentru euro cu 15%, în condiţiile unei elasticităţi unitare 
a cererii pentru valută. Determinaţi cursul de schimb euro-dolar în lunile iunie şi noiembrie. 


Exerciţii - Teste grilă 
1. Balanța activă a unei ţări (valoarea exporturilor este mai mare decât a 
importurilor) are ca rezultat: 


a) scăderea cursului dolarului; 

b) creşterea cursului dolarului; 

c) creşterea cursului monedei naţionale; 

d) scăderea cursului monedei naţionale. 

2. Serviciul datoriei externe reprezintă: 

a) tranşele anuale scadente ale împrumutului extern contractat; 
b) dobânda anuală aferentă împrumutului extern contractat; 


c) tranşele anuale scadente şi dobânda împrumutului extern. 


Exerciţii - referat 


Elaboraţi un referat cu tema “Analiza principalilor factori interni şi internaţionali de 
determinare a cursului de schimb”. 

Rezolvări - Probleme 


1. Cursul de revenire brut la export al firmei A: 
C = 100.000.000 u.m. + 5.000.000 u.m. 


re A 550.000 dolari 


pentru a încasa o unitate valutară se cheltuiesc 191 u.m. 
Cursul de revenire brut la export al firmei B: 


=19lum ceea ce semnifică faptul că 


Boc 110.000.000 u.m. + 6.000.000 u.m. 
an 540.000 dolari 
încasa o unitate valutară se cheltuiesc 215 u.m. 


= 215u.m ceea ce semnifică faptul că pentru a 


2. martie: 1€ = 1,10 $ 
iunie: 1€ = (1,10 + 10% 1,10) = 1,21 $ 
noiembrie: 1 € = (1,21 — 15% 1,21) = 1,02 $ 


Rezolvări - Teste grilă 
1. Răspunsul corect (a,c) — deoarece balanța activă a unei ţări adică valoarea 
exporturilor mai mare decât valoarea importurilor conduce la scăderea cursului 
dolarului şi creşterea cursului monedei naţionale 
2. Răspunsul corect (c) — deoarece datoria externă reprezintă tranşele anuale 
scadente şi dobânda împrumutului extern 


Rezolvări - Referat 

Studentul trebuie să valorifice cunoştinţele acumulate pe parcursul acestui curs, îmbinând 
instrumentele teoretice cu capacitatea de a formula fundamentat o serie de idei personale. 
Lungimea referatului nu va depăşi două pagini A4 şi va urmări formularea unor opinii 
personale, coerente şi fundamentate cu referire la următoarele repere: 


- importanta cursului de schimb întro economie 
- principalii factori interni şi internaţionali care determină cursul de schimb 


- aplicabilitatea acestor factori în cazul României 

